Leg 


A 
pre Josef Marche bre Checo Placerean 


= - CLAPE CULTURAL "CJARGNEI CENCE DIUS” 


Biblioteca Civica "Y. Joppi* 
MON Cunbistone dal Eng fin tal di di vuè 


Col. 2004.15 N Inv: 385502 
UW XK IK 
*310H0023395* 


pre JOSEF MARCHET - pre CHECO PLACEREAN 


CUINTRISTORNIE 
DATES, 
FIN TALCDISDES MSN 


CLAPE CULTURAL 
«CJARGNEI CENCE DIUS» 
1977 


INTRODUZION 


Il contrari de veretàt a je la bausie; il contrari de storie a son lis storiis, 
lis flabis, lis bufulis, lis pantianis ch'a si contin par indurmidi la int o 
par fd cjapá une plèe ben precise, par {ale là de bande che si úl. In chest 
cis, la storie no je « mestre de vite», ma un tradiment, un sacrilegjo, un 
delit cuintri la veretàt e cuintri il popul: un pecját mortal di chei cul pêl. 


Al semearess, cjalant dal difür, che cu la storie no si podess pastrocjá, par- 
ceche la storie a si fonde sui faz, sui documenz, su lis testemoneancis ch'a 
nus vegnin dal passat, ch'a son chés ch'a son e no átris. Invessit a si pò be- 
nissin fufignd ancje sui faz, giráju e voltáju cemát ch'al poche, sielgi cual- 
chidun e lassá für cualchi átri ch'al saress come un sporcheè tai vôi. In 
chest câs, no si tradiss la veretát cu la bausie ma cu la disonestát, contant 
la veretàt a mieé o a un cuart. Invessit di pleási cun rispiet denant dai faz 
de storie, a si plein i faz e la storie secontri un disegn ch'a si à 2a tal 
cjáf. La storie a devente « storiografie », ven a staj « interpretasion de sto- 
rie, dai faz ». 


Cheste interpretasion le fasin i granc’, no i pièui. Al ven da sé che duc’ 
a ricuardin Napoleon, chel dai spirons d'aur, e nissun nol à indiment chei siet- 
centmil ovins ch'a son muarz di fan e di frét vie pes Russiis; duc’ a fevelin 
dal Faraon par vie des piramidis (che lui no lis à tocjadis nancje cun tun 
dét) e nissun no si vise di chei biáz che an sporcját di sudór e di sanc chei 
class maladez. La storie fate dai granc’ a spesis dai pitui. 


Chest a nol val dome pal singul, ma ancje pal popul. Come il Saf al mangje 
il puar, cussì il popul prepotent al scjafoe il popul debul, e invessit di faj 
une lapide a di chel ch'al è muart, a si fas une lapide o un monument a 
di chel ch'al à copát, a spesis dal muart. Dut denant-dañr! 


Chest fat a si pò viodilu clár e tont ancje te storie. Al ven esaltát chel ch'al 
vinë e j disin stupit a di chel ch'al piert; chel ch'al fruce al é un «eroe», 
chel ch'al lasse la scusse al é un biât sempio; chel ch'al à rivát a montà 
parsore al à vude une «intuision», chel ch'al. é restàt sot al ere vuarp; 
e vie discurint 

Dopo, a si scrivin i libris par spiegá ch'al lave ben cussì, ch'a no si podeve 
fa indifarent; si esalte il prepotent e si cojone il biât. Si fâs la storie 
« uficial ». A je une storie fate dopo, e dal dopo a si torne indañr cirint 
di spiegá ancje il prime, magari cjonéant e staronzant e voltanle là che 
no van ben. Cussì l'invasion di un a devente prepotense, ché di chel átri 
a devente liberasion; il comant di un Stat su chel átri si clamilu sclavität, 
di che âtre bande a si fevele di un « ordin », di une « provedense ». Si, 
parceche, par vé reson cui puars, a si tire fir ancje la religjon, a si scomude 
ancje Diu. Ch'al devente « Gott mit uns », « Dio con noi», « God with 
us », e vie. Mai « Diu cun nó », par furlan, parceche un cert tipo di Diu al 
sta sinpri cun chei ch'a vincin, mai cun chei ch'a pierdin. Come il gleseam. 


* * * 


Chest mit di spiegá la storie, disonest cence fin, al è chel che, dopo, al jen- 
tre tes scuelis, tal cjéf dai fruz e de int che, a fuarce di bati e ribati, a si 
cunviné ch'al è vêr. Cussì, in Italie, vué duc’ a fevelin di Garibaldi come 
di un omp straordenari, nissun s’insumie di clamálu un bandit; l'espansion 
de Cjase Savoie su dut il stivél le clamin « Risorgiment» , nissun si per- 
metaress di clamäle « sdrumade »; i Austro-Ungarics a erin carognis e a 
tignivin scláf il popul talian e furlan, ch'al gemeve di buinore fin sere e al 
mandave cartulinis al re e chel ur rispuindeve ch'al veve sintát (ce oréle 
fine!) «il grido di dolore». E il discors al vál ancje pe liberasion e par 
un cert tipo di « resistense ». 


E i mestris, tiráz sù di &tris mestris, a continuin a conta balis; e i predis, 
instupidiz di dtris predis, a continuin a di monadis e a di messis par che un 
pòs a vadin in paradis come martars e chei dilà de stangje a vadin a cjadal- 
diaul come opressórs. E invessit a erin duc’ biadaz compagns, plombáz tal 
mieë dal burlaë cence vé nissune colpe, ch'a si sbugjelavin un cul átri e 
no si vevin fat nuje! 


Par chest, par butd ju un cert mit di conté la storie (o lis storiis), a coven- 
tave, massime par n6 Furlans, ancje la « cuintristorie », ch’a no je cuintri 

l'Italie o l'Austrie, ma cuintri lis bausiis e «lis bufulis propagandistichis » 
e partant de bande de veretát, de bande di Crist ch'al è veretát (Žuan 14, 6). 


Une cuintristorie come cheste a val plui di tantis predicjs sbrovadis sù a 
mone vie; al è un regal fat al popul miór di tanc’ asilos e canonichis e 
glesiis che i predis furlans e an fat pe lor int. Cuant che un predi j vieré 
i voi al popul, j fas il plui grant plasé, parceche lu instrade de bande juste. 
Chest al è il dové dal predi e di dute la int « studiade »; chés dtris robis 
a pò fâlis ancje la int, e miei di nó. Par chest o soi orgoljós e mi ten in 
bon che la cuintristorie le véti scrite un predi, pre Josef Marchet. 


Pre JOSEF MIOL (Glemone 23 di luj 1902 - Udin 8 di maj 1966), om sclet 
e predi libar, inleterát, al à scrit la «cuintristorie» su la «Patrie dal Friäl», 
il gjornál che chel grant om di FELIX MARCHI (che Diu j al rimerti) ur à 
regalát ai Furlans par vinc’ passe agn a lunc cun fede e coragjo par ciri di 
sved il gjalinár. La vore di pre Josef e jé jessude a bocons: scomenéade cul 
nr. 22 dal 16 di novembar 1950 e finide il prin di genár dal 1952. Al é il struc 
di dut ce ch'al veve let, sintât, rumiát dentri di sé in tanc’ agn di studis e 
di riciercjs in Friál, in Italie e får. 


A son pocjs pagjnis, ma dentri a si cjate une vite intierie, come un testa- 
ment di un predi e di un furlan pe sé int. Al é un librut di tigni sul sga- 
bel, su la credince, di fa lei ai viei e ai nevôz. In chestis pagjinis a si 
cjate la claf par podé tornà a lei cun voli «critic» dut ce che nus an 
contât a scuele sui rapuarz dal Friál cu l'Italie, cu l’Austrie, cun duc’ chei 
ch'a nus an metñt il pit sul cuel une volte e cumò. 


* * * 


No ai nè la preparazion nè la presunzion di scrivi alc di sest e cuasi a 
mi vergogni di inzontd cuatri riis a cheste vore tant grande. Però, se 
Diu al à fevelát a traviers la musse di Balaam (Num. 28, 28), alc o puess 
dî ancje jò, biât plevanut di montagne. 


Mi semèe che i ponz plui inpuartanz de cuintristorie a sêtin trê. 

IL POPUL FURLAN 


Ch'al è un vér popul, cun tune filusumie so proprie, difarent di ché dai 
« talians ». Lis nestris lidris a si pierdin te gnot de storie, ma no tant di 
no podé cjatá il cjaveë, ch'al è chel de éocje «celtiche ». Chei ch'a son 
vigniiz dopo, e’ an ciriît di insedási tal nestri oc, ma no son riváz adore 
di svinidrinus dal dut. I nestris rapuarz a si spostin plui in sù che no in 
jù, tant al è vêr cb'o vin alc in cumun cun lôr parve dai «Karn » e ch'a 
puartin ancjmó chel non: Carintie, Crain e Cjargne. Chest bisugne dilu e 
cjantálu in duc’ i intonos, come che bisugne di che i latins a son vigntiz 
achì dopo di né e a son partiz prime, cence rivà a ruvind dal dut la nestre 
gjenuinitát. No si pò, in cussienze, tira fiir la sflocje dal cunfin « naturál e 

sacramental tra il mont latin e cbelátri » (cjap. III), dome cuant ch'a 
si trate di chei di là ch'a cirin di vigni di cà. Al è disonest, come ch'al 
è disonest e stupit ce ch'a mi à dit, che nol è trop, un studiât di chenti: 
« Bastaress cjalá l'aghe che, chi da nó a va in jù e a Tarvis a va par in sù, 
par capî che né o sin talians ». 


Nus an colonizäs, e an vude une certe influense sul lengaë e sul rest, ma 
no son rivdz a sumiergi i Furlans, che, ben o mdl, a son un popul ch'al à 
savñt resisti a duc’ chei ch'a vignivin dal disot a roseánus chel póc ch'o 
vevin (cjap. IV) e a conservá un so lengaè difarent di chel di Rome, co- 
me ch'al conte san Jeroni fevelant dal vescul di Aquilée Furtunazian (cuart 
secul) ch'al à scrit un comentari dai Vansei « in lenghe rustiche », a difa- 
rense dai vescui di cumò che an átris najnis pal cjáf. 


S'o sin un popul, come popul e an di tratánus e di rispetánus. 


Reg) 

II 


IL PATRIARCJAT 


Une des plui grandis istitusions de nestre storie e di dut l'Ocident al 
reste il Patriarcjât di Aquilèe, ch'al à scomentát, come titul, tor il cincent, 
cuant che la nestre Glesie a je stade par un secul e mieé separade di ché 
di Rome (cjap. VI), e come Stat vêr sot i Otons (tor la fin dal náfcent). 


Dal 1077, Rico IV (chel di Cjanosse), che Diu j al meriti, j à dét al patriar- 
cje Sigeart il titul di «duche» dal Friál, ricognossint in pratiche la ne- 
stre autonomie, žà ben inmaneade sot Popon (chel dal cjanpanili) (1019- 
1042), ch'al otigni dal inperadór Conrát II il dirit di bati monede, segno 
di une vere sovranitàt e paronance. 


I patriarcjs a si podin dividi in dôs schiriis: 


a) i patriarcjs todescs, vérs princips, mettiz dai inperadórs o pes lor cua- 


Q) 


litàz o pe parentát ch'a vevin cu la cjase regnant. Al è il moment di 
plui grant sflandér dal Patriarcját, par cuasi cuatri secui, cuant ch'a 
si à une certe bondanse, un mit di governa vonde cristian, une certe 
autonomie che dtris Stáz talians nancje no s'insumiavin. Il Friùl al cjape 
il non di « Patrie dal Fritil », cun tun Parlament (cjap. XV) e, sot Mar- 
quart di Randeck, al è un codis di lez, lis « Costituzions de Patrie 
dal Friùl », ch'a podin stà a par cu l'Inghiltere ch'a veve la « Magna 
charta libertatum » ('). I unics dôi Stáz, in dute l'Europe, a vé, in che vol- 
te, un guviâr di cheste fate. 


Ancje la int, sot i todescs, no ere malcontente. Ansit, sabide sante dal 
1168, cuant che il patriarcje Vodalrì al fasè pred pal pape Sandri III, 


Cu la Magna Charta Libertatum (15 di jugn dal 1215) il re Zuan Cence Tiere al molave 
i bregons denant de nobiltat e de baronìe inglese. Tal nestri parlament invessit a vevin dirit di 
decidi ancje i paîs. 


b) 

nemi pe piel dal inperadôr Barberosse, il popul al scomenéa a murmu- 
ja, a sbergbelá e al scjampa für de glesie, lassant implante il patriarcje. 
I patriarcjs todescs a erin duc’ ghibelins, ven a staj de bande dal inpe- 
radór cuintri il pape. 


i patriarcjs talians, vuelfs, vadì amís dal pape di Rome e de bande di 
Vignesie. Dal 1420 (sopression dal Stàt patriarcäl) al 1751 (sopression 
dal patriarcjdt). A erin preocupáz plui di passási il patriarcjât di bar- 
be a nevót e di fà i interess dai parons che no dal popul ch'a varessin 
vit di difindi, Si pò di che chest al è il toc plui brut de nestre storie, 
almanco fint in che volte. 

Dal 1751, ai sîs di luj, il pape Benedet XIV, cun tun at che Diu j al 
perdoni, al abolì dal dut e par sinpri, arbitrariamentri, il Patriarcját. 
Prin che i Furlans a rivin adore di fd la pas cu la Glesie romane, bi- 
sugne che jé a torni ce che e à robåt, parceche, come ch'a disevin i 
vecjos, «o restituzione o dannazione! » 


III 


SOT L'ITALIE 


Al 


è l’ultin at de storie dolorose dal popul furlan. I libris di storie a fe- 


velin dal 1866 come dal an de «liberazion »; i nestris vons lu clamavin 
Van de « invasion ». Leint la « cuintristorie », no si pò, in veretàt di Diu, 
crodi che i Furlans a vessin masse pice di lá sot l'Italie. A vevin provade 
Vignesie, ché sborade, e a savevin ch'a ere simpri che solfe. Tant plui 
che sot l'Austrie, dal mal al malan, a si podeve almanco tirá il flat. 


Al 


fas plasé sinti che dome 19 furlans (e no erin certamentri farine di få 


ostiis) j vétin dade une man a chel di Caprera par «liberá » l'Italie. 
E a nó nus an dit ch'a erin duc’ rinpindz sù pe filiade a spetá la libera- 
zion! La veretát, ancje s'a je mareose, no fâs mai mål. 

Nus àn anetüz, nus an incjocáz di propagande, nus an invadñz in dut e 
dapardut, nus an ddt il « verbun caro » e cence vé fat nuje, dome parceche 
o sin puars. Si sa che al mus duc’ j dan jù! 


La «cuintristorie» a finis cul 1866. Forsit a pre Josef no j traeve il 
cfr di lá indenant; forsit al vara pensát che duc’ a podevin viodi ce sorte 
di tampestade ch'a ere plombade sul Friûl in chest secul passat sot l’Ita- 
lie. Dopo di vênus compagndz sù sù, dilunc i secui, a si ferme su la puarte 
come un ch'al è strac o che nol pense di fáj viodi al so popul in ce cundi- 
sions ch'a lu an ridusñt. Nol è par póre ch'al tás, ma par delicatece. E né 
j vin agrât di vénus fat capî tantis robis ancje cul tasé. 


IV 
CONCLUSION E INISSI 


Dal 1866 in cà al continue pre CHECO PLACEREAN, di Montenars, un 
om ch'al pò stà a par cun Marchet, un predi ch'al parten aromai 'e storie 
dal Friál. La Bibie a dis di laudá un om dopo muart (Gles. 11, 30). 
A pre Checo s'j pò dáj il laut ancje di vif, parceche s'al merte, parceche 
al à cjapdt sù dut ce che di plui san al à intorsi il popul furlan: sclet, sal- 
vadi, sancir, orgoljós, semplit come un colomp e svelt come un madrac. 
Un omp ch'al crét in Diu e in te int; un predi ch'al cjape su di sé, 
cence nissune innomine, ma cuasi par dirit, lis brenis dal Patriarcjàt di 
Aquile. 


do 


Prin di fini, a mi plas tira fdr dal libri di pre Josef, cualchi frasute che 
bisugnaress inpará adamens. 


«Il popul furlan al fevele une lenghe e i parons un’dtre » (cjap. V). 

« E je usance di dá il non di “invasions” a chés ch'a vegnin in Frifil de 
bande di soreli jevát e di "liberasion" a chés ch'a vegnin di soreli a 
mont » (cjap. VI). 


« La Glesie catoliche no à nuje ce vuadagná cun chel confondi e messedá 
catolicitàt (chal ven a jessi ’universalitàt’) e latinitàt o talianitàt, ch'al 
úl di particularisin: a olé meti su la cussiense religjose di duc’ i popui 
il stamp de mentalitàt, de civiltàt, da l'art latine al è pericul di viodi a 
nassi cualchi Lutar ogni volte che un popul al si svèe e a si vise di no 
jessi de éocje di Rome » (cjap. VI). 


« Bidz Furlans: e ancjemd si làudin di Vignesie » (cjap. XXI). 


« Sot di chestis montanadis, i Furlans lis cjaparin di chei (todescs) e di 
chesc’ (francés), cjantant "tedeuns" mo’ par chei mo’ par chesc’, pajant 
cuntribusions e sapuartant recuisision, robariis, mangjariis e liberasions 


a cjadene » (cjap. XXIII). 


«O savin che il velen sclitât tes venis dai Furlans cu la scuele, cu la 
stanpe, cu la propagande fate in dutis lis manieris, al è ancjemo li dentri, 
e ungrum de nestre int no je madure par certis veretáz » (cjap. XXIX). 
«I Furlans, scjafojaz di retoriche e di miserie, a’ scomentarin, a miárs e 
miárs, a fà il bail e lá pal mont. Il rest al parten 'e memorie dai viei ch'a 
son ancjemò in chest mont e ch'a puedin contálu di bessoi » (cjap. XXV). 


wo k 


Chest an, a son dis agn che pre Josef Marchet nus a lassàz e al è lat 
tal mont de veretàt, dulà che dutis lis nestris liendis a finissin e lis bau- 
siis a si clarissin. Lave al à cjatäz duc’ i Furlans, parceche no si po 
pensá a un átri puest par un popul ch'a 'nd'à provadis tantis. Il regal 
plui biel ch’j podin faj al è chel di rumiá lis sôs ideis fin ch'a deventin sanc 
dal nestri sane e di batisi cence remission e cence pore par un Fritil libar 

e unit. No vin di spetà di lá lavie di là par stà ben. O vin di scomenté 
in cheste vite, par tant ch'al è pussibil, a cjeréá un fregul di libertà e di 
pis. Cb'a no si puedin vé cence justissie e fin ch'a nus tegnin il pit sul 
cuel. 


L'an ch'al ven a saran 900 agn de nestre prime indipendense come « Patrie ». 
Bisugne svedsi, cjapá cussiense, få alc in mit che la storie a deventi vera- 
mentri mestre de vite. 


Des urtiis e dai saudárs dal Patriarcját di Aquilèe, di cheste tiere benedete, 
al torne a poca ftir un gnñf arbul, a torne a sfluri une gnove stagjon. 


Rualp, genär 1976. 


pre Antoni Beline - plevan 


Zonte. Al ere Zà dut pront cuanche il Friùl, ai sts di maj, al à scugnüt tornà 
a supási il cjalis de passion. Al è stat un moment che plui di un al à dit: «Furtu- 
naz chei mil ch’a son restáz sot; lór amancul le àn finide!». I] moment al è tre- 
ment. Nol è il piés, stant amancul ’e storie, ma al è sigür un dai piés, ancje 
parvie che la nestre int e stente a tornà a cjapà chel snait ch’j covente. No 
si trate di tornà a fâ-sù un Frid] cualunche, cence savór e cence muse, ma 
il Friûl de «Patrie», chel ch’al à savût Gent dûr, magari sot de cinise, a duc’ 
i invasôrs. Il piricul al ven dai furlans: di chéi vendüz, conpràz o rassegnäz. 
La cuintristorie e covente cumò plui di prin. Pre Checo nus fas il regal di 
fevelà ancje dal taramot, che lui lu à provât sù pe schene dutune cu la sô 


e nestre int. 

semèe dijust di ripuartà in merit dome dos riis: une e jé tirade-für dal 
nseli e cheâtre le à metude pre Checo te jentrade dal libri di Isaje. 


«O0 salvareis lis vuestri animis cul tigni dûr» (Luche 21, 19). Ancje in chest 
n f 


d ` «Un popul nol vares di muri cunch'al pars, ma dome cunch'al è masse- 
E | passt». 

-e bes B DH D ^ D D ^ 
Un popul ch'al à savüt resisti a tantis baronadis e ch’al è stat bon di gent 
dûr a tanc’ prepotenz e a tantis conseguensis di une volte e di cumó, nol pò 


muri nancje se j dan jù cul maéul! 
d A.B. 

JENTRADE 


Duc’ si lu sa che la storie, come che ven spiegade tes scuelis, ‘e à plui parin- 
tat cu la « educazion nazionál » che no cu la veretàt. A’ son i parons dal 
vapor che a’ stabilissin ce che al va contát e ce che al va tasiît: baste 
pensá a Napoleon o al nestri gloriós « menedór ». E ogni volte che la 
buere pulitiche ‘e mude direzion, a’ scuegnin muddle ancje i libris di sto- 


rie: la veretàt 'e à tantis musis che si til se si sa parále at6r datr laiar 
ch'al sofle e metile al servisi de pulitiche! 


I scuelars di chestis anadis lu viddin e lu san. "E je une sole robe che no 
mude, la pluiridicule e antisocidl di dutis: il spirt nazionalistic ch'al 
cir di dá d'intindi a ognidun che il so pais e la sé int a’ son i prins, i 
plui granc’, i plui bràs dal mont. Pai francés la France ’e je il braë di Diu: 
Gesta Dei per Francos; pai todescs il gjarmanic al è l'Herrenvolk, il popul 
paron dal mont; pai talians ’e je veretàt santissime il « Primato morale e 
civile degli italiani». E Di’ uardi a no crodi! Cui che nol crét a chestis 
robis, nol po jessi pront a fási sbugjelá pe patrie: e chest al impuarte plui 
di dut a ogni guviár! 


Cuintri di chest stupit malcustum ’e salte fir, ogni tant, une vôs invelegnóse 
che sgnache in muse ’e storie uficiäl juste chés robis che la storie uficial 
’e cir simpri di tignî taponadis. Par cont di nodtris al baste menziona 
« La lotta politica in Italia » di A. Oriani, fanatic e fassit denant da Vore, 
ma a so mát cuintriconformist; « Il fantasma liberale » di G. Colamarino; 


e ultime e plui furiose di dutis, l’«Antistoria d'Italia» dal triestin F. Cusin. 


Nol è di dî che in chesc’ libris si puedi cjatà un vanseli, o une obietivitàt di 


meti la man sul fñc: a fuarce di olé lá cuintri il conformisim uficiál, a’ colin 

in tun conformisim contrari. Ma un grum di veretàz coragjosis si cjatilis; e, 
se no âtri, si à la sodisfazion di viodi almancul cualchidun a petà cul picon 
intór di une costruzion impastade di lujanis. 


La storie dal Fritil, par furtune, tes scuelis no si insegnile: cui sa ce mi- 
gnestre che vignares ftir! Ma, o póc o trop, sui sfueis, tai discors, in cual- 
chi libri, si tirile in bal: nancje di dilu, in sens nazionalistic. Veretáz dogma- 
tichis fondamentáls: 


1) la grandece e civiltàt dal Friûl "e fo opare di Rome; 
2) la salvece dal Fritil cuintri la barbarie todescje 'e fo merit di Vignesie; 


3) la plui grande brame e furtune del Friäl 'e fo ché di jessi unit a l'Italie. 


Rome, Vignesie e l'Italie a’ forin chés che nus puartarin ogni ben: onór, 
glorie, civiltàt, prosperitàt, potenze e vie indenant. 


Conclusion: noátris ‘o scugnin jessi lis « sintinelis » impavidis de Roma- 
nitàt, de Venesianitàt, de Talianitàt cuintri i l6r tradizionai aversaris; e 
fasi copá. 

E s'o provassin a fà un fregul di cuintristorie dal Friál, lassant di bande 
dutis lis sflocjes e i prejudizis, e contant ancje chés robis che ai « parons » 
no vadin masse a scuare? No par cjoli di man lis armis es « sintinelis », 
ma parce che je ore che ognidun fasi ce ch'al crôt sô dové cun tune 
cussiense plui drete e pusitive e no par efiet di bufulis propagandistichis. 

IL NESTRI COC 


A olé cjaminà sul salt, si à póc ce conta su la preistorie dal Fríül. Ce che 
aromai al par sigür al è che la lidrîs de nestre int 'e je celtiche. I Celtics 
a' forin la prime butade di popui.«arya» che rivà in Europe. Salacôr 
doi mil agn prin di Crist, i prins trops 'e jerin Zà sui cunfins orientai. 
Il grues di cheste int si stanziàrin dulà che nàssin lis aghis plui grandis: la 
Donàu, l’Elbe, il Rain, e dilunc für dal cors de Donàu fintremai di là 
di Viene. In Svuissare a La Téne, e in Austrie a Hallstadt a' forin scu- 
viartis lis plui antighis relicuis di cheste rasse. Dopo di vé cjatadis, tes 
monz, lis gjavis di fiàr, i Celtics a’ svilupàrin l'industrie di chest metal, 
ancjemó quan'che chei átris popui a' cognossevin apene il bronz; e cu 
lis armis di fiár si sparnizàrin in lunc e in larc, de Spagne in France, in 
Inghiltere, in Italie, in Boemie e jù pai Balcans, fintremai in Asie Minór, 
simpri lant indenant par dongje des grandis aghis. La prime grande civiltât 
de nestre éocje. 


I Celtics a’ jerin dividàz in putros grops, che si governavin in forme re- 
publicane, plui di rar in forme di piculis monarchiis. Un di chesc’ grops 
al jere chel dai « Karn» che si stanziàrin in chés regions che a’ puàrtin 
ancjemó chel non: Carintie, Cràin e Cjargne. Il distin al à olût che il 
país dai Carnics al deventàs la beorcje indulà che si trüssin átris tre 
rassis vignudis dopo: la gjarmaniche, la latine e la sclave, rompint une 
unitát che jere zà póc salde pes grandis monz che le rompevin. I Carnics 
che ocupàrin il Pool a’ partignivin, duncje, a un ramaë diferent di chei 
Celtics che, de Svuissare o de Galie, a' rivarin ta l'alte Italie: tra chei 
e chesc' 'e restà simpri la bariere dai Véniz, popui di rasse Iliriche che 
in Friül no si fermàrin tri che tal Cjanal dal Nadison (parsore S. Pieri 
dai Sclavons al fo cjatát un grant simitieri di Véniz, e un átri di là 
di Cividat). 

Nissun pó di cuan'che rivarin i Carnics tes nestris monz, ma al é fassil 
che sein vignüz un pieé di timp denant di ce che disin i storics. I van- 

sums dai Eugànis tal cjanál dal Lusiné e chei dai Véniz tal cjanal dal 
Nadison a’ son ritignüz plui antics de rivade dai Carnics: ma al va dit 
che i Carnics, in tal prin, a’ restarin lontans di chesc’ cjanai, e che no 
lassarin stamps dai lór stansiamenz nancje plui tart, cuan’che, daür di ce 
che disin i storics, si cjatavin dal sigûr tai nestris pats. Vadì parcè che a’ 
varan usàt brusà i cadavars, no je stade cjatade nancje une tombe celtiche; e 
âtris vanzums de lór industrie no saran restàz parvie che i Celtics no si 
slontanàrin plui dal Friùl, ma a’ restarin dulà che jerin, trasformant un 
pôc a la volte l’industrie e lis custumancis lôr daûr di chés dai popui che 
ju tignivin sot. Paratri ultimamentri ’e je stade scuviarte une antighe citàt 
celtiche sul Magdalensberg, in Carintie, sapulide sot lis masèriis di un’ 
âtre citât che i Romans e’ vevin custruide parsore; e al pò stai che, cul 
timp a là, cualchi cjosse interessant 'e puedi vigni für ancje in Friül. 


Sigür che, doi secui denant di Crist, cuan'che i Romans a’ implantàrin 
Aquilèe, i Celtics carnics a’ jerin parons de regjon: no trop fis, ma spar- 
nizàz scuasi pardut. 


AKILEJA 


Si pò dî che dibot nissun di tanc’ che àn tratade la storie dal Frid] vebi 
mai olsát meti in dubi che Aquilée 'e sei stade implantade dai Romans: 
al bastares cjalà il non. E po’ il storic latin Titus Livius al conte cun dute 
la precision cuant e cemüt che fo implantade. 


Ma il non di Aquilèe nol è latin, come ch'al pâr: al finis in -eja, — 
tant’che Noreja e Celeja — che no je final latine ma celtiche. 


« Akileja » al àl dî « citàt sul Akilis » (ch’al à di jessi il non di une aghe) 
e nol à nissune parintàt cu l’acuile. E des bandis di Aquilèe a’ son stadis 
cjatadis monedis d'arint celtichis dal tieré secul prin di Crist (i Romans 

a’ saressin riváz dal 181 p.d. C.) e ogni tant li al salte für cualchi im- 
prest celtic dal gjenar di chei di La Tène, ch'al ven a jessi di un grum di 
secui devant. 


Il Friül al jere, duncje, abitát dai Carnics fintremai sul már. I Romans 
no fondàrin Aquilée, ma a’ implantàrin in chel sit une colonie latine, sa- 
lacór dopo di vé sdrumade Te Akileja » celtiche. 

Ce ch'al conte Livius sul implant de colonie al pó jessi vér, parcé che 
lui al veve sot i vói i documenz uficiai dal guviár roman; ma ce ch'al 
conte prin, su l'invasion dai Celtics transalpins ch'a saressin vignüz dal 
186 p.d. C., par stradis mai cognossudis e mai praticadis, in numar di 
20.000 armáz a implantà une citàt in tun sît disabitàt, abas des monz, 
e i Romans ju varessin paràz indaür sdrumant la citàt e comandantjur di 
no fási viodi plui, 'e je nome une des solitis tradizions che si creavin a 
Rome par justificà in cualchi maniere lis ueris e i massalizis che i Romans 
a’ fasevin par ingrandi il lór domini e lis lór risorsis, Livius al fas sim- 
pri cussì: al staronge la storie cu la tradizion popolár, in mit che deventi 
une esaltazion di Rome e des sôs impresis (par chel il Mommsen al scrive 
la só famose « Storie di Rome » cence vé nancje indiment lis contis di chest 
paduan inromanát). 


In realtát ogni póc che si abadi, si scuen di che Livius, in chest pont, al 
scrif robis impussibilis o cuintristantis: cemüt mai i Celtics de Carintie o 
dal Staiar, cressüz di numar, si varessino impensáz di bandoná chés pusizions 
cussì bielis, viartis e fertilis, par vient a stabilisi in tun Friül salvadi e puar 
di risorsis? No varessino podût slargjási plui in là e plui in sù? 


E cemût si puedial crodi che 20.000 armáz, cun feminis e fruz e cui lôr 
grabàtui, a’ vebin podût vigni für pal cjanàl dal Fiár o pal Mont di Crós, 
co’ nol jere nancje un signal di troi, ma nome bosc e ruvîs? 


E po’ Livius in tun lüc al dis che culi no cjatàrin nissun abitant, e in tun 
átri al lasse capi che vevin puartade vie un grum di robe ai abitanz, indulà 
che a' jerin passáz. Dal rest a' son tantis e tantis lis provis che in Friûl a' 

jerin un grum di Celtics prin che rivassin i Romans e che no scjampàrin 
ma a’ restàrin ancje dopo. La storie de invasion dai transalpins 'e coventave 
par fà viodi che la colonie romane di Aquilèe ’e jere stade implantade par 
necessitàz strategjchis. 


I LATINS 


Che la cjadene des nestris monz ’e sei un cunfin naturál e... sacramental 
tra il mont latin e chel atri, al è un vanzeli co’ si trate di chei di là che 
a’ cirin di vient di cà, 'e je une monade cuan'che a chei di cà ur ven la 
pice di passà di là. 

I prins a tirâle far a’ forin duncje i Romans, par vê une scuse, co ur vigni 
tal cjáf di fasi parons di cheste regjon, indulà che no vevin mai metüt 
pit e un atri popul al si cjatave a vivi dopomai. E di ché volte in cà 
la cuistion dal cunfin creat dal Signór 'e ven tirade für ogni volte che no va 
ben: al timp di Otavian i Romans a’ jerin su la Donàu in Gjarmanie e in 
Britanie, e žà vot agn i Talians a’ jerin a Lubiane e a Menton, in barbe 'e 
volontât di Diu ch’al à creat il cunfin natural des monz! 


L’implant di une colonie latine a Aquilèe al jentre tal cuadri de pulitiche 
cuintriceltiche che Rome ’e stave fasint in chei agn. In ché volte de grande 
uere cuintri Nibil (Hannibal) duc’ i Celtics da l'Alte Italie a’ vevin sperát 
di podé diliberàsi de paronance dai Romans e si erin metüz cuintri di lôr. 
Dopo la scopule cjapade a Zama, i Cartagjnés a’ vevin scugnüt fâ la 
pas cun Rome (a. 201), ma i Celtics no le vevin fate. I prins vinc’ agn dal 
II secul dev. d. Crist a’ fòrin spindûz dai Romans a cjastià chest popul, e 
lu cjastiàrin cun massalizis spaventôs, cun deportazions e cul implantà e 
rinfuaréâ coloniis in dute l’Alte Italie: cul snazionalizále, al vignares a jessi. 
In cheste maniere a’ cjatavin ancje la fate di mantigni lis lór promessis cun 
chei átris popui, plui vicins, che ur vevin dat jutori di soldáz e di mangja- 

tive te uere cuintri i Cartagjnês: a' menavin sù i ex-combatenz di chés 
bandis e ur davin tiare e sclás celtics par lavorále. 


In Aquilèe, dal 181 den. d. Crist, a’ rivàrin sù 3.000 famèis (15 o 20 
mil di lôr) in buine part dal « Samnium » (in uè Abruz, Molise e part de 
Campànie): une vere invasion di bassarui. Si stabilirin te gnove colonie 
e si spartirin il teren. Si pò calculá che dut il plan, di cà dal Tajament e 
fintremai dapît dai cuci, al sei stat dividût in tanc’ «fonz» di un 35 
ciamps; tre mil fonz di 35 cjamps furlans di ué (50 jugeri) a’ son passe 
cent-mil cjamps di misure, cence conta il di plui ch'al fo dat ai centurions 
e ai cavalirs (ai centurions 70 cjamps, ai cavalîrs un centenàr di cjamps par 
omp; i centurions a’ saran stàz une trentine, i cavalirs no si po dî tros). 


Dodis agn dopo, a’ forin mandadis âtris 1.500 fameis latinis e chestis 
a’ varan scugnüt adatási a implantà i lór fonz sui cuei o in chei siz che 
no erin za stàz consegnâz ai prins. Tratansi di une colonie militar, i umign 
a’ restavin obleàz al lór siarvissi in Aquilée o in cualchi piéul presidi ch’al sarà 
stàt implantàt su lis pusizions strategjchis; sul so fonz ognidun al varà 
mandát un fatór (servus villicus) e chel numar di sclâs ch'al coventave par 
fâ lis voris. Si pò crodi che almancul une part di chesc’ sclâs a’ fossin, 
come il solit, int cjapade sul puest e salacôr i antics proprietaris. 


Cussì la Furlanie 'e colave sot di un paron dûr, risulüt a no molale ne 
par pôc ne par trop. Aquilèe ’e fo, in tal prin, une citàt di un 30.000 
abitanz, cence conta i Carnics che si cjatavin a jessi Zà sul puest; ma in 
curt 'e deventà plui grande par popolazion e impuartanze, parcè che par 
un secul e mieé 'e fo l'uniche colonie latine di Vignesie orientál e simpri póc 
o trop in pericul. J fórin dáz i « diriz latins » e no chei dai citadins romans, 
almancul tai prins timps: e chest al pò olé di che di Romans di Rome a'ndi 
veve di jessi pós. 


Sul cont da l'ocupazion efetive, si pó ad implen dividi la regjon in tre 
parz: il litoral dulà ch'al podeve jessi cultivât e il plan a’ fòrin ocu- 
paz dal dut e in póc timp latinisáz; la part di mieë fintremai sot lis 

monz 'e fo ocupade dopo midiant fatoriis implantadis cà e là, ma la popo- 
lazion ’e restà la plui part carniche e par cualchi secul ’e conserva la 
sô lenghe; tes monz ’e fo implantade cualchi « statio» e cualchi presidi 
nome su lis stradis che plui tart a’ vignirin viartis: Zui (Julium Carnicum) 
al fo implantàt un secul e mieé dopo. Cheste division ’e risulte tant da 
l’archeologje come de toponomastiche. 


LA LENGHE DI AQUILEE 


I latins, dopo implantade la colonie militar di Aquilée a’ deventarin i 
parons de Furlanie, ma no formàrin mai il grues de popolazion. Nome te 
citât e salacôr te Basse a’ saran stàz, dopo cualchi secul, in majorance; ma 
si saran póc o trop miscliéâz cui celtics in maniene che nol fos plui pussibil 
cjatà il cjaveé par disferenziâju. Par cui sa cetant timp i nostrans a’ saran 
làz indenant cul lór lengaë di prin. Cussi d'in ché volte in ca si è creade 
ché situazion che dure ancjemó: che il popul al fevele une lenghe e i 
parons un’atre. Dopo, un pôc a la volte, par amér o par fuarze la lenghe 
antighe 'e fo bandonade e si distudà par simpri. La popolazion "e im- 
parà a fevelà la lenghe dai parons; no il latin petenât dai scritôrs, che si 
studlin a scuele, ma chel slavràt e sgjarnàt dai soldáz, dai marcjedanz, 
dai fatórs e dai sclás. E lu tacà a fevelà a so mit, cun ché pronunzie e 
cun ché ghenghe che la lenghe antighe j veve lassade, cun cui sa cetantis 
peraulis celtichis, smorseant lis desinenzis, imbastint il discors daûr l’usan- 
ce di prin, insumis formant un latin «sui generis» come ch’al podeve 
jessi chel che si formave a Spalato, a Narbone, a Barcelone, d’indulà che 
a’ saltarin für daspò il dalmatic, il provenzäl, il catalan. E chest latin a’ fi- 
nirin cul fevelalu ancje i nevóz e i dissidenz drez o miscliz dai prins fon- 
datôrs de latinitàt. Nome lis autoritàz tal lór fevelà o scrivi uficiàl a’ 
varan doprade la lenghe leterarie di Rome, che si cjate ancje tes scri- 

zions che son restadis. E cussì 'e tornà a nassi par un 4tri viars l'eterne 
situazion de dople lenghe. 


In tai ultins timps dal imperi roman, Aquilée si cjatà a jessi a lunc sot 
la buere de civiltát bisantine e oriental. In Frit] 'e à di vé durât un 
biel pieé la religjon celtiche e cualchi vanzum di ches cridinzis e pratichis 
al restà ancje dopo che il popul le veve bandonade. Ma ancje deventant 
cristiane, la popolazion 'e implantà un comples di ceremónis diferentis di 
chés che si fasevin a Rome e a Milan e di lì 'e nasse la liturgje aquilejese, 
che mostrave ce clime di indipendenze ch'al regnave chenti ancjemó in ché 
volte. San Jaroni al conte che il vescul Furtunazian di Aquilèe (IV secul) 
al scrivé un comentari dai Vanzei «in lenghe rustiche »: al ven a jessi 
in chel lengac che doprave la int. Chest al al di che il popul d'in ché 
volte nol capive ben il latin des scuelis e des personis studiadis; se no 
lu capive, si scuen pensá che al fevelas un lengaé une vore diferent: ne i 
vescui di Milan, ne chei di Ravene o di Verceli no s'impensàrin mai di fâ 
une cjosse di chest gjenar, parcé che si viót che i lór fedei a' rivavin adore 
di capi il latin ordenari. Pecját che il lavór di Furtunazian al sei lát piar- 
düt: se si cjatassilu, si podaressin vadì spiegà tantis robis sul cont dal nestri 
lengaë di cumó. 


Ma par capi che la latinitát aquilejese 'e veve di jessi une latinitát spe- 
ciâl, diferente une vorute di ché des átris citàz talianis, al baste fà un 
fregul di osservazion sun chel tant di latin ch'al & passát te lenghe fur- 
lane di cumò. 


Il furlan al mostre ancjemó, dopo tanc' secui, une fonetiche une vore 
diferente di ché di duc' i dialez da l'alte Italie; al manten tal so voca- 
bolari une sfilze di peraulis celtichis che no si cjatilis nancje in chei átris 
lengaz celto-romans; un grum di tiarmins che son masculins tal latin lete- 
rari, a' son feminins par furlan o a ricontrari; al à une sô maniere di 
formá il plurál dai nons; al à un sisteme di pronons e averbios curiós, 
cun tun tratament gramatical par so cont; al à un grum di formis verbáls 
gnovis o diferentis di duc’ i lengàz vignüz dal latin. Chestis particularitäz 

no puedin jessi vignudis dentri de bande dai dialez vicins, che no lis àn; 
a’ scuegnin duncje jessisi formadis ancjemò tal lengaé di Aquilèe, ch'al si 
è slargjât par dut il Friùl. 


LA PARONANCE DI ROME 


La paronance di Rome sul Frid] ’e dura teoricamentri sis secui e mieë (181 
dev. d. Crist - 476 dopo di Crist). In tant timp la Regjon ’e vares vit di 
muda dal dut la sé muse, e il stamp de gnove civiltàt si vares di cja- 
tâlu a ogni pit aléát. Invessi, lassant di bande Aquilèe, Cividát e Zut, si 
pò dî che lis relicuis de « romanitàt » vignudis für de tiare furlane fin- 
tremai cumò, no son plui numerosis ne plui impuartantis di chés des civil. 
tàz di prin. Di chest nol è di smaraveási: che un popul al scjafoi un 
atri e ch'al vadi a implantási tun pais forest par « puartà la civiltàt » "e 
je une di chés lujanis che si scrivin sui libris di scuele. I parons foresc’, 
par antic tanche in dì di ué, a’ fasérin e a’ fàsin il lôr comut e il lór 
interes, sfrutant miér ch'a puedin lis risorsis dai sîz cuistàz, cence scom- 
ponisi di ce ch’al covente o ch'al Zove es popolazions sogjetadis. 


I latins in Friûl no àn fat ne di miei ne di piés di ce che àn fat i Inglés 
in Indie o i Spagnui in Americhe o i Francés in Afriche. A’ slargjarin Aquilèe 
par ordin che ur coventave slargjade, a’ faserin lavora la tiare datir lis bocjs 
ch'a vevin di mantignî, a’ viargerin stradis grandis e piéulis secontri che si 
presentave la dibisugne pai lôr trafics e pal moviment dai lér soldäz, a’ im- 
plantàrin cualchi borgade e cualchi « stazion » dulà che ur interessave par 
resons strategjchis o ministrativis. Di duc’ chesc’ lavôrs si pò di che nome 
lis stradis a’ puartàrin cualchi vantaé ancje a ché int Carniche che restave sim- 
pri la part plui grande de popolazion. Cheste int no rivà mai adore di fasi 
un puest te direzion pulitiche o ministrative, nè di vé un fregul di pés o 
di impuartance tal andament des cjossis, ne di vignî scoltade dai parons. Ancje 
sul cont de difese militar, i latins a’ pensàrin nome par lôr: a’ rinfuarcàrin 

la ër citàt di Aquilée, a’ implantarin une fabriche di armis pai lôr sol- 
daz a Cuncuardie e cualchi « castrum » cà e là, che in pratiche nol Zovà 
mai a fermà o intardà lis invasions che si strucjàrin chenti plui tart. 


I sis secui e mieé de dominazion romane si puedin dividi in dés etis 
dibot compagnis: tai prins tre secui Aquilèe ’e cressè di popolazion e 
d'impuartance; i Celtics, póc disponüz a adatàsi a vivi di sclâs, a’ forin 
pestáz e talpinàz cence remission; al fo sistemát un ordenament ministra- 
tif dut in man dai latins; 'e fo implantade une rét di stradis e su lis 
stradis a’ nassèrin lis borgadis e lis « stazions »: dut par órdin dai parons 
e cul sudór de popolazion local. In chei átris tre secui e mieé, chal ven 
a jessi dopo di Traianus (+ 117 dopo d. Crist) il Friûl al fo simpri cjamp 
di batae o parvie des invasions (che scomenéarin sot di M. Aurelius, cui 
Marcomans e i Sarmatics) o parvie des ueris tra imperadórs che a' cirivin 
di ribaltási un cul átri. I latins no salvàrin il Friü! ne des dós invasions 
gotichis dal re Alari (401-408), ne da Atile (452), ne di tantis átris tem- 
piestis barbarichis ch'a rivàrin chenti de bande di soreli jevát massime tal 
ultin secul dal imperi roman ocidentàl. La diminazion romane si distudà 
sun tun mar di maséris: Aquilée sdrumade, Zuj scomparit, des fatorlis 
implantadis dai romans restát nome cualchi non cà e là, di chei átris 
borcs o cjscjei e des stradis, juste cualchi memorie e cualchi vanzum ch'al 
tornà in lûs in chesc’ ultins timps. A tira lis sumis, i latins a’ lassàrin il 
Frid] piés di ce che lu vevin cjatat. 


LIS INVASIONS 


'E je usance di dà il non di invasions a chés che vegnin in Friül de 
bande di soreli jevát e di liberazions a chés che vegnin di soreli a mont. 
Veramentri i storics a' làssin crodi che lis invasions 'a sein rivadis di 
sore in jü. Ma cheste 'e je une picule imprecision: in dute l’antichitàt e 
l'etât di mieé la « via barbarorum » je fo simpri o ché dal litorál o il cja- 

nal dal Nadison. Di ché bande "a rivàrin Alan, Atile, Teodurì, Albuìn, i 
Ongjars, i Turcs e fintremai i Todescs dopo Cjaurét. De bande di sore a’ 
rivarin, par antic, nome i Celtics: ma ché no si pò di ch’e sei stade une 
invasion, parcè che dulà che lér si postàrin, par tant ch’al pàr, nol jere a 
stà nissun: e inalore si vares di fevelà di un « insediament ». 


E sul cont di chés che si ùsin a clamà invasions "e sares ancjemó cualchi 
âtre idee di drečâ e di meti a füc: i popui ch'a rivàrin in Friül dal Orient, 
a’ passàrin dibor simpri fir pe Basse, pocjs voltis parsore Udin; e cu 
lis lór devastazions a’ sdrumàrin par plui lis citàz o i país e lis custruzions 
fatis dai latins e a' faserin massalizi de popolazion latine o latinisade. La 
Stradalte 'e fo dispes il lór curidór. Plui in sù, lis incursions di passaé no rivà- 
rin e cun chés átris la int si visà nome di vé ganbiát paron. Ancje il miscli- 
Cament des rassis al fo plui o mancul fuart su la planure; ma sui cuei e mas- 
sime tes monz la cocje celtiche 'e restà dibot pure fintremai ai nestris timps: 
al baste fà ament ai caratars somatics e al temperament dai Cjargnei, dai A- 
sins, dai Tramontins e dai montagnui ad implen, in confront dai Furlans des 
Bassis, par visási des diferenzis. 


Un spirt di contrarietát e di resistenze e un lengaè crüt cuintri dai invasórs 
si lu sint tai documenz dai vescui di chei timps. 


E si pó capi il parcè: l'organisazion de glesie di Aquilée, che si slar- 
gjave sul Friül, 'e veve une vore di elemenz orientai, ma ancje une buine 
part di personal latin, e sul ordenament e su la mentalitát romane ’e jere 
insedade la vite religjôse, ancje se dispes — massime cu la cuistion dai 
«Tre cjapitui» ch'e tigni il Friül distacát de glesie di Rome par un secul 
e miec — ’e soflave un fregul di buere autonomistiche o d'influenze oriental 
(juste in chest timp i vescui di Aquilée a’ scomenéarin a clamási «patriarcjs» 
come in Orient). Si pó ancje crodi che sot Odoaker e i prins Langobarz lis 
glèsis cristianis a’ sein stadis póc o trop perseguitadis e dispueadis dai gnüs 
parons, che no erin catolics. Parátri al va dit, ancje in chest cás, che la Glesie 
catoliche no à nuje ce uadagná cun chel confondi e messedá catolicitát (ch'al 
ven a jessi «universalitát») e latinitát o talianitàt, ch'al ol dî particularisin: 

a olé meti su la cussienze religjose di duc’ i popui il stamp de mentalitàt, 
de civiltát, da l’art latine al è pericul di viodi a nassi cualchi Lutar ogni 
volte che un popul al si svèe e al si vise di no jessi de éocje di Rome. 


Ce ch'al à passat il Friùl in chel secul ch'al va dal colp di stat di Odoaker 
fintremai ai timps di Gjsulf (476-588) no si pò dî cun precision, se no si 
Gl lavorà cu la fantasie: chés pócjs informazions che si puedin rigjavà des 
memoris di ché volte, si riferissin nome ai faz dai patriarcjs o es cui- 
stions dai « Tre cjapitui ». 


LA DOMINAZION LANGOBARDE 


Cu la vignude dai Langobarz, je scomence un’atre pagine di storie dal 
Friùl, dute diferente di ce che si lei par solit sui libris di scuele. 


Chei ch'a’ rivàrin chenti te viarte dal 568 no jerin salvadis vignüz für dai 
boscs: une vore di lôr a’jerin stàz in Italie a bàtisi cuintri i bisantins, don- 
gie dai gotics, e a’ cognossevin benon il pais e lis usanzis. Fintremai in 
chel an a’ jerin stanziàz in Ongjarie e te basse Austrie, indulà che a’ vevin 
vincüz e pleaz i Gjepiz; cul imperadór di Orient a’ jerin in leghe. Par ce 
reson che le vebin rote no si sa; si sa che i prins di avril dal 568 a’ ri- 
vàrin a Cividât e lì lôr re Albuin al stabili come duche so nevôt Gjsulf 
e lu lassà cun tun trop des miôr « faris » e des miôrs cjavalis ch'a vevin 
daürsi. Dal Friü! a’ scjampàrin chei pôs latins ch’a jerin anciemó culi o 
ch’a jerin tornàz cui bisantins; e il vescul Paulin di Aquilèe al si ritirà a 
Grau cun dut ce ch'al veve di plui valór. 


La ondade dai Langobarz ’e passa fir drete viars l’Italie e no si sa che 
culi a’ vebin far malans. Il ducát dal Friül al restà, in pratiche, come un 
stàt indipendent: al jere masse lontan de capitàl dai Langobarz par sintî 
la autoritàt dal re; cence contà che duc’ i ducäz le sintivin póc e che 
cualchi volte nol jere nissun re. Al pò stai che, dopo muart Albuin, sot 

il re Clefi e in chei agn che i Langobarz no vèrin re, ancje in Friùl a’ se- 
din stáz netàz dal dut i vanzums da romanitât: sigür che tai doi secui de 
dominazion dai Langobarz al scomparì dut chel tant, o chel póc, ch'a! 
restave ancjemó dai timps de paronance di Rome. Aquilée 'e fo bando- 
nade dal dut. La glesie 'e restà dividude in doi tocs, cun tun patriarcje a 
Grau e un a Cormóns e po' a Cividát: cun chel di Grau ch'al jere tornát 
in union cun Rome, a’ restavin i vescui istrians e litoranis fedei ai Bi- 
santins; cun chel di Cormòns ch'al jere sismatic parvie de cuistion dai 
« Tre cjapitui », a' stavin i vescui sogjet ai Langobarz. La division in 
doi patriarcjáz 'e durà ancje dopo che fo fate la pâs tra i catolics e i si- 
smatics. 


Il puest di Aquilèe romane, al fo cjapát da Cividât langobart: une gnove 
prosperitát, un gnüf splendór e une gnove art 'e cjapà pit e si svilupà 
te capital dal ducât. Gjsulf, Grasulf, Let. Wetarith, Rothwald, Pemon, 
Ratchis, Aistolf a’ forin duchis dal Friül e personalitàz di prin plan te 
storie dai Langobarz: cualchidun di lór (Ratchis, Aistolf) al deventà an- 
cje re di chel popul. Si puedin viodi lis testemonianzis di cheste grande- 
ce tal Museo di Cividát, ch'al à la plui largje e inomenade ricolte di me- 
moris e relicuis langobardis. 


i SCLAS 


I Langobarz a’ jerin rivâz (cui sa dontri) te Panonie e tal Noric in com- 
pagnie dai Avarics, e cun lôr a’ vevin vincüt i Gjepiz. Cuan’che s'invià- 
rin cul re Albuin par vient in Italie a’ lassarin daür lis spalis ju Avarics 
ch'a jerin in leghe cun lôr. Messedáz cun chesc’ si cjatàvin a jessi une vo- 
re di trops di Sclás: nancje di chesc’ no si capìs un dret di indulà ch 'a 
fossin vignüz: salacôr ju Avarics ju vevin cjatáz su la lór strade e ju ve- 
vin strissinàz daürsi. Co si forin sistemáz, Langobarz in Italie e Avarics 

di là des monz, al pâr che juste su lis monz de basse Carintie e dal Crain, 
al ven a jessi tal Cjanal de Drau, su la basse Gail e su la Mar si sein im- 
plantàz chesc’ trops di Sclás. Vadì che ur fo lassade ché fasse di teritori par- 
cè che al jere disabitàt e parcè che al pareve plui salvadi, mentri che Ava- 
rics e Langobarz si cjatavin plui ben tes planuris. I Sclás, par tant ch'al par, 
a’ restavin ancjemó sot la paronanze dai Avarics. Sul fini dal 500 i Sclas, 
di une bande si urtavin cul duche di Baviere, di cheâtre a’ mostravin 
intenzion di disbassási jù in te Dalmazie. In chei agn a’ devin jessi rivaz 
ancje te nestre regjon, ce par traviars da la Istrie, ce pes monz de regjon 
Julie. L’alt Cjanäl dal Lusiné al fo ocupàt prin di dut; póc dopo ancje 
chel dal Natison fin al puint di S. Quirin e non si pò dî se i Sclas a’ 
sein rivàz in ché volte ancje parsôre Tarcint e tal Cjanal dal Fiar, indulà 
che, dal sigür, a’ jerin cualche pòc plui tart. 


La «Historia Lagobardorum» di Pauli Zàul a’ fevele dispes dai Sclas 
e des lór impresis cuintri i Langobarz dal Friûl, scomenéant dai timps dal 
re Grimualt (seconde mitàt dal 600) fintremai ai timps dal re Ratchis: (al 
ven a jessi dibot un secul). Al fo un langobart, Arnefrit, che par gole di 
diventà duche dal Friùl, al domandà jutori ai Sclás, e al fo copát in batae 
a Nimis: dopo d’in ché volte, tes barufis tra Langobarz par cuistions di 
sucession tal ducat, a’ vegnin für ogni tant ancje i Sclâs. 


A’ son duncje dibot cutuardis secui che su lis monz a soreli jevât de Fur- 
Janie a’ plantàrin lis lôr tendis chesc’ « slovens » ch'a doprin ancjemó un 
lengaé plui visin al sclâf origjnari che no la stesse lenghe uficiâl, ancje 
se, par fuarce, cualchi tiarmin o custrut furlan un péc a la volte al è 
penetràt. 


In timp de dominazion langobarde e dal ducát dal Friül, popolazions sclavis 
(vindis) si implantàrin ancje tal Cjanal dal Fiár, come che si capis dai 
nons dai pais e dai siz, scomentant di Mueë (par antic Mosniz) a Racolane, 
Dogne, Patoc, Studene e cet. 


Ancje chestis localitàz a' jan di sei stadis dibot disabitadis prin ch'a ri- 

vassin i Sclas; ma plui tart la curentie di int, massime mercjedanz, che 
passave sù o ju pal Cjanál, vignint dal Friùl o de Carintie 'e finì cul lassá 
il so stamp in chei pais; e di sclàs ’e restà e ancjemò ’e reste juste la 
semenze tal cjanton rimìt de Resie, sot la mont Cjanine. 


GRAU 


Grau ‘e je l'uniche isule abitade de regjon furlane, e no je furlane ne póc 
ne trop; e si ten in bon di no jessi. 


Che vebi vat cualchi abitant prin dal 400 al pò ancje stái, ma nol risulte. 
Facil che lis primis staipis di palit a’ sein stadis fatis a Grau in ché volte 
ch’al rivà Atile a sdrumá Aquilée. E no duc’ chei siórs aquilejés ch’a jerin 
scjampáz Jam, a’ tornarin indaür dopo passat il burlaé: putros di lôr no 
vevin plui cjase te citát e s'e fasèrin su l'isule. Ma il grues al rivà là 
cuan’che Aquilée ’e colà tes mans dai Langobarz. Si pò crodi che i prins 
a puartá la pielate al sigür a’ sein stat i plui siórs, i parons latins — 
come simpri — cun dut il patriarcje Paulin che al rivà adore di puartàsi 
daûr il tesaur de sô glesie. E chei no tornàrin. In pôc timp un'âtre citàt, 
cui siei palaz e lis sós glesis 'e compari su lis barenis: si tratave di siôrs! 
La cuistion dai «Tre cjapitui» ’e finì cul dividi il patriarcjàt: in Aquilée 
(o a Cividát) un patriarcje sismatic favorit dai Langobarz; a Grau un patriar- 
cje unit sot la protezion dai bisantins. Cussi lis dós citáz 'e deventàrin anta- 
gonistis: une «civil» e une « barbariche ». 


E la sbregadure no fo mai plui cuside. Intant che Aquilée 'e colave a 
flics, Grau al cresseve di impuartance e di autoritát; 'e jere la prime des 
isulis dal litorál Adriatic ch'a lavin popolansi sot la dominazion bisantine. 
Ma la fieste no durà a lunc. Grau, nassüt, si pò di, des maséris di Aquilèe 
al jere distinât a fâsi scolà di sanc de furbarie di Vignesie. 


Tra la prepotence dai patriarcjs todescs di Aquilée che olevin fási parons, 

e la pulitiche fine dai dôs di Vignesie, che le cjarinàvin par tignîle buine, 
la isule ’e sielgè Vignesie. Cussì, par secui, intant che la Furlanie ’e fo 
une code dal mont gjarmanic, Grau si tignì in bon di sei une ponte dal 
mont latin. Al piardè dut, un pôc a la volte; al restà in man di patriarcjs 
natîfs di Vignesie, che lu governavin stant a Vignesie; al passà sot i 
conz nomenaz di Vignesie, che no judavin in nuje e no lu difindevin di 
nissun assalt; al sapuartà cjarestis, pidimìis e incursions; si ridusè te plui 
nere miserie, di no podé nancje justà il cuviart dal palač dal cont: ma di 
tornà a tacási al so coc furlan nol fo mai cas. Cussì, vitime de sé stupide 
fedeltât a cui che in premi lu disvueidave di dut, si lassà puartà vie ancje 
la séde patriarcál, e dopo nol fo nuje plui che un grop di cjasis discro- 
deadis, di tamossis tiessudis di cjanusse, e un popul di pescjadôrs danäz 
a strussià la vite ta l'aghe e tal pantan e a muri di stenz prin da lore. 
J restà la braure di clamási mari di Vignesie e di fevelà un lengaé diferent 
di chel dai « barbars » di tiereferme. 


CIVIDÂT 


La grande ore di Cividât ’e fo tai ultins agn de dominazion langobarde. 
« Forum Julii » no jere stade une grande citàt: ce ch’al fo rincuràt sgja- 
vant il teren e che cumò al si cjate tal Museo, al lasse capî che la « co- 
lonie » romane ’e veve di sei formade di puare int: salacôr nome lis fameis 
dai soldàz ch’a jerin di presìdi. E chés, cul rivà dai Langobarz, a’ saran scom- 
paridis: scjampadis o scjafojadis. 


'E conte la liende che il re Albuin, rivât daùr di Cividát, al si tira par- 
sore di une mont a studia lis pusizions. Par ché strade ch'al jere vignüt 
lui, a’ podevin vignî dentri âtris di lôr: i Avarics, metin a dî. E cussì, 
par vé lis spalis siguris, Albuin al stabilì in Fridl il prin Ducat e a Cividât 
la capitàl. 

I Romans di Aquilée a’ scjampàrin a Grau, chei di Cuncuardie a Caorle; 
Zui, tal Cjanal di San Pieri, restade siarade la strade dal Mont di Crés, 
al fo nome un sit bandonat, cence impuartanze, e ancje il so vescul al ve- 
gnì a stabilisi a Cividát. Cul prin duche, Gjsulf, si fermàrin te gnove ca- 
pital personalitàz e fameis des plui in viste e il ducât furlan al passa di 
man in man a personis di valôr. Passade la brute ore da l’invasion avariche 
(cuan’che al fo copât Gjsulf) so fî Grimualt, ch’al jere rivàt adore di sal- 
vàsi, al deventà re dai Langobarz e al tornà a meti in man a chei de sé 
famèe il ducát. 


Te prime mitát dal Sietcent, al timp dal re Liutprant, ancje il patriarcje di 
Aquilée, Calist, ch'al si cjatave a Cormóns, al vigni a stabilîsi a Cividat, 
parant vie il vescul di Zui. In ché volte al jere duche Pemon: cun lui e 
cun siei fis Ratchis e Aistolf, che a’ forin un daûr l'átri duchis dal Friûl 
e res dai Langobarz, Cividât al deventà ancjemò plui impuartànt e al fo 
ornàt di monumenz e di oparis di art, che rèstin ancjmò lis plui bielis di 
chel timp e di chel popul: baste cjalà ce ch’al è tal Museo, e il batisteri di 
Calist e l’altàr di Ratchis, che cumò a’ son in Domo. 


Langobart de €ocje di Gjsulf al fò il storic Pauli Zaul di Warnefrit (Paulus 
Diaconus), langobart al fo il patriarcje Sigualt, salacôr de éocje dal re 
Grimualt; e sant Anselm cugnât dal re Aistolf e, vadì, ancje il patriarcje 
san Paulin. 


Ma cheste ’e fo la ultime sflameade de potence langobarde. Aistolf e De- 
sideri si urtàrin cui papis e chesc’ a’ clamàrin in jutori il re dai Francs, 
Carli il Grant. Dal 773 al rivà re Carli, al cjapà Pavie e po’ Verone, al 
fasè presonîr il re Desideri e al si proclamà lui re dai Langobarz. 


Il duche dal Friûl, Rotgaut, in ché volte al si pleà cence fa nissune risi- 
stenze e al restà in tal so puest, sot la paronanze di Carli. Il gambiament 
di parons al jere 2a fat, cence cunseguenzis di nissune fate pai furlans. 


I Langobarz si jerin aromai duc’ messedáz cui antics abitanz dal Friùl e 
a’ formavin un sél popul. Il re Carli nol veve mudât nissun ordenament. 

Ma il duche Rotgaut nol si tignì apaját di vé molát in ché maniere denant 
di Carli; e in cunvigne cun so missér Stabilin di Travis e vadi ancje cui duchis 
Arichîs di Benevent e Ildebrant di Spolêt, apene partit Carli da l'Italie pe 
uere di Sassonie, al pensà di rivielási. Il Patriarcje bisantin di Grau, Žuan, 
savude la cjosse, al spià dut al pape Adrian e il pape al visà Carli. Cussì, 
dal 776, Carli al tornà jà e, dopo un trement combatiment dulà che Rotgaut 
al restà copát, al cjapà Travis e Cividát e al fasè un massalizi di chei Lan- 
gobarz che a’ si jerin rivieláz. Atris a’ ndi manda vie lontans, âtris a’ ndi 
meté in preson e ur cjolé dut ce che vevin. 


Ma nol mudà nuje tal ordenament dal ducát: nome che tal puest di Rotgaut 
al meté un dai siei umign, Massèli. E par un pôs di agn il ducát furlan al 
restà cussì sot dai Francs. Cividát al mudà il non vieri di « Forum Ju- 
lii» in chel di « Civitas Austriae ». Muart il patriarcje Sigualt, Carli al 
mandà chenti san Paulin ch'al jere so ami e ch’al vignì di triste voe, 
parcè che j plaseve di stá cui umign studiáz che il re Carli al veve ti- 
ráz dongje d'ogni dontri. 


BERENGARI L'UNITARI 


La ore nere dal Friül 'e capità juste sot i Francs, dopo muart Carli il 
Grant. Cun chest imperadór, cul patriarcje Paulin e cul duche Everart al 
par che lis robis si fòssin inviadis avonde ben. I malans a’ scomencarin 
cun Berengari, secont fi di chest Everart, ch'al deventà duche o margráf 
dal Friûl dal 875. (Tai documenz al è clamát tant « marchio » che « dux » 
e no Si pù di se, in chest timp, la diferenze tra il titul langobart e il titul 
francon 'e compuartàs diferenzis di jurisdizion). Berengari, cun dutis lis 
buinis e tristis vinturis che j capitàrin, al dura un piec a lunc — magari 
cussì no! — dibot cinquant'agn (875-924). Cu la sô brame di uni dute 
l'Italie sot la sô paronance, cu la sò gole di deventä re d'Italie e impera- 

dôr, cun dutis lis ueris ch'al fasè e lis uadulis ch’al cjapà, al trascurà simpri 
duc’ i intares dal so ducát, ansit ju sacrificà tantis voltis es sôs masse 
grandis ambizions. I scritôrs de storie d'Italie lu làudin une vore pal so 
sfuaré unitari: noátris furlans 'o scugnin ricognossi in Berengari la colpe 
di une des plui spaventosis calamitàz de nestre tiare. 


Dopo vincjecuatri agn di cuistions e di balfueris d'ogni fate cui siei cusins 
o barbis — res e imperadórs di France o di Gjarmanie o golós, come lui, di 
deventà — l’ultin an di chel secul si cjatà denant di une sdrume spropo- 
setade di Ongjars (la int plui salvadie e besteal che mai sei passade par 
ca) che a' vignivin de Panonie e che a' rivarin fintremai a Pavie di Milan. 
Berengari nol rivà a fermáju e co ju tacà, che Zà di bessoi a' tornavin in- 
daür cjamáz di robarie, lis cjapà fin sul ues. Dopo di chel an a' tornàrin 
plui voltis cence che mai Berengari ur tajàs il pas, anzit cualchi volte cla- 
máz di lui, pes sôs bielis impresis. Deventát imperadór provisoriamentri 
dal 915, lui no si dé nissun pinsir dal Friül e lu lassà in man a siei parte- 
sans, bogn di nuje, che plui tart lu tradirin, ma che lassàrin cori pe nestre 
tiare lis mandris dai Ongjars, ogni volte che ur saltà il gri di vigni. 


No si sa un dret cetantis voltis che chesc' cjastics di Diu si strucjarin ca in 
Friül: al pár che usassin spietá, tra une incursion e cheátre, il timp ch'al ba- 
stave par che la int ur ves preparát alc atri ce robá. A vignivin pe solite 
strade di soreli jevât; a’ passavin für par miec de Basse, dulà che je 
ancjemó la Stradalte che, dopo di ché volte, 'e fo clamade Ongjaresche 
(strata Ungarorum) e dute la campagne disore e disot par un gran toc 'e 
cjapà il non di « vastata Ungarorum ». Ma si pó crodi che dute la pla- 
nure furlane 'e sei stade, ce póc ce trop, dispueade e spopolade di chés 
sbilfis e che mai, in tanc' secui di invasions e devastazions che sopres- 
ràrin il Friûl — nancje cun Atile — la nestre regjon no vebi presentàt 
un spetacul di desolament compagn. Si podares, tant che si Wl, dividi 
la storie furlane in dós parz: prime dai Ongjars e dopo dai Ongjars, par- 
cè che, di dut ce ch'al jere stat fat prin, nol restà atri che i vanzums 2a 
sapuliz sot tiare, che i Ongjars no vevin timp di là a sgjarfà. 

'E fo une furtune pai pais e pe int da l’Alte, di cjatási a jessi puars e für 
di man: cussì a' fòrin sparagnáz ancje di cheste disgrazie, midiant che i 
invasórs no vevin timp di piardi dulà che al jere póc ce robà e i parons a’ 
podevin risisti. 


Nome su la mitàt di chel secul l'imperadór Oton al rivà adore di rompi lis 
cuestis ai Ongjars e di ferma Ja tragiche usanze ch’a vevin cjapade. 


FORMAZION DAL PATRIARCJAT 


Dopo de tempieste dai Ongjars il Friùl, dibot par cinc secui, al reste di- 
stacàt dal ambient talian e al va a fà part dal ream gjarmanic. Si capìs che, 
restant gjeograficamentri di ca des monz, al restà ancje leàt cul mont 
culturàl latin plui che no lis regjons di là de Donàu, ma la sé vite puli- 
tiche 'e fo ché di un stat feudal todesc. 


Cheste situazion 'e scomence a formási sot dal imperadór Oton I. Il mar- 
chesât furlan, ridusût in masèris e unît cu la Marcje di Verone, al passe 
tes mans di Indrì di Baviere; e po’ il ducât de Carintie, cul Cragn, il Staiar, 
lIstrie e il Pool, al ven distacát de Baviere. Cussi l'Herzog di Carintie 
al comande 'ancje de Marcje veronese e de Furlanie, indulà che al com- 
parìs, sì e no, cualchi volte un Cont che nol conte nuje. Chel che al conte 
simpri plui devant dal Imperadór al è il Patriarcje di Aquilèe. 


Al veve 24 tacât Berengari a D cualchi donazion di terens al patriarcje 
Fidrì (900 - 904); ma la prime inviestidure impuartante 'e fo ché dal 
imperadér Oton I, che dal 967 al meteve tes mans dal patriarcje Rodualt 
dut il teritori furlan tra la Stradalte e il mâr, di Cervignan fintremai 
'e Livenze, cence conta átris concessions ca e là. Une vore di donazion di 
terens e paîs intîrs al fasè ancje Oton II, tant a Rodualt che a Zuan, e 
ancjemò di plui Oton III, massime des bandis di Plez, Tulmin, Gurisse 
e sul Vipau. 

Al ven a jessi che, intôr dal an 1000, la jurisdizion dal Cont dal Friûl 
'e jere dute semenade di possessions dal Patriarcje e chestis a’ deventàrin 
simpri plui largjs e numerôsis, in maniere che la paronance dal Cont, pri- 
me rote da tantis isulis di domini patriarcjal, ’e fini, un pòc a la volte, 
cul ridusisi in cualchi isule piardude tal teritori dipendent dal Patriarcje. 
Si sa che cheste ’e fo pardut la pulitiche dai tre Otons: meti lis jurisdizions 
feudáls tes mans di umign de Glesie par no che deventassin ereditàris 
tes fameis dai Conz e par podé tignî leàz cun cheste cjavece vescui e 
abaz. 


In chest timp une largje fasse di teritori disore e disot de Stradalte ’e 
scomence a popolási di paisùz che àn un non sclâf: Guriz, Guricisse, Gri- 
discje, Gridiscjute, Revidiscje, Stracis, Bielgrat, Sante Marisse, Sante Ma- 
rissute, Vuirc, Lestisse, Zumpicje, Sclaunic, Samardencje e vie indenant. 
Cheste "e jere la part de Furlanie che veve patit di plui parvie dai Òn- 
gjars: si viôt che in chei siz al veve di sei restât dibot un desert e che i 
Sclás des monz a soreli jevât, o invidáz o lassàz vient dai Patriarcjs, a’ 
capitarin a tornálu a popolà. E chesc' país, par ordin ch'a nassevin, a’ 
passavin sot la jurisdizion dai stes patriarcjs (Diplome di Oton III al 
patriarcje Zuan, 1001). 


Fintremai al timp dal patriarcje Popon no si pò di cun sigurece di ce 
nature e cun ce estension ch’e fos cheste jurisdizion: se al Cont al restas 
ancjemd cualchi dirit o nuje. Ma cun Popon (1019-1042) la cuistion si 
difinìs, parcè che dal 1027 l’Imperadér Conràt II al declarà che i paîs, i 
cjscjei, i terens, e lis personis ch’a jerin sot dal Patriarcje no dipendevin in 
nissune maniere ne da Conz, ne da Marchés ne da funzionaris imperiai: 
al ven a jessi che il Patriarcje al jere feudatari di prin gràt, dipindint nome 
e diretamentri dal Imperadér; cun di plui il stes Conràt al dave a Popon 
il dirit di bati monede, ch’al vignive a significà une vere sovranitàt. Cussì 
si pò dî che il Principât temporäl dai Patriarcjs di Aquilèe al jere nassût. 

IL FRIOL TODESC 


In doi secui di dominazion langobarde la coloridure etniche e culturál de 
Furlanie 'e veve bielzà cjapade une tinte gjarmaniche che, sot i Francs e sot 
i Berengaris, no si pó di che fos lade smamide. Dopo lis devastazions dai 
Ongjars, la vite de nestre regjon 'e tornà un póc a la volte a risuri, 
ma da chés stessis lidrîs, cun chel caratar istes e par man di personis di 
ché stesse Cocje. Al sares dibant sfuréà la storie par tignî leat il Friül 
cul mont talian dal X al XIII secul: diferent l'ordenament feudal sot 
dai patriarcjs, diferent il svilup dai Cumons e dal Parlament, diferentis 
lis relazions comerciáls e ancje chel fregul di culture che podè sverdeá 
in timps cussi cruz e tormentaz. 


A parti da l'ultime passade dai Ongjars (951), fintremai cuan’che al rivà 
chenti Grivér di Montlungje (1252), a’ governàrin il Frül disesiet o disevot 
patriarcjs che — gjavant Gerart di Pramariâs (1121-1129) e, salacôr, Zuan 
che no si sa dontri che al jere (984-1019) — a’ fòrin duc’ todescs, di solit pa- 
rinc' di res e imperadórs o lór cancilîrs o capelans o confidenz, o che 
jessivin di potentis fameis feudáls de Gjarmanie. Si capis che, vignint 
chenti, si menavin daûr int di lér fiducie, massime in chei timps che 
i tradimenz di ogni fate a’ jerin cussì usuai; e chés jurisdizions feudals, 
ch'a dipendevin di lór, lis metevin tes mans di personis siguris de lór 
parintât o di lôr cognossince; e, jesint leáz cussì a strent cui impe- 
radórs, a’ restavin dal lór partît ancje cuan'che 'e nasseve cualchi cuistion 
cui papis. La cort aquilejese 'e jere duncje formade, in buine misure, di 
elemenz todescs; la nobiltàt ministerial, i uficiâi, i nodárs a’ vignivin dai 
pais di là des monz e tanc' di lór si stabilivin cull par simpri. In tre 
secui cheste filtrazion "e veve, par fuarce, di lassà il so stamp avonde 
in dentri te vite de regjon. Se la Gjarmanie 'e ves vude, in ché volte, 
une sò culture ben individuade, il Friûl al vares scugnüt glotile. Ma la 
culture latine, massime tra i umign di glesie, 'e jere culture universál e 
cussi i tre secui dal patriarcját todesc no puartàrin une vere gjarmanisa- 
zion dal Friül. Parâtri la lenghe todescje (antîc-alt-todesc) 'e fo, dongje 

dal latin, la lenghe di dutis lis personis di cualchi istruzion, la lenghe 
des relazions cui sorestanz, e la lenghe di cualchi document e di cualchi 
scriture. 

Un cjaluni di Cividát, Bernardin di Circlarie, al è l'autór di un dai plui 
antics e grues libris in viars todesc il « Velfischer Gast » (p. f. il forest 
talian); il plui bráf e inomenát dai «Minnesänger» (cjantôrs di amôr), ch'al 
fo Walter von der Vogelweide, al passà cualchi timp in Friül; un átri 
di chesc’ poetis (un fregul tocját di cerviel), Ulri di Lichtenstein, al conte 
in tun libri (tal Frauendienst — siervizi des sioris) dutis lis bravadis 
fatis atór pal Friùl tanzonant cui miôrs cavalirs di chenti. Une vore di 
peraulis di stamp todesc a' jentràrin in ché volte te lenghe furlane, e in 
part si lis dopre ancjemó (dite, paisse, vignarül, licóf, grap, cràmar, bear, 
Séier, glove, seneós, e cet.) âtris a’ son ladis dismenteadis, come: sgaravá: 
(mascare), slôiar (vêl), seiter (tasse) e vie indenant. I nons dai pais, tes 
cjartis di chei timps, a’ son a voltis voltáz in todesc (Gutezbrunn = Fon- 
tanebuine) o alteràz in maniere di semeá peraulis todescjs (Weiden = 
Udin; Klausen = Scluse; Klemaur = Glemone; Rewin = Ruigne; Por- 
tenau = Pordenon e cet.); o che son mudáz di plante für: Schönfeld = 
Tumiet; Peitscheldorf = Venton; Osteric = Cividât; o che a’ son nas- 
siz in chel timp cun tun non todesc: Spilimberc, Solimberc, Richinvelde, 
Tamau e cet. Su lis primis faldis des monz a’ fòrin costruîz cjscjei e forti- 
ficazions, ch'a puartavin il non di cjscjelans todesc: Aissenstein, Grossem- 
berg, Rabenstein, Pramperg, Perchtenstein, Frusberg, Sofimberg, Haumburg, 
e tanc'átris che, se si fasés une mape topografiche cu la toponomastiche 
dal 1200, si podares crodi di vé sot i voi une provincie da l’Austrie o de 
Gjarmanie. Ancje la int a’ puartave dispes nons e sorenons todescs. 


PATRIARCJS E CUMONS 


Cui ch'al fevele o ch’al scrif sul cont dal Friül ta l'etát di mieé, al scuen 
dî mâl dal guviâr dai patriarcjs, par podé dopo justificà la dominazion di 

Vignesie, che lu strucjà. "E vignarà la volte cho spiegarìn ce beneficis che 
Vignesie ’e puartà te nestre tiare: intant, in mancjance di miei, Vignesie ’e 
je l'Italie, e alore si capls dut: 'e va tignude sù ancje a fuarce di sflocjs! 


In realtát il Stat patriarcjál, tan'che ogni unitát feudal, al fo saborát di 
barufis e di uerucis, che tra i siôr parons o sotparons no mancjàrin mai: la 
puare int dai pais 'e mudave paron ogni âtre dì e ogni gambiament al puar- 
tave cualchi distruzion e cualchi vitime e nissun vantaé pes popolazions. 
Ma cheste, magari cussì no, 'e fo la condizion di dute l'Europe in chei 
timps, e si pò ancje dî che la plui part di chés âtris regjons ’e fo salacôr plui 
tormentade de nestre. Ce vite jerie ché dai Cumons de Lombardie, che si 
sbregavin un cul atri? Ce vite jerie ché dal Venit cun Esselin o cui siôrs 
di Cjamin o cun chei de Scjale di Verone? E la Toscane al timp di Dante 
e prin e dopo, ce pas e ce prosperitát àe podüt gjoldi? Al baste di che 
centenàrs e centenárs di Toscans a’ scjanpàrin in Friûl, juste sot dai pa- 
triarcjs, parcè che chenti, dal mal e dal malan, si podeve almancul tirà flat. 
E no stin a discori di Rome o de Sicilie o di chei âtris paîs, tant di ca che 
di là des monz. Tiradis lis sumis il Stàt Furlan, par cuatri secui, al patì 
mancul batiduris de plui part di chei âtris e la disconcuardie je regnà plui 
che atri tra i parons e no tra lis popolazions. 


Lis memoris, che nus son restadis di chei temps, ’a fevelin di lotis e di 
svindics; ma si sa che, par dut il mont, cronichis e documenz a’ tràtin do- 
me di chés robis, parceche la vite ordenarie de int, il so lavór, lis sôs gjondis 
e i siei dolérs, par solit, no interessin 'e storie: la storie 'e je storie dai 
potenz, dai parons e des lór carognadis. 


Il fat al è chest, che in chel timp il Friûl sdrumát e spopolát dai Ongjars 
al tornà a metisi in pis e un grumon di país a' nassèrin juste in ché volte. 
Un'átre robute 'e mertarés precisade, in chest pont. À scuele nus àn inse- 
gnade patrioticamentri la storie dai Cumons talians e de Leghe Lombarde 
€ de distruzion di Milan par man di Fidri Barberosse e de batae di Legnan; 
ma nissun, dal sigür, no nus à contát che i nestri vons furlans a’ forin sim- 
pri de bande dal imperadór cuintri i Cumons talians e che atór des muris 

di Milan assediât tal 1161 "e jerin cul Barberosse ancje i soldáz dal nestri 
patriarcje Pilirin; e che se Vodalrì al clopà un póc di là, Gotfrit, Vòlfgar e 
Bertolt di Andechs a’ fòrin simpri cui imperadórs de cjase di Svevie. E nol 
è di dî che la pulitiche imperialiste dai patriarcjs 'e fos contrarie al pin- 
sîr dal popul furlan: parceche, sabide sante dal 1168, cuanche il patriar- 
cje Vodalri, te basiliche di Aquilée, al fasè cjantà la orazion pal pape 
Lissandri III ch’al jere il grant nimi dal Barberosse, dute la int ch’e jere 
vignude a funzion, 'e tacà a protestà, a sberghelà e po’ 'e scjampa für 
de glesie, lassant implante il patriarcje. 


Cumò nol è il cas di trata di cui ch’al veve reson o tuart in chestis barufis 
tra papis e imperadérs e tra prìncips ghibelins e Cumons papalins: ma me- 
stris e professôrs e scritôrs e predicjadôrs ’a varessin di savé che lis vitòris 
— o miegis vitóris — dai Cumons talians cuintri Fidrì I e Fidrì II, no 
son une nestre glorie; e nol è onest falsà la veretàt par meti i furlans in 
tun fassut cu lis leghisiCumunáls (che, dal rest, no scombatevin par spirt 
nazionâl, ma nome pai lôr intares pusitifs). 


IL PARLAMENT 


L’ordenament pulitic dal Friùl tra il Dusinte e il Tresinte al cuistà une 
sô forme, che je siarf dijmaravée ai storics nostrans (e a chei talians, chés 
raris voltis che ur càpite di interessâsi des nestris fassendis). Ma se a’ ves- 
sin la complasince di slungjà une voglade su la storie dai Stáz feudai de 
Gjarmanie, vadì che lis lór maraveis si sfantaressin. Al è natural che in 
tre secui di guviàr dai patriarcjs todescs, la nestre «Patrie dal Friùl» — juste 
in ché volte ’e scomenéa a clamási cussì — ’e vebi cjapàt il stamp di un 
principàt gjarmanic. 


Lis dés istituzions plui diferentis dai ordenamenz talians, sot il guviar 
dai patriarcjs, a’ fdrin lis Cumunitaz e il Parlament. 

Lis Cumunitàz dal Frit] no an nuje ce fà cui Cumons de Lombardie, dal Ve- 
nit, de Toscane, ne parvie di cemüt che son nassudis, ne parvie di cemût che 
si governavin. No si formàrin dibessolis a dispiet dal patriarcje lôr princip, no 
fórin, par lór nature, in contrast cu la so autoritàt, no cirivin mai di vé une 
indipendence cussì largje come i Cumons talians. Nol jere nancje pussibil 
che l'ordenament cumunál talian, a forme republicane, al si implantàs chenti, 
indulà che i pais plui grues, come Cividât, Glemone, S. Vit o Sacîl, a’ pode- 
vin vé, rive e no rive, tremil animis. A’ fòrin i patriarcjs stes a dâur un or- 
denament cumunal sul fini dal secul XII; e chest ordenament al fo di ché 
siorte stesse di diviarsis citàz da l’alte Gjarmanie. A’ vevin i lôr conseis, a’ 
fasevin lis lôr lez e i lôr statüz, a’ sielgevin i procuradórs, i massárs, i cja- 
merárs e i funzionaris, a’ ministravin la justizie sui lór sogjez; ma lis cui- 
stions plui impuartantis e d’interes gjeneràl no lis tratavin di bessolis, lis 
tratavin mediant dai lôr deputáz tal Parlament de Patrie; e in ognidune al 
jere un rapresentant dal patriarcje. 

Ancje il Parlament al jere format sul stamp de assembleis feudáls de Gjar- 
manie. No si pò dî cun precision cuan'che al scomenéa a funziona, ne cemüt 
ch’al funzionave tal prin. In Italie no si cjate nissun esempli di cheste 
fate. Fazilmentri i patriarcjs, ancjemò tal XI secul, a’ varàn tacát a cla- 
mà dongje i lôr feudataris, ogni volte ch’al jere par ajar alc di grues, par 
sinti la lôr impinion e par intindisi sul cont de « tae » feudal (ch’al ven 
a jessi sul numar dai soldáz e dai cjavai ch'a podevin mandá tal esercit pa- 
triarcjal) e su la division dai contribüz in monede, che vignivin a coven- 
tà in câs di ueris o di Atri cjossis impuartantis. Si tratave di une assem- 
blée cunsultive, duncje, come ch'a'ndi ere átris di là des monz e come 
ch'al jere, in ché volte, ancje il Parlament inglés. Cu la formazion des 
Cumunitáz, ancje i deputàz di chestis a’ jentrarin a fa part dal Parla- 
ment; e alore l'assemblée 'e cuistà un andament plui regulár e une plui alte 
impuartanze sul guviâr de « Patrie». No veve ancjemd un sit stabil pes 
adunanzis, né une regule pes le convocazions: il patriarcje le clamave adun 
ogni volte ch'al veve dibisugne d'intindisi. Ma il Parlament, un póc a la 
volte, al deventà ancje un tribunál ch'al tratave lis causis tra il patriarcje 

e i siei feudataris ministeriai, lis ribelions, e i diliz cuntri la pâs dal Stàt; 
al tratave in apèl lis sentenzis de curie patriarcjàl in materie di diriz feudai 
e, in tiarze instanze, lis sentenzis dai podestäz, gastalz o jùdis des Cumunitàz: 
fintremai che l'autoritát dal Parlament je rivà su dutis lis cjossis ch'a dipendin 
dal podé statál: tassis, milizie, difese, fortificazions, prestazions di ogni fate; 
fin a controlà il stes patriarcje e meti adun un vér códis di lez pe Patrie — 
lis Costituzions de Patrie dal Friñl — a trata cun princips e Stáz foresc’, 
cence nancje dipendi dal patriarcje. Par fále curte, il Friûl, tal secul XIV 
al rivà a vé un guviár póc o trop costituzionál, come che rivà a vélu l'In- 
ghiltere cu la Magna Charta libertatum. In nissun sit di dute l'Italie nol 
esisteve, in chei timps, un Stát grant come il Friül, ch'al ves vût un gu- 
viár di cheste fate. 


I PATRIARCJS TALIANS 


Dopo muart Pertolt di Andechs, il Stát furlan al colà tes mans di pa- 
triarcjs talians, che lu governàrin par otante agn seguitifs: 1252-1332. Chesc' 
a’ fbrin: Grivór di Montlungje di Ferentin, Raimont de Tôr di Milan, Pieri 
Gjere di Ferentin, Otobon dai Rovárs di Placenze, Gaston e Pajan de Tér 
di Milan. 


A’ forin timps türbiz e tribulàz pai nestri país e pai stàz cunfinanz de 
Italie e de Gjarmanie; e nol è pussibil fasi un judizi pusitif e une stime 
sigure sul cont da l'opare di chesc' patriarcjs. Ma, fossie o no fossie colpe 
lór, il Stat patriarcjal che fintremai in ché volte, magari tra cunfusions e 
balfueris di ogni fate, al jere lât slargjansi e saldansi, cun chesc' governanz 
al scomenéa a discjadé, a sfaldasi e a strengisi. La pulitiche ghibeline dai pa- 
triarcjs todescs, uadagnant il favór dai imperadórs, 'e Zovà praticamentri al 
Friùl, che al cresseve dibot ogni an, di teritori e di concessions. La pulitiche 
papaline dai talians j fasè piardi chest favór, cence nissun vantaë de bande 
dai Vuelfs. Cun di plui che i talians, massime i doi Turians, Raimont e Pajan, 

a’ dopràrin lis fuarcis e lis risorsis dal Friül par judà i interes de lôr famèe in 
Lombardie, tes sôs ueris cuintri i Visconz. La Curie papàl di Rome e di Avi- 
gnon, sore de nomine che ur deve, ur domandave une sume cussì gruesse 
che no rivavin mai adore di pajále: e alore ur mandave filipichis e suspen- 
sions. Cussì, tra lis spesis militàrs pai interes de lôr cjasade, i « siarvizis » 
di pajà e Curie e i onoraris ai lôr vicjaris, cjapitanis gjenerai e âtris lôr 
dipendenz, a’ scugnivin ogni âtre di meti sù tassis ai lôr ministeriai e al 
popul, e instes no vevin mai avonde béz. Par tignisi sù, cuintri il partit 
imperial ch’al veve simpri i siei fedei tra la nobiltàt furlane, chesc’ pa- 
triarcjs a’ menavin daùrsi un grum di gramulis dai lôr pais e ur metevin in 
man incarichis e ufizis tant di glesie che di guviár, causant une vere inva- 
sion ce di bassarui ce di lombarz, in Friûl. E cheste no fo la ultime cause 
des ribelions e des leghis de nobiltàt cui nimîs dai patriarcjs. 


AI scomencà Grivôr di Montlungje a mena o clamá chenti une schirie di 
meridionai de Campanie; al consegnà in apalt doganis e tassis a Toscans, 
par tirà für carantans; al spalancà lis puartis de regjon ai talians par fà un 
cuintripés ai todescs che si jerin, di un pieé in ca, implantàz chenti; al lea 
la Furlanie ai interes dal partît papalin da l’alte Italie; e tal so testament 
al lassà dibot dute la sô robe ai amis meridionai. Raimont de Tér, cu la 
sô ande di ditatór al decretave di muda di puest un paison come Glemone 
e di metij non « Milanraimont », ma in pratiche, come vescul no’ndi cu- 
minà une di drete, e come princip al inbastì une falope parsore l’àtre: al 
implenà il Friûl di cusins e di nevôz, al cedè Venéon a Mainart di Carin- 
tie, al judà Gherart di Cjamin ch’al veve nome gole di fâsi paron dal Friül 
e al mena i Furlans a fâsi sbugjelà dai Visconz par tornà a meti in pis la 
sô famée a Milan. Pieri Gjere par mie? di so nevét Nicolau al cedè Sacîl 
a Gherart di Cjamin (il « buon Gherardo » dissal Dante!) e nol rivà ado- 
re di fà di piés parvìe ch'al mur? dopo doi agn di guviàr. Otobon dai Ro- 
vârs al fo un leon: cuan'che Indri di Gurisse e Rissart di Cjamin (il fi di 
Gherart) a' devastavin il Friûl, lui al scjanpà di scuindon; al lassà che Vi- 
gnesie j puartàs-vie i diriz su lis citâz da l'Istrie e che Rissart al deventàs 
so cjapitani gjenerál; e ancje come diplomatic, tal ciri di cunvinci chei di 

Bressie a viergi lis puartis al imperadôr Indrì VII, al fasè une ficjasse cen- 
ce costrut. Gaston de Tér al colà di cjaval e al murì pe strade, biel vignint 
in Friül: ma al jere bielZà rivât adore di nomena so vicjari il fradi Rinalt. 
Pajan de Tôr, nevôt di Raimont e barbe di Gaston, al seguità l’esempli 
dal stes Raimont, menant i Furlans a batisi cuintri i Visconz, intant che i 
todescs a’ devastavin il Friùl restàt cence difese (1324): e il timp che lui 
al governà culì, al fò salacôr il plui burascjôs dal patriarcjàt, pes discon- 
cuärdis e pes ueris che a’ faserin tribulà paîs e vilis in dute la Furlanie. 


Nol covente dî che il merit di vé intalianade la regjon, pai nestris storics, 
al va parsore di duc’ i malans causàz di chesc’ patriarcjs. 


LA SGRIFE DI VIGNESIE 


Infintremai che i principàz feudai da l’alte Italie si jerin tignòz pojàz da- 
prüf dai imperadórs, Vignesie 'e veve scugnüt contentási di svuatarà tes sôs 
aghis e di traficà par mar cun bisantins e cun sarasins. Cun lôr je veve faz 
afarons, 'e jere deventade siore, 'e veve taponàt di marmul e di musaics 
d’aur la fanghere de sé lagune; ma no veve vût ne armis ne soldàz ne pra- 
tiche par pitufasi cu la feramente dai eserciz todescs. Ancje il patriarcjàt 
nestri al jere stat sigûr di ché bande: juste su lis cuestis da l'Istrie, indulà 
che ai bastimenz di Vignesie ur lave ben di podési poja, ’e jere stade cual- 
chi barufe e, dopo des barufis, cualchi pat. I patriarcjs talians, masse lon- 
tans e masse indafaràz in átris fassendis, no vevin bassilât trop di tignî 
dure ché striche di Gare clapigne, cence risorsis par lór, e a’ vevin lassát 
che Vignesie ’e pojàs la sgrife dal so leon parsore. 


Ma dal Tresinte l’Imperi al jere in plene babilonie, il partît papalin al si 
slargjave fin sot lis monz e i talians a’ cjapavin pît ogni dì plui ancje 
des nestris bandis. Al jere il moment just par Vignesie di saltà fàr dal 
so paltan e di meti la Cate sul dûr. 'E comentà cu lis tiaris plui dongje, 
spietant cun pazienzie che j vignìs il dret di rivà plui in cà. 

Par furtune de Furlanie, dopo une file di patriarcjs che no varessin tignût 
dûr trop a lunc, a’ndi capitàrin doi di chei dai comedons di fiar: il francés 
Bertrant di Saint-Geniés e il todesc Marquart di Randeck. A’ fòrin i ultins 
doi umign di sest che vebin governát il Friül. Bertrant al rivà chenti vieli 
di etàt, ma no di spirt e, in vinc’ agn ch'al dura ancjemó, nol si cjapà un 
momenti di padin. Al mostrà chel stes calór e ché stesse fuarce tal guviár 
spirituâl e temporál dal patriarcját: il pastorál e la spade j stevin ben in 
man, cence diferenze. Cuintri Vignesie e cuintri l'imperadór Ludui di Ba- 
viere, cuintri i siórs de Scjale parons di Verone e i conz di Gurisse e i 
duchis di Carintie, cuintri duc’ i prepotenz di für e di dentri al si batè 
tant'che un leon. 


Al governà i| Friül come sovran indipendent, cjalant nome al interes de 
sô int; e cun dut ch'al fo simpri dûr e salt te so strade, dopo che i nimis 
che lui al veve tantis voltis pestáz, a' rivarin adore di sassinálu sul plan 
de Richinvelde, i Furlans lu venerarin come un sant. 


Marquat di Randeck al jere cressüt tai pastiz de pulitiche ingredeóse di 
Ludui di Baviere e di Carli IV di Lussimburc: al jere un om che le sa- 
veve lungje e ch'al veve navigát une vore tes aghis turbidis de diplomazie. 
Ancje lui al tigni duris lis brenis dal guviár, al si mostrà risulüt cuintri la 
furbarie dai aversaris, ma simpri rispietôs da l’autoritât dal Parlament fur- 
lan. Al fase meti adun e al promulga lis « Costituzions de Patrie dal Fritil » 
ch'a fórin il nestri códis fintremai 'e vignude di Napoleon. Al indivinà lis 
intenzions di Vignesie e al fo un dai plui cjalz fautórs di ché leghe cuintri 
di jé che, tra il 1378 e il 1381, 'e fasè plui di une volte disbassá il cjàf 'e 
Regjne dai Mars. Cun cheste uere al rivà adore di tornâ a cjapá Triest 
e i antîcs diriz su la Istrie. 


Ma si pò dî ch'e fo cheste la ultime sflameade de nestre indipendenze. Vi- 
gnesie no perdonà plui ai furlans lis sgnesulis cjapadis in ché uere, e 
apene muart il patriarcje Marquart, profitansi dai pastiz nassüz parvie di 
Filip di Alengon (che i furlans no olérin vélu come patriarcje comenda- 
tari) e parvie di Zuan di Moravie (che nol savé cjapáju pal lór viars) 'e tacà 

a furducjà sotvie, cun tune pulitiche paziente e sutile, par disponisi a meti 
il Friùl sot Ja s6 dominazion, in maniere di no vê plui pôre di lui. 


LA FIN DAL PATRIARCJAT 

Par une corantine di agn, la pulitiche di Vignesie — si scuen dîlu — ’e 
fo paziente e furbe. No 'ndi oleve tropis a ocupà il Frid! in ché volte de 
uere disastrôse pal patriarcje d’Alencon (1381-1382) o sot il guviar di 
Zuan di Moravie (1388-1394) o in 4tris ocasions; ma une azion direte 
di Vignesie 'e vares dal sigür dismoz i scrupui di Rome e dal imperadór 
e lis gjelusiis dai Visconz, dai Florentins, di Verone. Il Friûl al jere un 
dai unics stàz eclesiastics in Italie e un dai plui impuartanz principàz feu- 
dai: Rome e l’Imperi no lu varessin lassât restà tes mans di Vignesie cussì 
pes matis. Si pò crodi che la Serenissime 'e vebi pensát di spietà che il pirué 
madür al colàs di bessól, contentansi di dà, ogni tant, une scjassadine al 
pirucár. 

I Savorgnans a’ forin la sô sgrife e i siei agjenz tal patriarcjàt; Udin al 
jere, si po di, tes mans dai Savorgnans in chei momenz burascjôs, e al 
ubidì es diretivis che a’ vignivin di ché bande, in chel mentri che átris Cu- 
munitàz, come Cividát, Glemone, Tumieé, a’ mostrarin di capi plui ben 
la situazion e di olé passà parsore di cualchi diferenze, tratansi di salvà 
l’indipendenze dal Friül. 


Cussì a' passàrin i agn tra ueris di cjscjelans e di Cumunitàz pro o cuintri 
i patriarcjs e tra di lór, indulà che lis risorsis de regjon, la fuarce, la 
pazienzie de int a’ fdrin strassadis; lis tavielis devastadis; i ricolz làz mala- 
mentri; putropis vilis o cjscjei brusàz; une vore di int muarte; ogni ricjes- 
se scomparide par man des masnadis di soldadàz di vinture ch'a corevin 
ca e là pe repjon. Vignesie 'e cirive simpri di vé un arbitrât fra i contindinz 
par imponi cundizions daür i siei plans, e Udin cui Savorgnans j tigni- 

vin man. Cussì, plancut plancut, 'e faseve valé Ja sò autoritàt e la sô vo- 
lontât in dutis lis nestris fassendis. A tigni turbidis lis aghis a’ judavin an- 
cje i conz di Gurisse e i Cararés di Padue. 


Si rivà, tra balfueris d'ogni fate, fintremai al 1417. In chel moment la 
Glesie 'e jere dute sbregade parvie de Sisme ocidentàl: a’ jerin tre papis 
e nissun capive cual ch’al jere chel just; il Concili di Costanze al jere 
indafaràt e disgredeà il glimué e nol veve timp di abadà a rognis di atri 
gjenar. Sigjsmont di Lussimburc, re di Ongjarie, nol rivave adore di fasi 
ricognossi imperadér cuintri so fradi Vincislau e so cusin Jost, e al veve 
il so dafâ parvie di une rivolte religjose in Moravie. Patriarcje di Aquilée 
al jere Luduì di Teck nomenát dal re Sigjsmont, ma no confermát ancjemó 
di nissun pape: al veve cirût atris dôs voltis di deventà patriarcje e nol 
jere nancje predi. La sé pulitiche, cence direzion nete, cence inteligjenze, 
cence risuluzion, 'e restà in sostanze leade daprüf di Sigjsmont, che nol 


veve timp ne miez di sustignilu avonde, imberdeát come ch'al jere in mil 
imbrois. 


Vignesie 'e pensà ch'al fos rivât il moment bon par slungjà la Cate. Cu 
la scuse che il gnüf patriarcje al jere in leghe cun Sigjsmont e Sigjsmont al 
jere in uere cun jé, 'e tacà l'invasion dal teritori patriarcjal. No fo une 
imprese tant fazile: i Furlans — Cumunitàz e cjscjelans — judaz a tratis 
dal cont di Ortemburc e da cualchi tróp di Ongjarés, a' tignirin dür fin- 
tremai che ur vanzà flât. Il patriarcje, scjampát a cori daür dal re par 
vé jutori, ju lassà tai pastiz. Cussi tra la viarte e l'istát dal 1420, a un a un, 
cjscjei e pais a’ scugnirin mola. Ogni cjscjelan e ogni Cumunitàt al trata 
cun Vignesie par so cont: i cjscjelans a’ domandàrin il ricognossiment des 
lór prerogativis, lis Cumunitáz il mantigniment dai lór statüz, il Parlament 
la conservazion dai siei diriz e regolamenz. Vignesie 'e promete dut, fa- 
sinsi pajá grassis indenitáz di cui che nol oleve jessi sachegját dai siei 
soldáz. 


Cul 3 di utubar di chel an malandret, 'e colave la ultime resistenze a 
Pléf di Cjadovri e la indipendenze dal Friül 'e finive, dopo vot secui e 

mie di vite (578-1420). I Furlans, obleàz a pleási, salacôr a’ pensavin che 
si tratas di une burascje di passàé, come che ’ndi vevin provadis âtris; in- 
vessit no cjatàrin plui la fate di drecási: Vignesie ju tigni sot par plui di tre 
secui e miec, e dopo si dein di volte átris parons. 


LA DOMINAZION DI VIGNESIE 


Parvie de lontanance dal patriarcje e parvie de stesse nature dal orde- 
nament feudal de nestre Regjon, la ocupazion dal Friûl par opare di Vi- 
gnesie je vignì stabilide midiant di tratativis particulàrs cun ognidun dai 
cjscjelans e ognidune des Cumunitàz, cence nissune cunvigne e nissun rico- 
gnossiment de bande dal princip-patriarcje. Ma rivant chenti, la republiche 
di Vignesie ’e meteve lis mans sun tune Regjon dal dut diferente, par orde- 
namenz pulitics e ministratifs, par cundizions, tradizions e mentalitàt, par 
composizion etniche e par lenghe: il Friùl nol veve nissune semeance cu 
lis istituzions di caratar cumunal e oligarchic de Republiche, ne cul so 
mùt di vivi, ne cu la sô culture. La costituzion dal patriarcjàt 'e jere su- 
parjù ché dai principàz glesiastics de Gjarmanie; il grât di dipendenze des 
vilis, des cumunitàz, des gastaldiis, dai cjscjelans ministeriai e di chei li- 
bars, denant dal patriarcje, al jere pardut diferent e stabilît par mieé di in- 
viestiduris o di statüz o di custumanzis specials per ogni câs. 


No ’ndi oleve tropis a capî ce savoltament ch’al sares nassùt in dute la vite 
dal Friül, se Vignesie 'e ves olüt conforma l'ordenament de Regjon cul 
so ordenament o cun chel di cheâtris siei dominis di tiareferme. Cussì 
la Serenissime no si riscjà a butà dut par ajar, salacôr par pore che un tal 
at di fuarce j fases deventà plui intrigade la conservazion de sô concuiste: 
une grande solevazion dai Furlans, judàz dal imperadér ’e jere simpri pus- 
sibil. 'E pensà duncje di rivà a l'unificazion ministrative un pôc a la volte, 
par gráz. E par intant 'e lassà in pis l'ordenament feudal dal Friùl. Ma 
par fà chest tant — cun dute ché sostanziàl diferenze dal so guviár — 

'e fo obleade a costituî la Regjon in entitát autònime, stabilint chei ch'a 
vevin di jessi i siei rapuarz cui ciscjelans e lis Cumunitàz ch'a mantignivin lis 
lór jurisdizions, e no cu la popolazion che no veve nissune figure juridiche. 
In cheste maniere la nobiltát 'e conservave la só preminence tal Parla- 
ment e chest al deventave un institüt esecutîf dal gnûf guviar: institüt póc 
sigür e póc disponüt a ubidi, parcè ch'al jere format cun elemenz di éocje 
todescje, di tradizions imperiáls, di mentalitát contrarie al spirt dal gnüf 
guviâr e simpri tacade a l'idee da l'indipendenze che il Friül al veve piar- 
dude. Vignesie no s'infidave di chest so « organo » e, no olsant sdrumálu, 
'e ciri prin d'imberdeálu in tun grum di gjambadoris burocratichis, com- 
plicant a pueste la procedure des inviestiduris, gjavant des sós mans lis 
plui impuartantis funzions judiziaris, lassant cjarte blancje ‘es prepoten- 
zis dai Luctigninz, favorint la formazion di un'átre nobiltár ch'e vignive 
für di Vignesie. E plui tart, co la miserie de int di campagne 'e fase nassi 
il pinsir e la pussibilitât di creà un'átre instituzion ch'e ves intindimenz e 
interes contraris a chei de nobiltát, il guviár di Vignesie no s'e lassà scjam- 
pà e al metè in pis ché cjosse curiose ch'é fo la « Contadinance ». Cussì il 
Parlament nol rapresentà plui il popul furlan, ma dome une minorance 
privilegjade e cjalade di neri. Ma di cheste Contadinance ’o vin tal cjáf di 
fevelà un'átre volte. 


Intant Vignesie, vie pe siarade dal 1420, 'e proclamà discjadude la so- 
vranitát temporál dal patriarcje e si risiarvà dutis lis funzions relativis. 


A rapresentà la gnove parone al fò mandát a Udin un « Luctignint Gjene- 
ral pe Patrie dal Friül» cun autoritát suparjà compagne di ché dai Pro- 
veditórs di Tiareferme, ma cence mai determinà publicamentri fin dulà 
ch'e podeve rivà cheste autoritàt: cussi il Luctignint al restave in pratiche 
libar di fa ce ch'al oleve. Ancje la ministrazion de justizie 'e vignive cjolte 
al Parlament e metude tes mans dal Luctignint o dai Tribunai di Vi- 
gnesie. AI ven a jessi che il Friûl, in tal prin, al podè lusingási di vé dome 
mudát paron: ma cul timp a lá, al si visa ancje gambiade vite e cjapade un'átre 
strade: ché di cjapá botis e bussä la man di chel che lis mole. 

VIGNESIE E | PATRIARCJS 


La ocupazion dal Friùl par man di Vignesie ’e scugnive fa nassi fuartis rea- 
zions: il stât patriarcjal al jere, almancul juridicamentri, une part dal im- 
peri e un principàt feudâl in man de glesie: e Vignesie, republiche indi- 
pendent, lu veve usurpàt. Ma l’imperadér Sigjsmont al veve il so cefà par- 
vie di berdeis ancjemò plui grues e la so oposizion cuintri Vignesie no fo 
ni pronte ni ghiarde, e no puartà nissun risultàt pusitîf. La curie romane 
invessi subît dopo sistemade la cuestion de sisme di ocident, si fasè sintî: 
zà tal setembar dal 1420 il pape Martin V al mandà une imbassade a Vi- 
gnesie domandant che il Friûl al vignìs tornât al patriarcje; nol rigjavà 
nuje. Chel an dopo al scrivè une letare tarnant a bati chel cantìn: Vigne- 
sie 'e rispuindè ch’e veve lis sôs resons par no contentalû, che al plui ‘e 
vares lassât al patriarcje il guviâr temporal di S. Vit e di S. Denél e j va- 
res passáz, come indenitàt, tremil ducáz ad an. 


Intant il patriarcje Ludui di Teck al si mostrave contrari a cualunche in- 
tese e al cirive di fási judâ dal imperadór a torná paron dal Friül: si ca- 
pis che intant al seguitave a governà ché part dal patriarcjât di là des 
monz, fintremai su la Drau, che no jere stade cjapade. Dós voltis (1422 - 
1431) al compari in Friül cun cualchi miár di mercenaris ongjarés, cjapant 
Manzan, Rosacis, Scluse e rivant fin sot Udin. Ma i mercenaris di Ta- 
diu di Este e dal cont di Carmagnole lu paràrin indaür. A' forin fatis un 
grum di crudeltáz di une bande e di cheátre; e i Furlans che a' vevin ju- 
dât il patriarcje e' forin ben cjastiáz. 


Alore Ludui al presentà la cuestion al Concili di Basiléce, ch'al mandà 
la scomuniche al guviár di Vignesie (1435). Il pape Eugjeni IV che nol 
vedeve di bon voli il Concili, al spesseà a smolà une assoluzion. Póc timp 
dopo al muri, a Basilée, il patriarcje Ludui, e il Concili al nomenà patriar- 
cje Sandri di Marzovie, che al jere vescul di Trent. Il pape, par cont so, 
al nomenà invessi Ludul Travisan ch'al jere di Vignesie: e cussì si capis 
cemüt che 'e veve di là a fini. Il Travisan al spesseà a rinunzià a ogni di- 

rit temporal sul Friùl sore une buine indenitàt in ducáz e il més di jugn 
dal 1445 il marcjât al jere fat. 


Ma Vignesie no jere, ancjemò no, contente: ’e veve tal so teritori doi pa- 
triarcjs — chel di Aquilèe e chel di Grau — e il so vescul al jere su- 
fragani di Grau! Cussì ’e navigà tant, cun Rome, che dal 1451 ’e rivà 
adore di puartâsi in cjase il patriarcjat di Grau ch’al deventà patriarcjat 
di Vignesie, lassant te basiliche di Elie un plevanùt cualuncue. E cutuar- 
dis agn plui tart e domanda la sopression dal patriarcjât di Aquilée e Pi- 
stituzion di doi vescováz, un a Udin e un a Cividat. 


Na vint podût otigni chel tant, Vignesie si contentà di fà in maniere che 
il patriarcje al fos simpri un dai siei citadins. E culi al scomence un ro- 
sari di manovris di ogni fate, par no lassási scjampá di man chel cadreghin. 
A’ forin un cuindis i patriarcjs vignüz dopo dal Travisan, duc’ jessüz 
des grandis fameis di Vignesie, duc' devotissims de Serenissime e pronz 
a fá i siei interes. Nissun o dibot nissun al restà te sô residenze, ma a' 
lassarin il Frid] tes mans dai lôr vicjaris. Si passavin il patriarcjât di barbe 
in nevót, nomenant cualchi nevót coadiutór cun dirit di sucession, par 
no lassà jessi di famée la cariche, come s'e fos stade in lór possediment 
privát: cussi i Grimans, i Barbars, i Gradonics, i Dolfins. Si pó di che nis- 
sune des nominis dai patriarcjs di Aquilée, fatis dopo il Concili di Trent, 
no fo fate secont lis prescrizions dal Concili: si pó sostigni, cul Dirit 
Canonic in man, ch'a forin dibot dutis ilegáls e invalidis, ancje se Rome 
'e lassà cori par doi secui une cjosse cussi scandalóse. 


Si capìs che i imperadórs a’ protestàrin e si sfuaréàrin di rompi cheste 
cjadene vergognòse di usurpazions fatis tal interes de republiche e in 
barbe es lez dal Concili. La plui part dal teritori patriarcjal 'e jere ancjemò 
sot da l’Austrie, massime dopo dal tratàt di Noyon (1516), comprindude 
la séde titular di Aquilée; invessi la plui parte dai vescui sogjez a l'auto- 
ritàt metropolitiche dal patriarcje 'e jere di ca des monz. I imperadérs a’ 
domandavin che, almancul une volte ogni tant, il patriarcje al fos un dai 

lér paîs e no simpri un venezian. E viodint che mediant de diplomazie no 
rigjavavin mai nuje, a’ cirivin di sfuaréà la man a Rome cul impedi ai pa. 
triarcjs di visita ché part de diocesi ch’e jere di là e ancje cul improibî 
ai predis todescs di ricognossi i patriarcjs e di ubidîur. 


Nancje chest no valè nuje: e l’unic risultàt al fo chel di viodi une buine 
part dai fedei cence pastôr, bandonáz al disordin moral e ancje 'e propa- 
gande protestante. Rome, pitost di fà un displasé a Vignesie e' lassà 
là, par secui a lunc, un grum di animis al lór distin. E dopo 'e fini cul 
Content tant Vignesie che Viene a spesis dal Friûl: al ven a jessi cul abolî 
il patriarcját di Aquilée, dividint il teritori in dós diocesis, metint un arcive- 
scul a Udin par ché part ch'e jere sot di Vignesie e un a Gurisse par ché 
che partignive a l'Austrie. 


Cussi, juste cumó dusinte agn, il més di lui dal 1751, ancje chest ultin 
vanzum di grandece dal Friül, chest ricuart di timps di splendór e d'in- 
dipendense al restave sacrificát par colpe de pulitiche e par opare di 
potenzis forestis ch'a faserin i lór interes su la piel dal furlan. 


NOBILTÂT E CONTADINANCE SOT DI VIGNESIE 


Ce che Vignesie no veve crodüt di podé fà in tun sol colp, al moment da 
l'ocupazion dal Friül, 'e rivà adore di fà daspó, a planc a planc, in doi secui 
di pulitiche interne avonde furbe. La bestie nere, pe Serenissime, 'e jere 
la nobiltát furlane, ch'e rapresentave il princlpi feudál, la tradizion indipen- 
dentistiche, l'element todesc de popolazion. Cun cheste nobiltát Vignesie 'e 
veve scugnût fà i siei conz, cuan'che veve pleat il Friül; parvie di cheste 
nobiltát 'e veve scugnüt institui une forme di autonomie te Regjon; a 
cheste nobiltát je veve scugnüt lassâ jurisdizions e prerogativis. E di che- 
ste nobiltàt no s'infidave fregul; e no veve tuart: i cjscjelans a’ si jerin 
pleáz cu la intension di torn a drecási subite ch’al fos stat pussibil. 

In tal prin, Vignisie si contentà di scurtà l'autoritát judiziarie dai cjscje- 
lans e dal Parlament, risiarvant al Luctignint o al guviar central lis causis 
plui impuartantis e dutis lis apelazions; 'e lassà ai siei Luctignins libertàt 
di fà regolamenz e riformis tal funzionament des assembleis parlamentárs; 
'e lassà che la Cumunitàt di Udin, indulà che i Savorgnans a’ jerin parons, 
'e cjapàs une pusizions di contrast cuintri il Parlament de Patrie e j creas 
berdeis di ogni fate. 


Ma la furbarie di Vignesie ’e fo ancjemò plui fine tal profitâsi de miserie 
dai contadins e dal lôr malcontent cuintri la nobiltàt, par fâ nassi une institu- 
sion, a sindacat vie, in difese dai interes des vilis restadis sot jurisdizion 
feudal. "E scomenéa cul scoltà lis protestis e i lamenz di cualchi delegàt 
mandât dai contadins di un o di plui paîs; cul da spali a chestis delega- 
zions smolant cualchi piéule concession ogni volte ch’a si presentavin; cul 
mostràsi pronte a considera lis lôr tristis condizions e lis propuestis ch'a 
fasevin. Un póc a la volte chesec' ricors ocasionai a' deventàrin une cjosse 
ordenarie, e lis vilis a’ finirin cul nomenási une rapresentance stabil di 
« sindics » par difindi denant dal Luctignint e dai magjstráz di Vignesie, e 
cuintri il Parlament, i lór interes. Cheste rapresentance si clamà « Conta- 
dinance dal Friül s Nol fo un sindicát di categorie come chei di cumò, 
parcè che la sô azion no podeve mai rivolgisi cuintri dal guviâr di Vigne- 
sie, ma dome cuintri la nobiltát e il Parlament de Patrie che le rapresen- 
tave; si podares di, pitost, che parlament e Contadinance a' vignirin a 
costitui une a Corporazion », di tipo fassist, cun dôs fuarcis contrariis che, 
se no cjatavin la fate di là in cunvigne tra lôr, a’ scugnivin pleâsi ai ordins 
dal Luctignint o dal guviár. In cheste maniere il Parlament nol rapresentà 
plui il Friül, ma nome une classe, une minorance privilegjade e cjalade di 
neri dal alt e dal bas. 


La Contadinance, cui siei sindics gjenerai, cui siei cassîrs e esatórs, cui siei 
revisórs e avocaz 'e fini cul cjoli di man al Parlament l'uniche vere prero- 
gative che j restave: ché di compartî il pês des fazions e prestazions im- 
ponudis dal guviár e di scuedi lis tassis. 

Un pas a la volte, tra discussions, ricors e barufis, lis competenzis e i di: 
riz de Contadinance e dal Parlament a’ forin stabiliz e ancje lis causis 
di litigâ a’ vignirin a mancjá: ma intant la nobiltát 'e jere restade esauto- 
rade, il Parlament al veve piardude ogni ingjerenze sui afârs pulitics e 
ministratîfs e, in companie de Contadinance, al jere deventàt juste une 
esatorie, ch'e lavorave sore nuje pal guviár. Cussi, in pratiche, viars la 
mitât dal '600 l'autonomie lassade al Frid! no jere plui che un non cence 
significát. 

La nobiltát, scjafoiade des tassis, 'e scugnive dispés vendi terens e titui, 
ch'a vignivin compráz da marcjadanz di Vignesie; e chesc' a' vignivin chenti 
a formá une gnove aristocrazie foreste cence tradizions, plene di palanchis 
e di supiarbie cuintri la nobiltát locál scunide, disanimade e stremade, ch'e 
veve aromai bandonade ogni sperance e ogni dignitát e si jere ridusude in 
chel stàr che Pòlit Nievo al conte tes sós « Confessions » cojonanle cu la 
sô stupide ironie. 


1 BENEFISSIS DI VIGNESIE 


Daür di ce che dis la storie uficiâl, Vignesie 'e puartà in Friül la pâs, 
l’ordin, la sigurece, il moviment comercial e il progres da l’agriculture. Vio- 
din mo’ ce ch’al è di vêr in chest discors. 


Corant’ agn dopo l'ocupazion dal Friûl par cont di Vignesie, si scomencà 
a fevelà dai Turcs ch'a si fasevin indenant des bandis de Bosgne. Vignesie 
no si scomponè di plui di cussì. Dal 1472 i Turcs a’ rivàrin fin a Monfalcon 
e po’ fin a Cividat: lis guarnisions Venesianis a’ tajarin la cuarde, be’ sveltis. 


Dal 1477 i bosgnacs, menàz da un Scanderbey, a’ rivàrin ca fin sul Taja- 
ment: i Venesians a’ scjamparin, il Friùl al fo roseat fin sul ues, i cjscjei e 
i paîs muràz si difindèrin di bessoi (no ’ndi olevin tropis a difindisi cuintri 

chés mandris disordenadis). Dal 1478 a’ tornin i Turcs: i venesians si siàrin 
tes lôr fortificazions sul Lusinz e a’ làssin che i Tures si gjàvin dutis lis 
vois tal cjanâl dal Lusinz, in Val Cjanál e fintremai tal Incjaroi. Dal 1499 
a’ tornàrin i Turcs pe’ ultime volte, dopo di jessi stàz més fèrs di là dai cun- 
fins: il guviár di Vignesie nol savè fà nujátri, dome che al ordenà ai conta- 
dins di scjampä tes citàz muradis, dopo di vê brusàt dut ce che no podevin 
puartási daür. Cheste volte, no vint cjatát passon di cà da l'aghe, i Turcs a’ 
passarin di là, si dividèrin in piéui tròps, a’ devastàrin duc’ i pais, a’ coparin 
mijars mijars di furlans e a’ tornarin a case lôr cjamáz di robe e di pre- 
sonîrs: intant che a’ fasevin chestis impresis, no vevin dibisugne nancje di 
meti lis uardiis di gnot, di tant ch’e jere tremende la difese dai Venesians. 


Pés agn dopo (1508) ’e capita la uere cuintri l’imperacôr Massimilian: dute 
ché part de Furlanie ch’e jere sot i conz di Gurisse ’e fo devastade dai mer- 
cenaris di Vignesie. Subit dopo "e scomentà la uere de Leghe di Cambrai 
ch’e dura siet agn (1509-1516)). In chesc’ siet agn i pais de Furlanie a’ vio- 
dérin a cori indenant e indaûr todescs e venesians cui sa cetantis voltis, a’ 
passarin di un paron sot chel atri, lis cjapàrin di chesc' e di chei, a’ piardèrin 
nemai, racolz, implanz, cjasis. Plui che di combatimenz, la uere je jere fate di 
avanzadis e ritiradis, cun robarlis e massalisis de popolazion, che no saveve 
a ce sant avodási. 


Par Zonte, tal unviar dal 1511, ch’al jere un moment di padin, ’e capita la 
balfuerie dai Strumîrs e dai Zambarlans: Strumirs a’ jerin i cjscjelans ch'a 
puartavin la part dal imperadôr; Zambarlans a’ jerin i partesan di Vignesie. 


Joibe grasse di chel an (27 di fevràr) i Zambarlans a Udin a’ sbugjelarin duc’ 
i Strumîrs che ur capitàrin sot, ur brusàrin lis cjasis, ur robàrin ce che a’ 
vevin di miôr. 

Tra il 1615 e il 1617 ’e fo la uere di Gridiscje: uere sconclusionade e cence 
risultàt, pal posses di ché fuartece che, comandade da Rissart di Strassolt, 
a’ risistè ai Venesians fintremai che il tratât di Madrid al fasè fermá lis 
ostilitàz e dut al tornà come prin. Ma intant átris pais dal Friùl a’ forin 
sdrumáz o brusáz, âtre int copade, âtre robe strassade o puartade vie. 

Cheste 'e sares la pas e la prosperitàt vignude par merit di Vignesie. Il 
massalisi dai Strumîrs al puartà daûr une lungje storie di svindìcs e di disor- 
dins ch’a duràrin passe un secul. Lis tristis relazions di Vignesie cui impe- 
radôrs no permetérin di invia mai un fregul di trafic cu l'Austrie. Lis di- 
struzions causadis des ueris a’ fasèrin cressi simpri plui la miserie; lis tassis 
cence misure che Vignesie ’e meteve, a’ roseàrin fin sul ues la regjon. Nissun 
lavér di publiche utilitàt in tre secui e mieë, nissun provediment par fermà 
lis aghis ch’a jessevin pes campagnis; mai une sigurece su lis stradis; mai 
une provedenze pes anadis di cjarestie o per epidemis. Bidz furlans: e ancje- 
mò si làudin di Vignesie. 


CHEL DAI SPIRONS D'AUR 


La republiche di Vignesie 'e tira il sgjret il més di mai dal 1797. 'E veve 
comandát in Friùl par 376 agn e cualchi més: in dut chel timp ‘e jere rivade 
adore di ridusilu come un peëot sbrindinát. No si ere contentade di gjavàj 
sanc di dutis lis bandis: j veve distudade l'anime. Nissune memorie plui de 
antighe indipendenze, nissune brame di tornà a vêle; nissun furlan ch'al ves 
podüt fâ alc di bon, se no sgjarfà tes cjartis dai archivis un fregul di storie 
e presentàle ben morestade a un public impegnat in petez, in lujanis; nissun omp 
di biel ingen ch'al ves podût dopràlu atri che a fà viarsucàs di Arcadie e sune- 
tessis par cualchi pridicjadér di cuaresimai; la nobiltàt scomparide o imbastar- 
dide midiant i matrimonis cui arlechins des fameis di buteghîrs de Serenissime; 
la gnove nobiltàt, rivade di là, imberdeade tai vizis e tai sporchez dai cavalîrs 
siarvinz; il popul instupidît te sô miserie e cence sperance di podé mai plui 
gjavasi für; la Regjon intiere cence une difese, cence une fuarce, cence 
une dignitât. A’ jerin aromai secui che la maraveôse citât ’e platave, sot la 
vernis des sds pieris e dai siei carnevai cence fin, une vecjae che j roseave 
i ues e j faseve fraidessi la polpe; 'e jerin secui ch'e veve bielà impa- 
rat a vivi cu la industrie dal forest, al ven a jessi spelant i dordei ch’a capi- 

tavin di ogni bande a gjoldi lis sôs fiestis e a cognossi lis sôs pelandis inscue- 
ladis, e turclant cence pietàt i « fedelissimi distrittuali » de Tiareferme. 


Dilà da stangje — che le contin cemût ch’a uèlin i turiferaris iredentisc' — 
il guviâr da l'Austrie al jere stat plui svelt e plui onest. Gurisse, di un cj- 
scjelat ch’e jere sot i siei conz, 'e jere deventade une citadine di gale, cui 
siei palaz, cui siei zardins e una vite cetant plui fazile e comude. 


I furlans di là, s’a vevin un fregul di cjâf e di spirt, a’ cjatavin la strade 
viarte par Viene e no ur mancjavin ne lis pussibilitàz di butasi für, ne lis 
sodisfazions. E no forin pòs chei che a si fasèrin onòr. 


De bande di ca, invessi, al è dome Udin ch’al pò tignîsi in bon di vé vat 
cualchi stamp di grandece, in chei secui, parvie che cualchi luctignint ambi- 
siôs al bramà di scrivi il so non sun tune piere, e cualchi siôr di là, dopo 
comprát il titul di un nobil furlan riuinát, al pensà d'implantà chenti un 
fregul di ché borie che nol podeve mostrà a Vignesie. Ma al è avonde pôc 
par un timp cussì lunc. 


Dal 1797 Vignesie 'e lassà che Napoleon — un gjeneràl di 28 agn! — al puar- 
tas la uere cuintri da l’Austrie sui cjamps de Furlanie, che i francés a’ fasessin 
man basse di ce ch’a cjatavin di miei tes glesiis o tai palaz, che a mangjassin 
e a’ bevessin a spalis de puare int. E Napoleon, tornant indaür di Leoben, 
la ringracià mangjanle jê in tune bocjade. Podopo, pestant i pis tal palač dai 
Manins di Passarian e in chel dai Florios a Udin, s’e lassà gjavà di bocje 
e la bandonà in man da l’Austrie cul pat di Cjampfuarmit. Dopo doi agn 
a’ rivàrin i cosacs di Suvarow a disvuedá lis panàris dai Furlans, po’ a 
tornàrin i francés a cjastiáju di vélis lassadis disvuedá. 


Dal 1805 al passà Massena e il Friül, cu la pás di Presburg, al deventà 
« Dipartiment di Passarian » sot dal « Regno Italic » di Napoleon. Dal 1809 
'e tornà l'Austrie cui arcabüs dal Arciduche Žuan; ma j tocjà di spesseà a 
tornâ indaür par difindi la capital, lassant il Frid] semenát di cadavars. Dal 
1813 un'átre sopressade 'e scovà vie par simpri i francés e il congres 

di Viene nus lassà sot da l'Austrie un'átre volte. Sot di chestis monta- 
nadis i Furlans lis cjapärin di chesc' e di chei, cjantant /edeums mo’ par 
chei mo' par chesc', paiant cuntribuzions e sapuartant recuisizions, roba- 
ris, mangjaris e liberazions a cjadene. 


I CINQUANTE AGN DA L'AUSTRIE 


Dal Congres di Viene (1814-1815) fintremai 'e uere dal '66 dut il Fridl al 
restà sot dal ream Lombart-Venit ch'al veve come re l'imperadór da l'Au- 
strie e une autonomie ministrative, in man des Congregazions — o assem- 
bleis — provinciäls e regjonáls, che risultave in pratiche une vore balarine 
e plui formal che átri. 


Chest al è un slambri de nestre storie tant intrigôs che mai, di contà. Il 
Paschin nol à olsát meti lis mans daprüf; chei che lu àn tratát, si son tignüz 
scrupolosamentri tes sinis segnadis de plui conformistiche mitologje uficiál ta- 
liane, ch'al ven a jessi te fumate nazionalistiche creade cul intindiment di 
impia e di nudrî, in barbe ‘es plui claris veretàz, l’asse plui invelegnose 
cuintri di dut ce ch'al pó savé di Austrie. 


Disinlu subit: no vin e no podin vé nancje l'ombre di une nostalgje par 
chei timps, se no átri parcé che prin dal '66 no si jere vís dibot nissun di tanc' 
che o sin vis ué; no pòdin nancje insumiási di tornà a viodi il Friül tes cundi- 
zions di Zà un secul; 'o savin benon che la storie no torne mai indaür par che 
strade che je vignude: par furtune — ’e ven voe di di! E alore, nancje a misurà 
lis robis cul braëolar de oportunitàt, a Machiavelli vie, no je plui nissune 
reson di là indenant cu lis sflocjs. Ma no fasin nancje stát su lis buinis 
relazions che, in chest moment, si son stabilidis cui nestris vizinanz di là 
de stangje: 'e je simpri une stangje in jenfri; e 'o sin sigürs che i gazetírs 
nostrans, che in di di ué no si sparagnin di fevelà dai « fratelli carintiani » 
a’ son bogn di tornà a fevela doman di buinôre dal « secolare nemico » 

cu la plui candide disinvulture. E ’o savin ancjmò che il velen sclicát tes 
venis dai furlans cu la scuele, cu la stampe, cu la propagande fate in dutis 
lis manieris, al è ancjmò lì dentri, e un grum de nestre int no jè madure par 
glotisi certis veretàz. 


Il guviár da l'Austrie in Friül al veve dës pecjs tal mani: al jere, ancje chel, 
un guviàr forest e al jerc, massime tal imprìn, un guviár reazionari. Il 
popul furlan al veve tra lis átris, une pecje: al veve piardude, in cuatri 
secui passat sot paron, ancje la memorie e la brame de sô indipendenze. 


E, massime dopo lis sacodadis e lis uadulis cjapadis sot di Napoleon, al 
bramave nome di jessi lassât in pâs. Il guviár da l'Austrie, cun duc’ i di- 
fiez cho j vin ricognossüz al fo il plui sapient, il plui provident, il plui 
tolerant, il plui ordenât che il Frid] al vebi mai vit. I storics patriotics 
si dispèrin a là a cirî il fatut che ur permeti di fevelà di crudeltàz, di 
opression, di coruzion: no rivin adore di documentà Atri che cualchi inci- 
dent di chei ch'a càpitin sot di cualunche guviár: la storie di Crovich ch'al 
fo condanát parcè che nol veve olür consegnà lis armis, la storie di cual- 
chi podibon mandát a fà il soldât in Boemie daür segnalazion dal plevan, 
la storie de femine di Oséf, contade de Percude (ma une conte no je un 
document, e si sa cetantis ch’a ’ndi nàssin di chés contis). Noátris ch'o 
vin vude e ch'o vin ancjmó la siorte di viodi cun ce miez ch'a si son difin- 
düz e ch'a si difindin i guviárs di dopo, foresc’ e talians, cuintri dai lór 
aversaris, no podin propi sgrisulâsi a léi chés robis; noátris ch'o vin vio- 
düt e ch'o viodin cemüt ch'e à lavorát e ch'e lavore la polizie taliane di 
dopo, no si sintin il flat di fevela di opression sul cont di ché da l'Austrie. 
E no si vares mai di dismenteäsi che lis autoritàz cumunáls e provinciáls, i 
tribunai, i ufizis di reclutament, ch'a vegnin acusáz di coruzion, a' jerin 
formáz di int nostrane e che il guviár nol mancjave di cirî e di bech 
chei tai che no fasevin il lór dové. 


Intant lis tassis che i Furlans a' scugnevin pajá, a' jerin ridiculis, di no 
podé nancje crodi, in confront di chés che dopo ur fórin rifiladis dal gu- 
viâr talian; e no stin a fevelà di chés di cumo. Intant in Friûl a’ vignivin 

clamáz sot lis armis dusinte e trente fantaz in dut e pardut, e la plui 
part 'e jerin di chés plumis che nissun vaive la lór partenze. Intant la 
burocrazie 'e jere fate di pocjs cjartis, di disposizions claris, di personál 
rispietôs, dret e svelt, ben sielZût, ben paját e ben cjastiât s'al faseve falo- 
pis. L'ordin al jere perfet, la int 'e jere contente, 'e faseve i siei afárs e 
si dave il bon timp. 


Pieri Corut nus presente il spieli plui vér e plui just dal Friùl di ché volte: 
e al è miór no fà confronz! I malcontenz si ju contave sui dêz e duc’ a’ 
vevin il lôr parcè: uficiâi ch'a vevin siarvit Napoleon, e l'Austrie no veve 
olüt cjapáju (passant sot l'Austrie a' rineavin lis lór ideis: ce fà dai ri- 
neàz?); int scostumade o fanatiche ch'e veve fote cuintri i predis (e i 
predis ch'a vevin cercjáz i risultáz des ideis francesis, si capls che no clo- 
pavin di ché bande); cualchi framasson o ebreo ch'al si tignive in rie cui 
compagns talians o francés, sbisiant di riscós. 'O vin provát a passá cun 
calme dute la sfilze dai manifesc’ ch'a fórin publicáz an par an, cun decrez 
e provedimenz dal guviár, e no vin podût cjatà fregul di conferme di nis- 
sune di chés mil colpis ch'o vin sintudis tantis voltis sul cont da l'Austrie. 
O ch'al dipent dai parevoi che si dopre ... 


DAL '48 AL ‘66 


Des tre « epopeis » talianis dal secul passát il Friùl al cjapà part ative nome 
'e prime: a ché dal '48. In chés átris dôs nol podè fa atri che stà a cjalá 
filis di soldáz ch'a passavin ca e là. Cualchi furlan scjampát di chenti al fo 
a batisi a S. Martin o in Sicilie cun Garibaldi (19 di numar) o in cualchi 
átri sît: e di chesc', se si va a scrusigná tes cjartis des autoritáz de glesie, si 
date ch'a jerin robate, cence religjon, scustumáz, fanatics; se si crót 'e 
leteradure patriotiche a’ jerin « purissimi martiri ». Ognidun ch'al vebi 
un freghenin di &ucje al capis subit cemüt ch'a vadin cjapadis chestis 
difinizions e al si fás dibessól une idée di ce int ch'e jere. 

Sui faz dal Friül in chesc’ disevot agn 'o vin un sol libri che al merti let 
e pensât: i « Ricordi militari del Friuli» di E. D'Agostini, che — lassant 
de bande i siei judizis e lis sôs impinions — al riferìs un grum di parti- 
culârs e al met adun une biele vore di documenz, di caratar militàr e puli- 
tic, ch'a permetin di formási un concet, ancje diferent di chel dal autór. Parcè 
che al va dit che il D'Agostini, talianon e militarist, se nol sparagne lis 
solitis tamburadis nazionalistichis, s’al va a ciri ancje lui cul feralut chei 
bruz incidenz che in nissune uere e in nissune sdrume di soldàz no son mai 
mancjáz, te sostanzie al reste ancjmó onest; e tantis e tantis voltis al rico- 
gnos la sapienze, la pratiche militàr, il valor e la coretece dai comandanz 
da l'Austrie, la dissipline, la fedeltát e il spirt militár dai soldáz, e di che- 
átre bande l'insipienze, l'imprevidenze, la retoriche, la cunfusion, i sbal- 
gjos e lis carognadis che si fasevin di cheátre bande. 


Par capi un póc la storie dal '48, si à di tigni a menz almancul chestis 
tre robis: la pulitiche sdrindulade dai prins timps di puar Pio IX, ch'e veve 
disconcertadis lis ideis dai predis e de plui part dai catolics ancje des nestris ban. 
dis; la rivuluzion di Viene ch'e lassave cence diretivis lis autoritáz militárs e 
civils di chesc' país; e il fat che in dut il Friül, sot dal gjen. Auer, si cjatavin 
a jessi cuatri batalions di fantarie formáz, in part, di Furlans, di Lombarz e di 
Veniz e une sezion di artiliarie cun sîs canons: chestis fuarcis a’ jerin divi- 
dudis tra Udine, Osóf e Palme. E nissune sperance o pussibilitát di vé rin- 
fuarz di nissune bande. 


Cussì, co lis solevazions a’ scomenéarin, prin te basse Italie e po’ a Vignesie 
e in Lombardie, il gjeneràl Radetzky al spesseà a concentrà lis sós fuarcis, 
tes cuatri fuartecis dal «Quadrilatero» e, a Udine, il gjenerál Auer, al conse- 
gna, cence nissune resistenze, la citát e lis dós fuartecis furlanis al Comitat 
provisori; al lassà in libertát chei soldáz che no olevin restá sot l'Austrie 
e al si tirà cun chei átris a Gurisse. Chest risultát cussi facil e slis al incjocà 
i patrioz e, par un més, invessi di pensá che no podeve jessi finide e che 
il biel al veve di vigni, si bandonarin a une mate baldorie, cence armis, 
cence miez, cence ordin, cence ombre di praparazion militár: soldáz de 

uardie civiche, volontaris, carognis vignudis di Vignesie, predis e feminis 
si scolärin di flat a cjantà e a cjacaronà. Ma un més al basta al Nugent, 
gnûf comandant de Armade di Risiarve, par meti adun sul Lusiné un 12 mil 
soldáz in gjambe: e dopo, in cuindis dis (dal 16 di avril al 1° di maj) al 
jere bielzà di là dal Tajament: culì a’ restavin di cjapà nome lis dôs fuartessis 
di Osôf e di Palme. Udin, dopo cercjàt un fregul di bombardament, al veve 
capît che la uere no je un Zughet e al veve molat, tra lis plui furiosis e 
stupidis maludizions di dute l'Italie. Palme "e tigni dir doi més, Osóf fin al 
més di utubar (dibot cinc més). 


Tant il Nugent a Udin, che il van der Niill a Oséf si compuartàrin cun mo- 
derazion, a’ faserin cundizions onoradis e a’ lassàrin che i soldáz rindüz a’ 
làssin pai lór faz: robis che in di di ué a’ fasaressin ridi, nome a pensális. 
Vignesie, in ché ocasion ’e pensà ai siei faz, cence mandà nissun jutori ai 
furlans, e dopo ur strucjà daprûf un grum di insolenzis. 


Ad implen la balfuerie 'e passa cence grandis conseguenzis pal Friùl, de 
bande dal guviár da l'Austrie: nome che i furlans, scotáz, a tignirin a menz 
la lezion. E cussì, dîs agn dopo, in ché volte de seconde uere a’ sterin a 
cjalà sul puarton di cjase i todescs ch'a làvin viars Solferin, e dal ’66 a’ 
spietàrin cun pazienze e cun rassegnazion che todescs e talians a’ finissin 
di là indaù e indenant. Une prove di organizà partesans su lis monz, fate 
dal '64-'65 par órdin di Mazzini 'e finì in nuje pal scjars numar di chei 
che a’ rispuindérin e pe mancjance di cordinazion. 


Tirant lis sumis, la int ch’e lassà in Friûl la plui brute memorie a’ férin 
i « crociati » di Vignesie rivàz a Palme ai 10 di avrîl dal ’48, cul Grondoni 
(e cun dutis lis benedizions dal Patriarcje: « la feccia della società in fatto 
di scostumatezza e di prepotenza » al scriveve il president dal Comitàt di 
Udin al comandant Zucchi di Palme); il major Josef Tommaselli ch'al co- 
mandave il bloc cuintri Osóf, cuss} trist che nancje i soldáz todesc no olevin 
plui ubidî ai siei ordins; e i Triestins e Istrians vignüz a presidià Udin il 
22 di jugn dal '66, al puest dal regjment dal Granduche di Baden ch’al lave 
in linie. 


64 


CUINTRISTORIE DAL FRIOL FIN SOT L'ITALIE (1866) 


Il més di utubar dal '66, l'Austrie che veve piardude la uere cu la Prussie 
a Kônigsgrätz (Sadowa) je scugni cedi il Friûl a l'Italie, ch'e jere stade in 
leghe cu la Prussie. E il 14 di novembar al rivà a Udin il re Vitorio Ema- 
nuel II. 


Il gnûf guviâr al lassà cjarte blancje a duc’ i elemenz de massonarie naziona- 
liste ch'e trionfave a Florence e, dopo, a Rome; al spesseà a meti in vigór 
dutis lis lez, massime chés cuintri predis e glèsis, e dutis lis tassis ch’a pe- 
savin su chés átris regjons; a implantà l’ordenament burocratic acentrát e 
cunfusionari ch'al veve reditát di Napoleon; al mandà dentri par amalga- 
má i Furlans, une sdrume di funzionaris, impiegáz, cuesturins e carbinirs de 
Basse Italie; al scjadenà tes scuelis e tes placis la plui disperade propagande 
cuntri da l'Austrie, ch'e comandave ancjemó di là dal Judri. E i Furlans, 
scjafojaz di retoriche e di miserie, a’ scomenéarin, a miárs e miárs, a fà il 
bajül e là pal mont. 


Il rest al parten 'e memorie dai viei ch'a son ancjmò in chest mont e ch’a 
puedin contàlu di bessoi. 

CUINTRISTORIE DAL FRIOL DAL 1866 FINT IN DI DI VUÉ 


1) SOT DA L'ITALIE 


Sicheduncje dal 1866 a’ rivàrin i talians, cence che nissun ju spetàs, parvie 
che si saveve che lis stavin cjapant par tiere e par mûr. 


La Prussie a veve metude in genoglon l'Austrie e cussì i talians a’ cjapàrin 
la corse, par rivà cuissà dulà. A’ scugnìrin fermási su la Tôr a Vierse, dulà 
ch’a cjapàrin une fruéade che ur cjolé il flat. 


Ma l'Austrie, pur di cunbinále cu la Prussie, "a mola il Venit e dôs parz 
dal Friùl a l'Italie, tiransi dilà di Pontebe, dal Judri e dal riul Tai juste 
ad ér di Cervignan. 


I furlans a’ restàrin incocalîz, parceche no s’e spetavin: juste cualchi predi al 
tentà di aléà la creste, cjantant il «Miserere» inpen dal «Tedeum». 


La siorle di éocje massoniche "a cjantà vitorie e 'a planta un batabui cuintri 
dal arcivescul di Udin, bons. Drèe Cjasesole, ch'al clopave di cà e di là par- 
vie che nol ere persuadût che fos stade propit finide cussì. 


Ma i talians a’ jerin riváz par stà e par inplantási. 

A’ ganbiàrin lis lez e lis usancis di prin cu lis lôr e ai furlans ur tocjà: 

— di pajà tassis mai pajadis prin, parfin su la farine di fà la polente; 

— di parti par fà il soldat, che prin j tocjave dome a cualchidun — par so- 
lit mal viodût dal plevan —; 

— di sintîsi tes mans dai parons plui di prime, cence la buse di vé un jutori 
dal inperadér, par solit plui dolé di cir dal paron; 

— di scugnî tratà cun tune rasse di inpiegàz gnove crèe e cun tante di creste, 
ma mancul pratiche e oneste di ché di prime. 


E i furlans si son adatàz ancje a cheste nuvitàt, sperant salacôr che no duràs, 
come ch'al tocje di lei in plui di un catapan parochiàl. 

A sintîju, i talians al sameave ch’a vessin di puartà cuissà ce, massime parvle 
di civiltàt e di progres. 

Intant lór a’ volevin jessi i liberadôrs, cirint di métiure te coce ai contadins 
furlans, che continuavin a fevelà dal '66 come dal an de invasion. 


Po’ a ganbiàrin, voltanju par talian, i nons dai paîs masse furlans (e di San- 
palai al vegnì fir San Pelagio e di Talmassons al veve di vegnî fir Talma- 
ssonso) e, ta lis scuelis, i fruz a’ vevin di inparà ch'a jerin sinpri stâz talians, 
ancje se Dante al ere stat di paré difarent. 


Al é just, e par chel al va dit, che i talians, sul inprin, e’ an cirùt di fà alc 
in Friül, ch’al coventave: 'e jé di nomena la ferade par Pontebe e, cu la pa- 
ssiense, ancje ché par Triest; ma no àn olût savé dal progjet da l'Austrie di 
canalà il Tajament dulinfür, parvie che l'Austrie a pratindeve di profità par 
99 agn dai terens cuistáz da l'aghe. 


La riode de storie ‘a scomenéave a cori di une bande che il popul nol cogno- 
sseve, fasint contenz chei cuatri, par solit siors e parons, ingrispant il cerneli 
ai plevans, parvie che i talians a’ jerin mancul catolics dai mucs e a’ busina- 
vin cuintri il pape, lassant la int in spiete cence savé cefà. 


Cussi si pò capi ancje il «plebiscito» pa l'Italie. Si tratave di votà pa l'Italie 
e par Vitorio Manuel, si o no, ma no di sielgi alcátri. 


A' saltàrin für cuasi duc' sl, par fuarce. Dome di cualchi bande, come a 
Cosean, a’ olsàrin di di no, lassansi remená de massonarìe, ch'a veve la cove a 
San Denél; o come a Montenars, dulà ch'al nasse un barufon parvie ch'a ole- 
vin votá dome par Vitorio, ma no pa l'Italie, restant il Friûl indipendent ancje 
se cul stes re da l'Italie, come ch'al ere il ream de Lombardie e dal Venit 
cul inperadór da l'Austrie. 


Ma dut al restà scjafoát sot dal pés di chéi che no capivin, di chéi che no olsa- 
vin o di chéi ch’a olevin sperä. 

2) LA VITE DAI NONOS 


Nancje rivàz, i talians a’ faserin savé ai nestris nonos ce ch'a pensavin di fà 
dai furlans: lengiju de bande juste par dopràju sicu vuardeans dai cunfins a 
soreli jevât. Il prin caporion talian in Friül, Cuintin Sella, nol à vit péi su la 
lenghe. 


I mucs a’ fasevin ancjemd ombre ai talians, par chel bisugnave ciri di «talia- 
nisà» fint sul vues i furlans. 


Buine part de siorle, massime ché dai béz e dai afàrs, no spetà agns par butàsi 
de lor bande, cjapant-sù ideis e müz di fâ dai gnûs parons. Par jessi ancjemò 
plui ben viodùz, si meterin a fevelà talian, lassant il furlan ’e puare int, 
che vares vût di tiràsi-sù cetant, par rivà sul lor nivel di «int» ch’a fevelave 
par talian. 


Tal fâ cheste vore, la sitàt di Udin ’e jé stade la prime: postàj parvie ch'al 
samèe che storicamentri si é sintude plui la sitàt dal «luctignint» venit che no 
la capitâl di un popul come il furlan. 


Nuje ce dî: Udin ’e jere une sitàt di inpiegâz e di marcjadanz e i furlans cuasi 
duc’ contadins. 


Ancje buine part dai studiáz si «talianisàrin» par deventà cualchidun, cence 
nancje tentà di doprà, difindi e dâj savór 'e culture dal popul. 


Dome cualchidun al tegni dûr cun rabie pe culture furlane; al vâl la pene di 
inomená un par duc': l'abát Jacum Pirone di Dignan. 


Cussi il teren al ere libar par che la scuele taliane 'a tacàs la sÓ vore, ché 
di fà deventá talians ancje i furlans. 


Al é stát un meracul se in cent agn no jé rivade adore di svinidrî culture e len- 
ghe furlane: salacór parceche la nestre int si difindé sieransi tal so jessi, 
malfidant dai caporions e dai studiaz. 


Ma intant la int e cresseve di numar e i parons de canpagne, massime te 

basse, e’ àn scugnüt ciri di fà rindi di plui la tiere, doprant mancul int tai 
lavórs, par cjapá il pas de gnove situazion de culumie e dai presiz. Il gnûf 
stát ur darà une man, plantant doganis sui cunfins, ma la biade int ce vevie 
di fà? Chéi ch'a vevin cuatri cjanpuz a’ vevin cefà a lavorà par vivi, ma che- 
átris? 

Cul 1878 si vierge la ete de grande migrazion pal mont, di cà e di là da 
l'aghe. Propit dal 1878 e parti la prime schirie di glemonàz pa l'Argjentine: 
a’ son chéi ch'a fondàrin — dutune cu la grande schirie dal '82 — Reconquista, 
Colonie Caroya, Resistencia ... tal nort di Santa Fé, di Córdoba e in plen 
Chaco. Lajü i nevóz a' fevelin ancjemó furlan, vadi plui di chenti. 

"E scomenéave la «grande ete» dal là pal mont a cirî furtune. 


Di là da l'aghe: in Argjentine e in Brasil; in Europe: in Austrie, su pes Gjar- 
maniis, in Romanie, e par dut là ch'a erin granc' lavórs di fâ: baste inomená 
la Transiberiane. 


No si pò messedà cheste migrazion a pleton cun ché sot da l'Austrie o di 
Vignesie. 


Massime pai Cjargnei, si trata, sor di Vignesie, di une migrazion di piéui 
marcjadanz (i cramarins), ch'a fasevin, plui di une volte e di dós, furtune. 
Sot da l'Italie, invessit, i furlans a’ partirin pal mont dome par cirî di vivi 
cui lor braz. 


Di là da l'aghe, par solit, e finive dute la famèe. In Europe, l'omp al tornave 
a cjase pal unviár, cu la «stagjon» sudade e ingrumade sentesin su sentesin 
par mantignî la famèe. 


Cualchidun nol tornave, parcé che nol veve ce puartá a cjase: a' jerin i bin- 
tars (dal todesc Winter, unviár). Cualchidun, a son di mistîr, al fasè furtune: 
baste inomená il cont (da l'Austrie) Cecon di Pielunc, e chéi ch'a deventàrin 
palirs o capuéaz tai privilegjos e tai cantîrs di ogni fate. 


La gjarnassie dai pichepieris e dai muradôrs furlans, tant inomenâz pal mont, 
'a ven für in cheste ete. 

Ma la migrazion no puarte mai a cjase dut ce ch’a bute: cussi il Friül de 
ere da migrazion al é un Friûl di miserie. Si podeve, fin cheâtre di, viodi 
cuai paîs ch’a erin paîs di migranz. 


Come parâtri, ju pe basse, bastave vé vói par 'nacuargisi des cjasis dai so- 
tans e dai colonos. 


Alc di special mo i nonos furlans a’ vevin: la galete! Plui tal Friùl inperial, 
ma ancje ta chel sot da l'Italie. 


Cualchi vieli si vise ancjemó des vitis cu la fuèe di morár, par mantigni i cava- 
lirs! Ma vuadagnavial plui il paron dai morárs o chel dai cavalirs? 


La sede 'a fasè nassi filandis in cetanc’ pais dal Friül: lavór, par cualchi més 
ad an, pes feminis. E ancje chi si scuen domandasi a di cui ch'al Zovave di plui. 
Lis feminis di cjase, e la Zoventüt che no lavorave in filande, 'a scomenéavin 
a parti par fá lis massariis. Un'átre brute strade! 


Il popul furlan si é salvát, dopo dal 1420, parvie che nol à crodüt e no si é 
fidát dai sorestanz, par solit int che saveve ubidi ai parons ancje a cost di 
fále pajá 'e int. 


Sot da l'Italie lis robis a son ladîs tals e cuals. 


I furlans no si son interessáz di pulitiche, e, se par une bande ur à Zovát, 
si scuen mo ancje dî ch'a son stáz dopráz tan'che manis di pale de pulitiche. 
Ju àn dopráz inbussulanju di talianetât e scuadranju tan'che i miôrs soldáz 
d'Italie. Mancul mál che l'Italie, dal 1872, si metè dutune cu l'Austrie e cu 
la Gjarmanie, che se no ’o varessin vudis lis sclavitòz militàrs ancjemó prin 
de vuere dal cuindis. 


Il patriotisin talian al cjatà la fate di balinà pal «iredentisin»: par Triest, 
l’Istrie e la Dalmassie talianis. La scuele, bielplanchin, s'inturgulà di chestis 
ideis, ma in gjenerál il popul nol fo travanát di nazionalisin prin de vuere 
dal cuindis, né cu la inprese de Abissinie e nancje cu la sflocje de vuere de 
Libie, e mancul cul balin dal stát majór talian di fà di santul ai stáz balcans. 


73 


pre CHECO PLACEREAN 


3) LA GLESIE FURLANE SOT DA L'ITALIE 


Il popul furlan al é tal so fons religjôs e ancje catolic, ma no si pò dî ch'al 
vei une religjon o un catolicisin conpagn, par esempli, dai veniz o in gje- 
neràl dai talians. 


AI é un fat che l’anticlericalisin nol é nassüt chent, ma ch'al é stat puartát 
di pés dai talians. 


La storie ’a pò sclarî il parcé: il patriarcje al ere ancje duche dal Friûl; ma 
il fat che i predis a’ sein a pleton int ch'a ven dal popul, al à Zovàt a capîsi 
e a no fasi rabie par gust un cul âtri. 


I talians invessit, nancje rivàz, a’ tacàrin une tichigne daür cheátre: pe 
cuistion dal Tedeum dal arcivescul di Udin Cjasesole, pe cuistion dal stát 
dal pape dopo. 


I predis cui lor fedéi di une bande; il stát talian cu la sô clape di cheátre. 
Cussì in Friùl la cuistion dal «non expedit», alvenastàj di no là a votà par- 


vie che il pape lu veve inproibit, a! é stát cjapát cetant sul serio, ancje se 
fin tôr dal '900 a' vevin dirit di votà dome cuatri siórs. 


Si pò di che dal stát talian la glesie furlane si è simpri vuardade, ma che no 
jé mai rivade adore di plantà une barufe di fonde. 


Pe part inperial dal Friül, alvenastàj pe arcidiocesi di Gurisse, al é di dî 
dut l’incontrari: la glesie furlane si é cjatade in armonie — cualchi viac 
ancje masse — cul stat inperial, tant che predis catolics come bons. Faidut e 
Zanet — caporions de dutrine sociál catoliche — a’ rivarin a organisá i con- 
tadins e Faidut adiriture al deventà cjapitani inperiál di Gurisse e Gradiscje. 


Ma l'afár al é plui intrigát de bande dal Vatican. 


Prin di dut, pe diocesi di Udin, fint al di di vuè, nol é mai stát fat un arcive- 
scul di éocje furlane: bons. Cjasesole di Buje lu veve fat l'inperadór Franz 


Josef dal 1854. 

Il prin vescul fat da l'Italie al é stát bons. Žuan Marie Berengo, un venessian, 
ch'al à finit cul lâ-vie di cjaf e lassà sdrupiási i catolics di Udin. 


Un atri venit, bons. Pieri Zamburlini, padoan, al à vùt il cjàf di doprà i 
miôrs furlans par regi la glesie, ancje se, par amicissie masse grande cul 
pape Pio X, al lassà cjapà par modernisc’ i predis plui serios e preparäz 
e ju tibià; par esempli, bons. Elar e Gori. 


Dal '13 al rivà de Lombardie bons. Anastasi Rossi, tant talianon di sameà 
fassist prin da l'ore. Nancje a falu a pueste, j tocja di fà il vescul a Udin in 
timp di vuere, dal '15 al ’18, e no si tegnì par nuje indaûr tal fà il patreot. 
Nancje Cadorne nol rivà adore di fà discórs plui talians dai siei. 


In seminari al inproibì ai clerics di fevela par furlan, e ai predis di predi- 


cjà par furlan, parvie — al cuntindeve — ch’a vevin di capi ancje i soldäz 
talians. Po’ — Diu al é grant — al finì cul scjanpà in Italie su la disfate 
di Cjaurêt. 


Il vescul furlan di Concuardie, bons. Checo Isule di Montenars, al cirì di 
stropà la buse e di rimedia cui mucs. No lu vessial mai fat! Dal '18 i talians 
a’ lu pestàrin e lu avilirin a cjase sé: sperin che no ju vei soflaz il vescul Rossi. 
Cun Mussulin, dopo dal ’22, il vescul Anastasi si metè a fà il fassist e a butà 
in muse ai predis furlans di jessi «austriacanz e tabacons di clericài». No j ’e 
perdonàrin e, cul jutori dal patriarcje di Vignesie, cuasi dut il clero al do- 
mandà al pape di jessi diliberât di lui. Nancje Mussulin lu salvà. Si ere 
EI 


Ancje a Gurisse al capità un arcivescul talian, ma nancje men cun Rossi. 
A Concuardie a’ mandarin un cjargnel, bons. Paulin di Formeás. Ma i vescui 
furlans parcé mo ju màndino a Concuardie o a Gurisse e mai a Udin? La 
stesse mignestre ancje in dì di vuè. Nuje ce dî ch’al pò fà di furlan salacôr 
plui un di jù pa l’Italie che no un nassût chenti: in chest mont dut al pò 
sucedi. 


La ete dal fassisin "e jé par Udin la ete di bons. Nujár, di bons. Paulin par Con- 

cuardie, di Margot par Gurisse, in buine part. Une ete di ubidiense e di pa- 
triotisin talian, massime dopo dal concordat dal ’29, fale cualchi moment, dal 
'32. "E jé ancje la ete de Azion Catoliche che, a son di prejere, azion e sacri- 
fissi, 'e insegnà un pél di coragjo ’e Zoventüt. 


Ma l’ubidiense "e jere Ja virtàt de ete, e massime bons. Josef Nujar, a Udin, 
si sinti in dové di ubidi al guviâr cun’che j domandà di inproibî di preà e 
di fa dutrine par sloven e, par fuarce, par furlan. Nissune maravèe, alore, 
ch’al vei cirût di fâ deventà une miege crosade la vuere de Etiopie dal ’35! 


Nol à mai vüt coragjo e nancje spirt di là-indenant, prin dal 8 di setenbar 
dal ‘43. Dopo, no savin ben cemüt, a'nd'à vàt plui di vonde: gracie di Diu, 
pa la cuâl ’o j perdonìn cetant! 


Om di moviment e di tant cefà al è stàt bons. Josef Zafonat! Al pratindeve 
di vé il don di Diu di dismovinus. Nus à sticáz, parvie che, cul fin di fà, al 
taponave e al indurmidive predessam e popul. 


L'afár de Mozion dal clero pal ben dal Friül, dal 1967, che prin le aprovà 
e po’ le dineà par restà de bande dai pulitics, 'e jé une magle unevore brute 
par un vescul e une ocasion masse grande che la glesie furlane "e à pierdüt 
parvie che no ere libare tal tamon. 


Ancje lui, sicu Nujár, nol faseve in pratiche nissune difarense jenfri il partit 
de democrassie cristiane e la religjon cristiane. Po' si lassà cjapá-sot dai debiz 
che nissun no j veve domandát di fà e il pape al vigni a cjolnusal pàrie cul 
congres eucaristic dal '72. 


Propit sul fini de ete di Zafonát (1970) e nasse la cuistion de Messe par fur- 
lan. I predis furlans a' bàtin che nol covente nissun permes, parvie che lu 
à dat il Spirtu Sant il dì des Pentecostis: i vescui, plens di rispiet, o miór, 
di pore, a' spietin ch'al sei adacordo ancje il pape! 


In conclusion nus samée di podé dî che la glesie furlane a cir di sveási e di 
butási cul popul furlan, ancje s'al tocjarà là in rotis cul stàt talian, ch'al cja- 
tarà sinpri cualchidun ch'al varà tornecont a stá de só bande. 

4) LA VUERE DAL ‘15-18 


Si ere dacordo cui mucs e cui todescs e nol ere di spetà che l'Italie ‘a ganbiàs 
sunade; ma la storie — a cognossile ben — ’a dis ch'al ere di spetáse. 


Ancje il sorestant talian Zuan Giolitti al cirive di salva l'Italie de vuere, 
ma i patreoz ch'a balinavin par Trent e par Triest a' finirin cun sburtánus 
tal füc de vuere, cul cjáf sglonfát di bufulis, ma cence ideis claris e conz si- 
gurs. 
I furlans a’ forin ad ôr dal füc e si lassàrin cunvinci che ur tocjave muri par 
salva lis lôr cjasis. E pensà che subit dilà dal Judri cheátris furlans a’ resta- 
vin di paré indifarent e a’ murivin par tegnî-sù l'Austrie. Epür vonde pós 
di lór si 'nacuargerin che no si tratave dai nestri interes, ma di chéi di 
átris. 


D'insomp la Cjargne fint ad ôr di Monfalcon al fo dut un maéalissi: undis 
batais dome sul Lusiné, centenárs di miârs di muarz par là indenant di cualchi 
metro. 


I mucs a’ erin in pós, parecjäz dome par difindisi. A’ tentàrin une «straf- 
expedition» dal 1916 che no rivàrin a fà madressi, e une dal '17 a Cjaurét, 
che spacà la front, ancje parvie che soldáz e uficiài talians a’ erin neris di 
muri dibant e di viodisi tratäz di cjans di Cadorne. 


AI è un fat che la front taliane e à doprade la decimazion ancjemó plui che 
no i francés. 


Il piés al è stát che al fo dat ordin di scjanpà ancje dal Friûl 'e puare int: 
ma parcé? Á son di di che i mucs a' erin il boborosso, i sorestanz a' pierderin 
la lum. 


Trope int ese lade-jù pa l'Italie di là de Pláf? A prin colp a’ diserin un 
tresintemîl, po’ a calcolàrin sui 120.000, e il vescul Rossi al scjampà cun 
lór, bandonant la só diocesi. Sigür che nol veve il coragjo dal sfuei catolic, 

il «Corriere del Friuli», cuan’ch’al publicà l’articul di coment a lis peraulis 
dal pape Benedet ch’al invidave a finîle e a tratà di pâs cence fruéasi un cul 
atri: «inutile strage». L’articul al veve par titul: «La risposta alle trincee!». 
E al rivà Cjaurêt. Dut al finì cul justâsi parvie che il pape al inproibì il gjor- 
nal e i talians e’ assolverin i autôrs dal articul. Al è di inparà che no si à di 
ubidî sinpri, nancje al pape. 

I mucs a’ erin soldàz di bonfà, plens di fan tan’che scùs: a’ robarin par man- 
già e a’ bevevin par dismenteà. Lér, catolics, a’ dispicjarin lis cjanpanis par 
fà canons: la nestre int no podeve capîju e no le dismenteà. 


Cul cuatri di novembar dal ’18, ancje la vuere e fini. La gjonde ’a fo gran- 
done, ma i conz a’ erin plui granc: 


— a’ mancjavin 25.000 furlans ch'a vevin lassade la scusse; 
— il 90% des fabrichis a’ erin fruéadis; 
— miserie nere e disastros dapardut. 


I monumenz cu lis listonis di nons no pajavin i muarz, e nancje Trent e 
Triest no Zovàrin a tornà a meti in pis la culumie fruéade. 


Ai furlans ur tocjàve di tornà a scomenčâ e — viodeit ce destin— tornà a 
cirî lavér plui di une volte là di chéi che ur vevin tiràt in vuere. 


5) LA ETE DAL FASSISIN 


In Friül il fassisin al rivà, come pardut in Italie, cu la prapotense, cul man- 
Sanel, cul ueli di rié e la fonde des sóssiis dai conbatenz. 


Un lavér e un pagnut par mantegni la famée al ere rar cjatàlu e ai puars omps, 
tornáz dal front, ur tocjáve cjapà-sù il sac e là pal mont, massime in France o 
in Argjentine. 

Cul chei de patrie a’ vevin ché dai monumenz pai «caduti». Nol é pais in 
Friùl che no lu vebi, cun listis di muarz di fà vigni i sgrisui. 


In Aquilée a’ faserin ancje la liturgje dal «milite ignoto», par tegní-sà la int 
ch’e veve vit muarz in cjase parvie de vuere. 


I siors, in Friül, parons de canpagne plui buine, a’ capirin che l'afar al deven- 
tave serio e a’ si meterin cun Mussulin e dutune a’ tirarin-für la patrie par 
sglonfà la int cu lis busaris e tignîle-sot cul manganel. 


Par lor l'Italie le vevin tradide a Versailles, e al coventave sacrificási par jé 


par fale deventà ché di unevolte, come te ete dai romans, rispetade e cul pit 
sul cuel di cheátris. 


Ancje il pape si adatà, parvie che j sameave ch'al coventas bati cuintri il co- 
munisin, ch'al ere il gnûf «pericolo» pa la religjon. 


Al bandona il partit popolár dai catolics, che i tocjá in siorte ueli e manganel, e 
planchin planchin al cunbinà cun Mussulin i «Patti Lateranensi» ch'al firmà 
lundis di fevrâr dal 1929. 


Mior di cussi! ? Mussulin al veve risolte Ja cuestion romane e «dato Dio all'Ita- 
lia e l'Italia a Dio». 


I predis furlans cui lór catolics a' ubidirin. La vecje teolighe a restà un póc 
vive te Azion Catoliche, che cul so «preghiera-azione-sacrificio» 'e cirive di 
no lassá spotic il «credere-obbedire-combattere» dal fassisin. 


Cualchi dispietut s'al son faz, ma dopo dal 1932 si cjatarin dacordo. 


Duc’ talians e catolics: il vescul di Udin Nujar al fo dacordo e al inproibi 
di doprà il sloven ai predis de Slavanie, e da part só la Filologjche 'e cirî 
di restâ in vite cul fin di juda l'Italie a fa deventà talians ancje i furlans. 


La crise mondial dopo dal 1929 'e sierà la migrazion, e la miserie obleà i 
furlans a restá a cjase e a contentási dal cjanput e de vacjute, saceansi cul 
patriotisin. 

I pais a’ sameavin plui ruspis e vecjos di sinpri: si lavorave dome in cual- 
chi strade, cualchi puint o cualchi brilie o bonifiche, alvenastàj tai lavors dal 
guviar: par jentrà tocjave intindisi cul federal fassist. 


Cussì ‘a rivà par fuarce la vuere di Abissinie, par fà sperá e tegnî-sù la int. 
Nancje lis «sanzioni» cuintri l'Italie a’ fasevin inéopedà il Duce, ch’al cjapà 
lEtiopie e al planta l'Impero: robis ch'a finirin di sglonfa il cjaf di duc’ 
cul patriotisin. 


Ma di ché strade ’a nasseve une amicissie gnove cun Hitler e la Gjarmanie, 
che si jere ancje jê metude a so mát su la strade di rifasi. 


Dutune si justà la cuestion molant l'Austrie 'e Gjarmanie e pal Süd-Tirol 
e pe nestre Kanaltal si obleà la int a sjelgi di là in Gjarmanie o restá chenti 
par deventá dome talians: dutune 'a baterin in Spagne, preparansi a frucá 
France e Inghiltere par dividisi il mont. 


I furlans a' restarin incocaliz come i talians: a' baterin ancje lór in Abissinie, 
e in Spagne, e come cheátris ogni sabide la Zoventùt 'e lave a preparási a 
fà la vuere tai «cors premilitars». 


I fruz a' deventarin «Balilas» cul «libro e moschetto», e a scuele i mestris 
ur jenplarin il cjáf di busaris patriotichis, sticanju a crodisi i miors e i plui 
bulos dal mont. 


I contraris, sa jerin, no olsavin viergi il bec in Pool, almancul in public. 


Une dose di «oposizion» ancje al fassisin si pò cjatàle te barufe dai predis 
di Udin cuintri il vescul Anastasi Rossi, che, scjanpát tal an da l'invasion, al 
ere tornát fasint il talianon; al veve mandát «al confino» un pár di predis dai 
mancul talians e fassisc', al bateve il claut de ubidiense fasint dut un tocjo 
di patrie e di religjon. 


Cuasi duc’ i predis a’ domandarin al pape di jessi diliberâz di Rossi e il 
pape ju contentà. 


Un segnal che propit dut nol ere ancjemó muart. 

6) LA SECONDE VUERE MONDIAL 


Ce ch'al ere stat samenát si é madressût e, dopo un tire e mole ch’al costa 
la ocupazion de Boemie e de Moravie, sul afar dal curidor di Danziche ’a 
sclopà la vuere. 


L’Italie unevore parvie che jere plui indaur di ce ch'al diseve il duce — 
si tegnì-fàr sul inprin. 


Si jere te sierade dal 1939 e si tira indenant fin te vierte dal '40, cuant 
che la Gjarmanie 'a scomencà a fà la vuere pardabon. 


Danimarche e Norvegje a’ son stadis lis primis a pajà e subite dopo la Olan- 
de, il Belgjo e la France. 


I todescs si jerin parecjàz come cu va: a’ vevin inparât a no fa i sbaljos de 
vuere dal "14. e a’ fruéarin in pocjs setemanis francés e inglés che an scue- 
gnût mola. A’ si cjaparin la France che riduserin a sbrendui, e l'Italie, par no 
cjatàsi di bande, il 10 di jugn dal ’40 ’e tacà ancje jé, fasint la figure di chel 
ch'al cope un Zà muart. 


L’afar al deventa serio cu l’Inghiltere, che Hitler nol riva adore di cjapäle. 
Cussi ’e nassé la front de Libie pa l'Italie e la vuere sul mar. 
Tocjà fâ la vuere pardabon ancje a l'Italie, e riclamä int a bati. 


Ma cheste volte no si mobilitarin duc’, dome ce cà ce là: cuss? tal desert de 
Libie no mandarin cetanc’ furlans. Ma cuant che Mussulin al tentà di tacá in 
Albanie cuintri la Grecie, i furlans cu la division Julie a’ son stàz sielzüz i 
prins. 


Si pò dî che ju mandarin dome cui scarpez, mal comandáz e mal metiz. 


I grecs a’ tegnivin masse dur tant che i todescs a’ scugnirin dà une man par 
gjava i talians dal inbroi. 

I furlans de Julie ei àn tegnüt dur a son di pati e muri: ordin di muri sul 
puest cence molá e cence vé cun ce e parcé bati. 


Si tratà di 24.000 muarz in buine part furlans: par prionte 'e là-sot ancje 
la nâf «Galilea» plene di furlans che tornavin in Italie a polsi. 


A l'Italie no lave trop ben, ma la Gjarmanie 'a jere inpiade, e tal més di 
jugn dal '41 'a tacà la Russie. Une robone! Al sameave che nissun rivas a 


fermá i todescs. 

Ce si vevial di f4? In Libie si davin botis, ma s'in cjapave di plui, sul mar 
si picavin i Inglés, ma no si ju fermave; cussì Mussulin al manda i talians in 
Russie par tegnisi-sù. 


Ancje in Russie une buine part a’ forin furlans, tant tal C.S.I.R. dal '41 
che tal A.R.M.I.R. dal '42. 


Ma vevino sanc dome i furlans di spandi pa l'Italie? Nancje che si fos pen- 
sát ch'o jerin la mior cjar di canon! 


I todescs a' cjaparin in man il comant ancje in Libie, ma nancje a lór ur 
lé drete: in Russie tal unviar dal '42 'a lé mal ancje a lór a Stalingrat e la vuere 
'a dé di volte. 


La sirucade de Russie ai furlans 'e costa lagrimis e sanc: a’ son vis ancjemò 
cualchidun di chei riváz adore di tornâ, ma la grant part 'e jé restade lassù, 
muarte glacade. 


Intant, parvie dal Gjapon, la vuere 'a veve strissinàz dentri ancje i Meri- 
cans: chéi nus netarin da l'Afriche e nus jenplarin di bombis cence là masse 
pal fin. 


Cul jutori di chel flagjel sicilian ch'e jé la mafie, a’ rivarin a meti pît in Si- 
cilie e cussì 'a madressè la fin di Mussulin. 


Nol à rivát adore di tegni adun nancje i siei, che cul jutori dal re Vitorio — 
chel che lu veve metüt-sü dal '22 — lu àn parát-vie e metür in pereson. 

Pai todescs dut l’afar al sameà un tradiment ’e taliane-vie, e cussì a’ deci- 
derin di cjapà in man l'Italie. 


I soldaz talians, no savint cefà e a cui ubidî, il 8 di setembar dal ’43, e’ jerin 
tornàz a cjase, in buine part a pit. Il guviar dal re Vitorio al veve molát cui 
mericans e cui inglés; si vevial run colp di metisi cuintri i todescs? 


I furlans, ch’a jerin in Jugoslavie o lì ator a’ cjaparin la strade di cjase: l’idee 
'a jere ché di finîle cun tune vuere deventade cence mani. 


Malapajàz, ma no tant stupiz di bati cence parcé! 


Cussì i todescs a’ cjaparin dut in man cun cualchi colp tiràt cà e là e a’ plantarin 
la front cuintri dai mericans e di cheatris te basse Italie tor di Cassino ad 
ôr di Napoli. 

E la vuere no finì. 


In cuasi duc’ i paîs si veve sunadis lis cjanpanis, crodint che la vuere ’a fos 
finide, inpen il piès — disin cussì — al veve ancjemò di vignî. 


7) LA ETE DAI PARTIGJANS O DE RESISTENSE 


Al ere sucedût un ribalton ch'al veve butát parajar dut ce ch'al ere stat inse- 
gnàt e fat sperà par vinc’ agn di fassisin. 


Ce si vevial di fà tun moment di ché fate? 


Mussulin diliberàt, al veve metude in pis une republiche cui siei fassisc’ plui 
ferbinz, ma i todescs a’ restavin in Italie ad inplen, ansit il Siid-Tirol cul Tren- 
tin e il Pool cun Lubjane e l'Istrie ju vevin cjapâz dentri te grande Gjarma- 
nie: nó 'o jerin deventáz l'Adriatisches Küstenland sot un sorestant (Gaulei- 
ter) todesc. 

Cà e là pa l'Europe, massime in Jugoslavie, al stave sbuliant un afar che nol 
ere la vuere solite, ma un cjapási a sclopetadis dapardut, muse a muse, ron- 
pint stradis e feradis, fruéant dipuesiz e industriis, che cjapà il non di «Resi- 
stence» e chéi che le fasevin di «Partigjans». 


No jé nassude di bessole ancje se la clime le à judade a nassi, ma e' fo metude 
tal cjáf de pulitiche di chéi di cheátre bande, massime de Russie. 


Al é un fat che ancje in Friül i partigjans si son dáz-dongje seont il color 
pulitic, e che duc' i grops a' vevin un ch'al faseve la vore di cumissari pu- 
litic. 

Dute ché Zoventüt tornade a cjase il 8 di setembar dal '43 no saveve cefà: 
al ere masse spetà che il mont al las cemût ch'a olevin cheátris. Al é sinpri 
stàt difissil spetà cence podé sburtà. 


Cussì l'idee pulitiche cho vin dite ‘a cjapà pit e, tai puesc’ plui salvadis, si 
scomencà a cjatá int cu la sclope su la spale. De bande de Sclavanie i prins, po’ 
dilà da l'aghe e in Cjargne cheátris. 


I nons tal inprin no àn tignüt dur, ma po’ si son sclariz: cun fassolet e stele 
rosse su la barete chéi di soreli jevat, cul fassolet e stele verde chéi ch'a vegni- 
vin-für par dret o par stuart des parochiis, e átris di átris color e savor. 
A’ jerin nassüz i «partigjans», non vignüt di soreli jevat. 


A’ vevin ché di no lassá in pas i todescs, ch'a vevin metudis lis grifis su 
l'Italie, e i fassisc’ republichins di Mussolin, ch'al veve metude-sù la repu- 
bliche di Salò, par tornà a tirà-dongje i siei. 


Vuere ’a jé vuere! 
Un colp di une bande, une bonbe di cheátre, dams di cà muarz di là. 


I todescs no si son faz preà tal tentà di frucá i partigjans: s'al ere copàt un 
todesc un país brusát nol ere masse par pajálu, e la corone dai flagjei e dai 
dispiez 'e scomentà. 

Par cjoli l'aghe al pes duc’ chéi in etàt a’ vevin di lavora in te Todt, l'in- 
prese dai todescs par fà cjamps di aviazion tal Friùl e dut ce che ur co- 
ventave. O cussì o soldàz cun Mussulin o a vore in Gjarmanie. 


Ma nancje cussì nol é stàt vonde! 


Alore te sierade dal '44 a’ rivarin i cosacs, che si jerin butàz cui todescs, 
cun feminis e fruz: il Friûl, di Udin in sù, ur al prometerin s’e sconbatevin 
cuintri i partigjans a pro dai todescs. 


A’ vegnivin dal Don, dal Cuban e ancje de Siberie, cun tune fulugne di 
cjavài e cualchi dromedari; si plantarin, tan'che a cjase lôr, e "a scomenéa 
un’atre pagjne de vuere in Friùl. 


I partigjans, cu la stele rosse, intant si jerin ben plantàz; in Cjargne a’ jerin 
rivàz adore di meti-sù une republiche Cjargnele, ch’e veve tacât a funziona. 
Des bandis di Nimis, di là de Tor, a’ jerin riväz adore di tentà un afar dal 
gjenar, partigjans cu la stele rosse e cun ché verde. 


Plui in là al ere sucedût alcátri, parvìe che chéi cu la stele rosse a’ vevin 
fate sossie cui partigjans slovens. 


Fat al é che i partigjans a’ no jerin plui dacordo fra di lór: la pulitiche di 
partit e ché dai cunfins da l'Italie dopo de vuere 'a fini cul metiju un cuintri 
chelátri. Tant che a Porcüz i sorestanz di chéi cu la stele verde a’ forin copàz 
di chéi cu la stele rosse. 


Cosacs e todescs a' tornarin a passá la Tor e a' brusarin Nimis e Faedis e 
conpagn a' faserin sit pe Cjargne, obleant i partigjans a parási tai boscs. 


Alc dal gjenar al tocjà sù pal cjanal di S. Francesc e sù par Tramonz. 
Ancje chéi de stele rosse a’ scugnivin parâsi di là dal Lusinc. 


Tal mieé di chest davoi la int 'e lave sinpri di mie¢, spelade di une bande e 
di cheátre, par resons diferentis. 

AJ é clar che no gloteve ne cosacs, ne todescs, ne fassisc’, ma i partigjans (ch’a 
jerin infons de sô int), ancje s’a jerin de sô bande, le metevin in crós. 


Més di tormenz chenti, intant che tanc’ furlans in Russie a’ murivin di frêt 
e di strussiis te grande sirucade. 


Cul non di Diu, ai prins di maj dal ’45, ancje il flagjel de vuere al finì: 
la int si sintì diliberade dal cjalcjut. 


8) LA GNOVE PULITICHE 


In Friûl l’afar nol ere par nuje clar, ancje parvie che il stat talian, voe o no 
voe, al veve pierdude la vuere e la Jugoslavie di Tito le veve vinte. 


I aleáz, alvenastàj i mericans e inglés, no vevin une idee clare ce fà dal Pool. 
Tito si jere inplantàt Zà a Triest e al veve slungjadis lis grifis fint a Gurisse 
e cualchi troput di soldáz dai siei a’ vevin mostrade la muse tal Friül di Ja 
de Tor. 


Tocje ancje dî che i furlans no ju vevin di bon voli, fùr di chéi ch’a vevin 
sconbatüt dutune cun lôr tan'che partigjans. 


Cussì cualchi furlan al à fevelât di une republiche furlane cjapade-dentri te 
federazion jugoslave. L'afar al à stiéàt i furlans ch’a olsavin pensà a lindi- 
pendence dal Friùl, ma ancjemó di plui chéi ch'a vevin denant dai voi dome 
il stat talian. 


La ghenghe dal nazionalisin talian je profità, butansi tan’che il mus te semule. 
I aleàz a’ ciririn di meti-sù un cunfin e a’ preparavin tre liniis, ché russe, 
ché francese e ché inglese, che biel ad ordin a’ si tegnivin dal or de Tor 
(russe) fin sot lis monz di là di Gurisse (inglés). 

Se no si faseve i talianisc’ — a’ contavin i gjornai — si riscjave di deventà 
sclâs. 


Tal batabui 'e restà sapulide l'idee di un Pool indipendent, che nol vares di- 
splasût ai aleâz: lôr no vevin mai dit clar dulà ch'al vares vut di jessi il cun- 
fin da l'Italie des nestris bandis. 


Sicheduncje, passade la scalmane dai cunfins, cun duc' i dispiés che si pó 
imagjnási te fin di une vuere, al scomenéa il cantin dal inplant di dá al stat 
talian (la «Costituzione»). 


In Friûl la int 'e jere pal plui de bande dai predis cun cualchi afiet pal so- 
cialisin, massime i operaris che lu vevin cjapàt-sù pal mont. 


La vuere 'a veve samenát ancje un póc di comunisin, intant che la siorle — 
patriotiche e nazional — 'e restà granpade a lis ideis dal risorgjment talian. 
Cussi la int ’a finì cul intropàsi in cuatri partîz: chel liberal, chel socialist, chel 
comunist e massime chel de democrassie cristiane ch’al cjapave-dentri chéi ch’a 
jerin stàz cul partît popolar di Sturzo e la grande fete de Azion Catoliche 
cu la fonde tes parochiis ben reZudis dai plevans furlans. 


Ma il Friûl vevial di vê une sé muse regjonal in Italie o vevial di jessi glo- 
tüt dal Venit? 


Su chest cantin al nassé il M.A.F. (muviment autonomist furlan) ch'al scon- 
bateve par une regjon dome furlane de Livence al Timáf. 


I furlans a’ jerin une int di no confondi cui veniz: a’ vevin la lôr lenghe, la 
lór vite e il lór interes. 


Il gjornal «Patrie dal Friül» al nassé par chel. 
A] ere il cricà dal di de cussiense etniche e pulitiche furlane. 
Al vares podüt fà strade se nissun si fos inpensát di copálu di picul. 


Ma il vescul di Udin al fasé capi ai predis ch'a vevin di tegni-sù la democra- 

ssie cristiane; socialisc’ e comunisc’ a’ viodevin masse lontan par impacasi 

dai interes dal picül Friül, cheâtris a’ vevin tal cjâf l'Italie, e cuss} nol podé 
3: 3 

cressi e fa ce ch'al vares podût fâ. 


Ma almancul la storie de otonomie regional furlane 'a lé indenant ancje sie 
fo miscliéade sul plui biel cun Triest, parvie di ché Vignesie-Gjulie che Zon- 
tarin al ultin moment. 


I nestris deputàz e’ àn sinpri vude ché di molà par no intrigà la pulitiche di 
Rome! 


Ma Triest nol ere ancjemò Italie, e cussì i talianisc’ no lassarin nassi la otono- 
mie dal Friûl par spetà la siorte di Triest. 


A di un ch’al mole si domande sinpri di molà di plui! 


9) LA GNOVE CUNUMIE 


In tinp di vuere dut al ere bon ce ch’al jenplave lis busis de tessare. 
Ma dopo? In Italie nancje pensási di cjatà vonde lavor par vivi. E alore? 
Il furlan al tornà a scugnî là pal mont par vivi lui e la sò famèe. 

*E scomence la ete de migrazion gnove. 

Dulà si podevial 14? 


L’Argjentine di Peron ’a viergé lis puartis. Dal '45 al '52 i furlans si indre- 
Garin di ché bande. A miárs a’ rivarin lajù e si messedarin cu la vecje migra- 
zion, ch’e fevelave ancjemò furlan. 


Pal plui a’ restarin lajù, parcé che l'Argjentine "a lave al mancul; vivi si po- 
deve, ma no meti-vie par torná a inplantási chent. 

Planchin planchin si viergé cualchi 4tre puarte: magari cul contator ma si 
podeve là a fâ une palanche in Australie e ancje in Svuissare. 


Tal Belgjo a gjavà cjarbon a mil metros sot tiere si podeve là cence tanc’ 
fastidis! 


Par cualchi an il Venezuela al é stàt pai furlans un paîs di fà bez. 
Po’ il Canada al à vierzudis lis sôs puartis, ancje se dome in sclese. 


Cuasi duc’ chêi dal Canadà si son plantàz là-vie, si son faz un bon non, une 
buine pusizion tant di sameà i plui furtunàz dai furlans pal mont. 


Ma migra al ol dî ancje lassà, e il Friül dopo de vuere al à pierdude cetante 
int, ch'e podeve tiràlu-sù. 


Da Udin in sù il Friùl nol à pais che nol sei calât di numar: cualchi pais an- 
cje dal 50% e plui. 


Al é un cantin ch’al fas vient i sgrisui. 


I nestris sorestanz a’ sameavin che no si inacuargessin e ch'a vessin ché 
di salva l'Italie, o i operaris, o la religjon. 


Nissun partit s’inpensave ch'al ere di salva ancje il Friùl e il so popul. 


Intant il stat talian al rivave adore di fà il «meracul» di metisi in pis e di 
cjapà la strade da l'industrie e dai afars. 


Il boom (meracul) industrial al sameâve fermasi a Mestre, po’ a Coneàn e 
a Pordenon. 


In Friül industrie e afars a’ stentavin a rivà, nancje ch'al fos stat cualchi- 
dun pront cu la sierae. 


La veretát 'e je che la int ’a viveve mior, nol mancjave ne pan ne conpanadi, 
ma i cjanps a’ jerin sinpri plui pustoz, lis monz e lis culinis sinpri plui ban- 

donadis: ancje ches cuatri centrals eletrichis a’ nassevin par fà là indenant 
machinaris di für dal Friül. 


Cualchidun al rugnive che il stat talian nus tratave piés di une colonie afri- 
cane: ma talianisc’ e inpiegàz talians tai ufissis a’ ripetevin ufindüz, che 
dut al ere talian. 


Ancje la glesie si jere inflapide e no sameave 'nacuargisi di ce ch'al stave su- 
cedint in Friùl; salacor parvie ch’e crodeve di jessi tal sigur, sint rivàde adore 
di meti il tamon ta lis mans de democrassie cristiane. 


Comunisc’ e socialisc’ a’ viodevin i afars gjenerai de classe dai operaris e, pur 
ch’al fos stat lavor ben pajat in Italie o ancje in Europe, a’ tasevin: s’a uaca- 
vin al ere di pensà ch’a jere pulitiche, ma no furlane. 


I talianisc’ a’ tornavin a olsà pensá, che i furlans a’ vevin di muri come fur- 

lans, e la Filologjche a’ cirive di salvà il furlan, par ingrumálu in cualchi museo. 
8) E 

I militars, mo, a’ cressevin di numar e di inpuartance. Propit in Friûl a soreli 

jevát 'e passave la «tindine (cortina) di fier». Il «mont libar» al veve chenti 

di difindisi midiant de organissazion de N.A.T.O. 


Cussi il Friûl al fo invadüt un átre volte dai soldäz, ch'a vevin di difindi in 
Friûl mieé mont de tristerie di chelátri mieé. 


A’ jan jenplât il Friûl di casermis, di fuartins, di bunkers, di fusetis e di ca- 
nons, dal Cansei fint a Monfalcon. Si son plantáz là che ur plaseve, tan'ch'a 
fossin stáz parons spotics. 


La int 'a veve di tasé: ur davin sore cuatri solz, magari dis agn dopo. 


Sinpri ai furlans, ur tocjave di no fâ-sù cjasis, fabrichis, taj lens, viergj canai ... 
par salvà l'Italie e il mont ocidental. 


Diu nus vuardi a protestâ: al ere un onor sacrificási pe patrie e un vantaé 
mutt par jê. 


Busaris ch’e àn sinpri costát 'e puare int furlane. 

I gjornai in Friùl no tocjavin il cantin; i sorestanz a’ fevelavin dal sputnik, 
e la int si incocalive, ancje se fruz e fantaz a’ lavin a scuele a pleton, ch'al 
coventave fâ-sù e slargjà lis scuelis di ogni bande. 


A viodi ben e mal messedát dutune, tocje pensà che il Friül al lave mal, ma 
al miorave parvie che chéi dongje a’ si ingrassavin sinpri plui e alc dal lór 
bielstà al travanave ancje in Friùl. 


10) IL FRIUL SI DISMOF 


Nol é di pensà che il Friùl al sei stàt dal dut indurmidît su la so siorte dal 
1420 in didiué. 


Al é sinpri stat cualchidun de bande de puare int, predi o studiat, parfin sior 
e ancje sorestant, ch'al veve capide la solfe, ma nol ere rivát adore di fà grum 
e movi la int, in gjeneral rassegnade a restà furlane ma ancje sotane. 


Cuant che i studenz furlans dal 1965, par vé l'universitát furlane, a' puartarin 
a tor cartelons ch'a disevin: «Sveaisi furlans», a' metevin il dét su la gruse. 
Si pò cjapà chel an tan'che l'an dal prin dismovisi dal Friùl. 


La situazion je jere cheste. 


Dal 1964, par interes de pulitiche taliane che j disevin «centro-sinistra», e 
jere nassude la regjon special Friuli-Venezia Giulia. 


'E jere tant special ch’a vevin stabilit a Rome che Triest ’e veve di jessi la 
capital e j vevin strenzudis lis jentradis unevore di plui che no a dutis chesatris 
regjons specials sicu la Valdoste o il Trentin-Südtirol. 


I pulitics triestins e furlans (di nassite) ch’e an dat dongje il statùt de gnove 
regjon, a’ vevin smiràt di cur a slargjà la braide par Triest, insotanint il Friûl. 

Si veve ancje proponût di fà valé il dopli i vôz dai triestins tai rivuarz di 
chei dai furlans. 


No jé lade cussì, parceche il Friùl al dave segnos di dismovisi. 


A’ vevin, tai plans che no si scrivin, ancje ché di para a tocs aministrativamen- 
tri il Fridl: 
— cul plantà la province di Pordenon; 


— cul zontà Cervignan e la Basse cu la province di Gurisse, par cjapà den- 
tri Monfalcon in ché di Triest. 


Pe lór belance si tratave di culibrio de gnove regjon. Fint in didiué no ur é 
lade drete, parvie che il Friùl nol ere plui dal dut inéussit. 


«Patrie dal Friùl» e cetanc’ scritors par furlan a’ éocavin i furlans, invidanju a 
viodi ce ch'a jerin e ce ch'a podevin deventà. 


Te prime ete la gnove regjon 'e tentà di ingrumá dut a Triest, puartant-vie 
ai furlans dut ce ch’e podeve, cirint di fà crodi che il bon al sares vignüt daspò: 
mior al stave Triest, mior al vares stàt il Friùl doman. 


Ch’al é chel di sinpri; mior al stà il paron e mior al starà il famei. 
Ma no lave! 


Dal 1965 ’e nassé la storie di vé la facultàt di Midisine tal ospedal di Udin, 
parátri ben tressát. 


I studenz j derin dentri: la pulitiche, cui gjornai e la cuesture, 'a ciri di fre- 
náju. 
$i è dismot un cantin che nol veve di padinási plui. 


In chel gredei, par che l'opare no si smamis, al nassé ancje il «Moviment Friùl» 
pe difese dal popul furlan. 


I partîz di éanpe, di gjestre e di mieé si insuririn, ancje parvie che dal 1967, 

il més di novembar, ‘e saltà-für une «Mozion dai predis» cun 529 firmis ch’e 
diseve il so dret a la pulitiche: su l'universitát furlane, lis servitàz militars, 
la migrazion, i puesc’ di lavor, i contadins, la lenghe e la culture furlane. 
Al fo doprât ancje il vescul par taponà la cite. 


Ma ancje cheste volte al é stàt dut dibant. 


Cualchidun di sintiment al à ancje dit ai pulitics di capi i furlans, ma lór 
a’ varessin vat di ameti di vé sbaljade pulitiche, e che i predis furlans a’ 
vevin il dirit di pensà cul lôr cjaf a pro de lór int. 


Intant, tes elezions regjonals dal 1968, il Moviment Frid! al vincé 3 con- 
seirs e cussì pe prime volte si fevelà di etnie e di minorance furlane tal 
consei regjonal. 


Cualchi conseir furlan nol capive ce ch’al oleve dî etnie, parvie che no van 
indenant sinpri chéi ch'e an cjaf, ma par solit chei che no'nd'àn, al dis un 
proverbi furlan. 


Cun tanc’ migranz furlans ch’a jerin, al ere nassût ancje un «Ente», che lu 
clamarin par talian «Friuli nel mondo». 


Cun tant cur e tantis buinis peraulis, sinpri tal gei de mari Italie, al clucì i 
nestris emigranz, ma ce ch’al diseve e al faseve nol ere vonde. 


Ancje i migranz, massime chéi de Svuissare, si jerin dismòs e a’ pratindevin 
une gnove pulitiche par no «scugni là» pal mont, e par scomentà a tornà 
in Fridl. 

'E fo fate a Udin dal 1970 une conferense de migrazion, plui par padina 
che atri, ma la micje si jere inpiade e no si rivà a distudale. 


Ancje la glesie si é dismote in non dal Frál. 


Dal 1970, l'an ch'al à viodude la prime stanpe dal Messal Furlan pal an A, 
lis messis par furlan a’ son ladis cressint: pe int ch'a crét, la messe te lenghe 
furlane ’e jé stade cetant biele e devote. 

La burocrassie gleseastiche di Rome ’e à tentât di fermà o almancul di frenà 
la robe. 

I politics (cristians?) di chenti e’ àn cirûr di caparàsi (cuintri) cualchi predi 
in non da l'Italie e dai jutoris dal guviar di Triest e di Rome. Grassiant Idiu 
ancje chì nuje cefa! 


AI é mo ver, che tantis marutis in Friûl e’ àn ché di tirà-sù par talian i lor 
frûz, parvie ch'a crodin ch'a valin mancul s'a son tiràz-sù par furlan. 


Chés biadis feminis a’ fasin pajá ai lór frûz il sotanisin de pedagogje di pu- 
tros metris di scuele, che si son dismenteáz che il nazionalisin patreotic nol 
é une buine dutrine par tirà-sù früz e che no lein, la fé no! cualchi bon libri 
di ué sul cont de lenghe dai gjenitors e dai fruz. Ma grassiant Idiu i furlans 
ogni tic studiàz a’ stan ganbiant strade: al è un onor che i fis a fevelin par 
furlan o amancul a’ son sigurs ch’al é mior che il frût al feveli dés lenghis 
e no dome une. 


Il Friûl, se nol € dismot, ’a si dismôf. 


11) | NEMÎS DAL POPUL FURLAN 


Su la sé strade il furlan al à vit disgraciis e gredeis di ogni fate, e ancje int di 
chenti e di für, ch’e à cirüt di fálu inéopedä. 

Magari cussì nó, chéi ch'a cirin di fálu inéopedä no son finiz e a'nd'é an- 
cjemò te nestre ete. 

I umign nus interessin, ma ancjemó di plui lis dutrinis ch'a puedin fà into- 
peda il furlan; chés a’ mertin mostradis a dét: se no ce cuintristorie saressie 
la nestre? 


No pratindin di contàlis dutis, nus baste pandi chés ch’a son plui di mode. 

Il sotanisin al à cetantis lidrîs tal nestri Friûl: si pò ancje cjatà il parcé 
te nestre storie di popul paronát di átre int; i furlans e’ an vude la disgracie 
di scugnî supa, dopo dal 1420 fint in didiué , un paron daur l’âtri. 


Ma nol é dut: ai furlans, contadins prin e po’ ancje ai operaris, ur é 
stat metüt tal cjàf ch'a son nassüz par servi, par tirà il cjar, par migra, par 
fa i soldâz, par pajà a orari fugatics e dassis. 

Ur é stat predicjât che il lôr onor al é: 

— tal slunbriâsi a son di lavorà; 

— tal jessi laudáz dai parons, parcé ch'a lavorin plui di cheátris; 

— tal tegnî dur sul front e mai molà; 

— tal proviodi di bessoi par no dà fastidi a cheâtris; 

— tal pajà e tasé. 


Ur an metüt tal sanc che fâ cussì al é onor e virtüt. Diu nus vuardi "a pro- 
testà! 


Se cualchidun ju stice a dismovisi, chel: 

— al é un rivolussionari; 

— ur fàs pierdi la stime di chéi che ju doprin; 

— al é un nimî de patrie; 

— al ruvine i furlans. 

Cun amigos di cheste fate il furlan si é lassét doprà: 

— al fas une vite tremende a aléa il cjáf e a pratindi ce ch’al à dirit di vê; 
— parfin te sô lenghe il «dirit» al à finit cul misclicási cul dové. 


Si sint plui in bas di cheátris, cualchi volte fint a parferi il stranîr al fradi 
furlan che j sta dongje. 

Un popul, cun tune scuele come cheste, al servis chei che lu doprin, ch'a 
son sinpri pronz a tornà a bati la solfe, a tegnîlu sot e cujet, a fáj viodi ch'al 
é ben jessi bogn e tasé, ch’al é mior ubidî e no pratindi. 


Jessi bogn cussì al é jessi sotans. 


Nimîs cussì a’ son ancjemó plui periculós cuant ch’a si presentin tan'che 
furlans! a’ son i nestris nimîs plui tremenz, par solit parons dai gjornai, dai bez 
e dai puesc’ di lavor. 


Se il furlan al stente a movisi, s'al samec no ’nacuargisi dai pastiz de puli- 
tiche, se si lasse doprà, la colpe a’ son lór, i semenadors dal sotanisin. 


Cussì no si ribele di scugnî doprà une lenghe foreste par pajà lis tassis, par 
là in tribunal, par là a scuele, par lei il gjornal, par fevela di robis seriis, 
EE (SG Lo 


Cussì fevela talian o venit al crôt ch'al tegni-sù, e certis marutis a’ tirin-sù 
par talian la canae par ch'al vali di plui un'átre di. 


'O sin stáz cence remission tocjant il cantin dal sotanisin, ma al coventave, 
par sburtà il furlan a vantàsi no a vergognasi di jessi furlan. 


I parons dal vapor de pulitiche in Friûl a’ son agnorums ch’a comandin di: 
— sacrificâsi pa l'Italie; 

— patî pe patrie; 

— mola i propis interes par là dacordo cun cheátris. 


Il furlan al à sinpri di salva alc o cualchidun, parchel nol à mai di fa ce 
ch'al va ben par sé. 


E no dome un partit o chelátri: a’ tirin duc’ di ché bande: i blancs par salva 
la religjon o l'amor dal prossim, i rós pal ben dai operaris d'Italie, dal mont 
o de rivoluzion e átris parcé che ur torne cont. 

E chei ch’a disin ch’e jé ore di ganbià à son canpanilisc’, separatisc’, austria- 
canz, indaur, parcé ch’a pratindin masse. 


Une pulitiche cun chest velen intorsi 'e inéussis la int, le inbroe. 


Ma te storie si cjate plui di une volte che la rabie dal passient je jé deven- 
tade la pies di dutis! 


I furlans da Vultime ore a’ son chéi che dopo vé cirüt di disvieéà chéi ch'a 
cìrin di dismovi la cussiense nazional furlane a’ tèntin di metisi intor la piel 


di furlans. 


Prin si bute-j par podé sfracaja sul nassi; po’ si cir di conprà i aversaris e di 
inpia il fac fra di lôr; e tal ultin, se tegnin dur, cjapä-sù lis lôr ideis par sma- 
mîlis, sicu il lóf de flabe che si é metude intor Ja piel dal agnel. Il lôf cu la 
piel di agnel nol pò jessi un amî. 


In Friül no si pò crodi a certis «converzions». Se si lei cu la lint cerz articui 
dai gjornai, si 'nacuargisi ch’a fasin finte di jessi furlans, par tornà a incussi 
i furlans. 


Chéi ch'a laudin masse a’ uelin ingjanà; chéi ch'a plantin il mal a’ vuelin 
indurmidî; nus tegnin cuiez come fruz che si ur conte ché dal ors. 


Ta nestre ete, dopo dal taramot, il pericul al é chel dal lóf ch’al ol pandisi 
agnel ... furlan. 


Podìno sperà te glesie furlane che, deventant un tic plui furlane, ’a dopri cun 
scletece Ia piel dal agnel? 


I foresc', ch'a vegnin a inplantàsi in Frid] cun ché di no deventà furlans e 
cjapà-sù il nestri mát di vivi e di fevelà a’ son nimis dal Friûl, sul stanp dai 
romans di unevolte che, là ch'a son riváz, e’ àn displantade la int che jere 
prime. 


Une sdrume di chesc’ foresc’ a’ rivin tan’che inpiegáz dal stat talian par mini- 
strà il nestri popul. 

Tai tribunai, tai pulissais, tai carabinirs, tai ufissis, tes scuelis i foresc’ a’ son 
deventàz o a’ stan deventant la majorance. 


Se si fás un salt dilà dal cunfin, no rivin adore di capi che no sein furlans duc’ 
o cuasi duc’ chéi ch’a lavorin tai ufissis, tes scuelis e tai argagn dal stàt. 

Ma tant’ al é : il stat talian al à masse ce ganbia, e cuissà s'al rivarà men- 
dâsi prin di murî!? 


Il mal al é tal forest che no si adate a deventà furlan; se lui o i siei fis a’ uelin 
bon al Friûl no son nemis, ma nestris amis ch’a finiran cul Zovánus ... deven- 
tant furlans. 


A'nd'é ancje foresc’ di cheste fate: chéi cho vin dite prin a’ restin un pericul 
pal Friûl, che nol pò no sintísi colonisàt de lôr prepotence. 


12) IL TARAMOT DAL ‘76 


Il 6 di maj dal '76, a lis 9 e minuz sotsere, un taramot trement al à scjassàt 
il Friûl massime su la prime linie des monz, si pò dî di Sacil fint a Cividat. 


Glemone, Vencon, Osóf, Buje a’ son stadis disfatis, cence contà i paisuz dulin- 
tor; Tarcint, Majan, Spilimberg, Tresesin, la Cjargne fracassàz. Un miar i muarz, 
miars i feriz. 


Tocje dî che l’ospedal di Udin le à metude dute come che le an metude dute 
tante àtre int sorestanz o no. 


Atris, sicu il centenar di miars e plui di soldäz ch’a jerin in Friûl, stant a ce 
ch’e àn dite i gjenerai, le àn metude un póc mancul (a’n’ varessin dopràz dis- 
mil). 

Cussì cà e là i soldáz o chéi de Feuerwehr mucs o todescs a’ puedin jessi rivàz 
a dà une man plui adore. 

La int no si jé metude a cjula o a cričâ a talian-vie, ma 'e jé restade soturne e 
cence lagrimis come ch’o fasìn sinpri cuant che nus capite une disgracie grande. 
I muars a’ son stàz sapuliz cun tante dignitàt, e i vis si son metüz a pensà di 
justà ce ch'al ere restàt in pis. 


Cetante int furlane, taliane e todescje ch'e àn dade une man, un vistît, di 
mangjà, un jutori a chéi restàz dome cu lis mans. 


Nissun al pratindé cuissà ce tai prins doi més; i furlans a’ protestarin cuin- 
tri il guviár regjonal parvie des strassariis sul cont di scomenta a justà lis 
cjasis. 


Ma in avost e setembar, cuant che si à viodût che i sorestanz regjonai no 
jerin bogn di mantignî ce ch’a vevin inprometàùt, al venastaj un lodar a duc’ 
pal unvier, la int 'a pierdé la passiense fint a vosà in muse al president dal 
guviar di Rome, che se no si moveve al ere mior pensá a l'Austrie. 


Cussì il 13 di setembar al tornà a compar? il Cumissari dal guviar di Rome 
par cirî di inblecà i sbregos de regjon. 


Cenoné il 15 di setenbar a lis 11 e 20 un âtri taramot trement al fini di 
butà-jù ce ch'al ere restát. 


Ma il gnuf malan al veve vuardat i pulitics de rabie de int ch'e stave piardint 
la passiense, e al veve butade-jù la vore di centenars di ex-alpins fate cun 
afiet in tantis cjasis sdrondenadis. 


Plui di un al à pensât che i furlans a’ vessin pierdût il coragjo di tornà 
a scomentà, massime cuant che dal 15 al 17 di setembar tocjà viodi cuasi 
dute la int de sone dal taramot a parti par loZâsi a Grau, a Lignan, a Bibion .. 
Tornarano? cjaparano la valîs par cjatà plui furtune pal mont? 


AI passà un oton e un unviar ch’e nol lassave viodi sperance. 


La viarte a' viodé a tornà cuasi dute la int tai siei paîs, ansit tai siei borcs. 

L’afiet pe lôr tiere nol veve bandonáz i furlans, ch'a no molin il lôr Pool 
par puar, plen di vueris e di taramoz ch'al sei. 


Il furlan al reste tacát 'e sô tiere, ma il taramot al à judade la int a sintisi 
plui furlane: dopo il taramot il mont al à cognossüt ancje i furlans, e nol 
é plui di sbassá il cjáf a pandisi par furlans. 


Il Friül al tornarà a drecasi — 'o vin di sperálu —: se 40.000 muarz furlans 
ta lis ultimis vueris, se plui di un milion di furlans stranfáz pal mont tal 
ultim secul no àn disfat il popul furlan, al é di jessi sigurs che i plans dai 
urbanisc' e lis busaris de politiche cui rudinaz dal taramot no sapuliràn il 


Friùl. 

